ވާހަކަ -“އެހެނަސް މައާފްކުރޭ” – Saaim Blog\nނޮވެމްބަރ 27, 2014ނޮވެމްބަރ 29, 2014saaim\t– މަރިޔަމް އަޚްމަދު (މަރިކްސް) –\nކޮޓަރި ތެރޭ ފަންކާ ފުލްކޮށްފާހުރި އިރުވެސް އަހަންނަކަށް އެއިން އެއްވެސް ފިނީގެ އަސަރެއް ވާހެނެއް ހިއެއް ނުވެއެވެ.މުޅިމީހާ ހުރީ ދާހިއްލާ ފޯވެފައެވެ. ކުރެވުނީ ކިހާވަރުގެ ކުށެއްކަން މިއަދު އިހުސާސް ވާފަދައެވެ. އާއެކެވެ! އަހަރެންނަށް މިއަދު ކުއްކުރެވިއްޖެއެވެ. ކުރެވުނީ އަހަރެން ގަބޫލް ކުރަ ގޮތުގައި ކުޑަ ކުށެއްވެސް ނޫނެވެ. ބޮޑުކުށެކެވެ.\nއާލިއާ ދޫކޮށްލީ އޭނަ ދެކެ އަހަރެން ލޯބި ނުވާތީ އެއް ނޫނެވެ. ނަމަވެސް އޭނައަށްވެސް ހަގީގަށް އެގޭ ދުވަހަކުން އަހަރެންދެކެ ރުޅިއަންނާނެއެވެ. ފޫހިވާނެއެވެ. ދޫކޮށްލަނެއެވެ. އެއީ އހަރެންނަށް ނޭނގި ކުރެވުނު ކުށެއްވެސް ނޫނެވެ. އެނގި ހުރެއެވެ. މޭނގުނީ އެއީ އަހަރެންގެ ހަޔާތުގައި ހެދުނު އެންމެ ޅައެތި ކަމެވެ. ނަމަވެސް މިއަދު ކުރާނީ ކީއް ހެއްޔެވެ؟ ކުއްކުރެވިއްޖެއެވެ. ކުއްކުރެވުނީތީ ލިބެންޖެހޭ ސަޒާ މިއަދު އަހަރެންނަށް ދަނީ ލިބެމުންނެވެ. މިއަދު ކުރާނީ ކީއްހެއްޔެވެ؟\nއާލިއާ އާއި އަހަރެން ލޯބީގެ ގޮތުން ގުޅުނީ މީގެ އަހަރެއް ކުރިންނެވެ. އެއަށްވުރެ ކުރިން އަހަރެން އެއްވެސް ކުއްޖަކާ ލޯބީގެ ގޮތުން ގުޅިފައެއް ނޯންނާނެއެވެ. އާލިއާ އަކީ އެންމެ ކުޑައިރުއްސުރެން ވެސް އަހަރެންގެ އެންމެ ގާތް ރަހުމަށްތެރިޔާއެވެ. ސޮކޫލް އުޅުނު އެންމެ ފަހު އަހަރު އަހަރެންގެ ހިތުގައި އޭނާއަށް ޓަކައި އުތުރިގަށް ޖަޒްބާތަކީ ލޯބިނޫން ދެވަނަ އެއްޗެކޭ ނުބުނެވޭނެއެވެ. ނަމަވެސް އެރު ބުނަން ނުކެރިފައި އިނީ ރަހުމަށްތެރިކަމަށް ބުރޫއަޅާފާނެތީއެވެ. އާލިއާ ސުކޫލު ނިއްމުމަށް ފަހު މެލޭޝިއާއަށް ދެއަހަރު ދުވަހުގެ ކޯހަކަށް ދިއުމަށްފަހު އެނބުރި ރަށަށް އައިސް އަހަރެންނާ ބައްދަލް ކުރުމަށްފަހު އިސްވެ އަހަރެންނަށް ލޯބި ހުށައެޅީ އާލިއާއެވެ. އަހަރެންނަށް އެ ދުވަހު އުފަލުން ގޮސް ކުރެވޭ ނުކުރެވޭ ކަމެއްވެސް ނޭނގުނެވެ. އެއަށްފަހު އަހަރެމެންގެ ދެ މީހުންވެސް އުޅެމުން ދިޔައީ ނިކަން ލޯބިންނެވެ. ދެ އާއިލާގެވެސް ގަބޫލުގައެވެ.\nނަމަވެސް އަހަރެއް ފަހުން އަހަރެން ހުންނަ އޮފީހައް އަލައްވަން ކުއްޖެއްގެ ސަބަބުން އަހަރެންނަށް ވަރަށް ބޮޑެތި ބަދަލްތައް އަންނަންފެށިއެވެ. އަހަރެންނަށް ޒާރާއާއި އެކީ ގިނަ ވަގުތު ހޭދަވާން ފެށިއެވެ. އޭނައާއި އެކީ ނުބާއްވަން ޖެހޭ ގުޅުންވެސް ބޭއްވެން ފެށިއެވެ. ނަމަވެސް ދުވަސް ކޮޅެއް ކޮށްލާފައި ޒާރާ އޮފީހައް އައުން ހުއްޓާލާފިއެވެ. ވީ ކީއްތޯ ބަލަން ޒާރާގެ ފޯނަށް ގުޅުއިރު އޭނާގެ ފޯން އޮތީ ނިއްވާލާފައެވެ. ދެން ބެލީ އޮފީސް ތެރޭން އޭނާއާއި ބެހޭ އެއްވެސް ވާހަކައެއް އިވޭތޯއެވެ. ނަމަވެސް އެންމެ ފުރަތަމަ ދުވަހުވެސް ޒާރާއާއި ބެހޭގޮތުން އިވުނު ވާހަކައިން, އަހަރެންގެ ފައި ދަށުން ބިންގަޑު ދަމާގަތްހެން ހީވިއެވެ. އަހަރެން އުޅޭ އޮފީހުގަ އުޅޭ ދިޔާންގެ ބަޔަށް ވަން އިރު އޭނަ އޮފީހުގެ އެހެން ކުއްޖެއްގެ ގާތު ދައްކަން ހުރި ވާހަކައެކެވެ. ޒާރާ ނުގޮސް ހުއްޓާލީއެއް ނޫންކަން އެގުނީ އެދުވަހު އެވެ. އޭނާ އެ އޮފީހުން ކަޑާލީއެވެ. އެވެސް އޭނާ ގައިގާ ހުރި ނުރައްކާތެރި ބައްޔެއްގެ ސަބަބުންނެވެ. އަހަރެންގެ ގައިން ހީބިހި ނަގައިގެން ދިޔައެވެ. އޮފީހުގައި ކުޑަ ވަގުތު ކޮޅެއްވެސް މަޑުކޮށްލުމެއް ނެތި ބާރު ބާރައް ހިނގާލާފައި އަހަރެން ދިޔައީ އައި.ޖީ.އެމް.އެޗަށެވެ. ގޮސް ފުރަތަމަވެސް ޓެސްޓު ހަދާލީއެވެ. ލިބުނު ނަތީޖާއިން ހިތް ނުތަނަވަސް ވެގެން އެމެޖެންސީކޮށް ޗުއްޓީ ނަގައިގެން ދިޔައީ އިންޑިއާއަށެވެ. ނަމަވެސް އެތަނުންވެސް ލިބުނީ ހަމަ އެއްޖަވާބެކެވެ.\nދެން ކުރާނެ ކަމެއް ނެތެވެ. ދެން މިވީ ގޮތުން މުޖުތަމައުގައި އަހަރެންނަކީ ބޭކާރުމީހަކަށް ވެއްޖެއެވެ. ވަގުތުން އަހަރެން, އާލިއާ އަށް ގުޅާފަ އޭނައާއި އެކީ އުޅެން ބޭނުން ނުވާ ވާހަކަ ބުނީމެވެ. އޭނަ ދެރަވާނެ ވަރު ނޭގެނީއެއްނޫނެވެ. އެގެއެވެ. އެކަމަކު ކުރާނީ ކީއްހެއްޔެވެ. މިއަދު އެނޫންގޮތެއް ނެތެވެ. އިންޑިއާގައި ހުރެ އަހަރެން އޮފީހުން ކެޑުނީމެވެ. އެއަށްފަހު އައީ ރަށަށެވެ. ގެއަށް ގޮސް ވަނުމާއެކު އިވުނީ މަންމަ މެންގެ ޝަކުވާތަކުގެ އަޑެވެ. ނަމަވެސް ބީރު ކަންފަތެއް ދެމުން އަހަރެން ގޮސް ވަނީ ކޮޓަރިއަށެވެ.\nހިޔާލް ތަކުން އަހަރެންނަށް ހޭލެވުނީ މީހެއް ދޮރުގައި ޓަކިޖަހާލުމުންނެވެ. ނަމަވެސް އަހަރެން އެ ދޮރު ހުޅުވަން ދާކަށް ހިޔާލެއް ނުކުރަމެވެ. އަދި ދޮރުގައި ޓަކި ޖަހާ މީހެއް ކައިރީ އެތެރެއަށް ވަނުމަށްވެސް ނުބުނަމެވެ. އިރުކޮޅަކުން ޓަކީޖެހީ މީހާ ޓަކިޖެހުން ހުއްޓާލާފައި ދޮރު ހުޅުވާ އެތެރެއަށް ވަނެވެ، އެއީ އާލިއާ އެވެ. އާލިއާ ފެނުމުން އަހަރެން ފެންކަޅިވިއެވެ. އާލިއާ އައިސް އަހަރެން އޮށޯވެގެން އޮތް އެދުގެ މަގަތުގައި އިށީންދެ ރޯން ފެށައިފިއެވެ. ނަމަވެސް އަހަރެންނަށް އާލިއާ ގާތު ހުއްޓާލާކަށް ވެސް ބުނެ ނުލެވުނެވެ. އާލިއާ އިރުކޮޅަކު ރޯން ހުރުމަށްފަހު ވާހަކަ ދައްކަންފެށީ ގިސްލަ ގިސްލާ ހުރެއެވެ. އޭނަ ގިސްލަ ގިސްލާ ހުރެ ކުރީ އެންމެ ސުވާލެކެވެ.\n“ދާނިޝް އެވެ. އަހަރެން ދޫކޮށލީ އަހަރެންގެ ކޮންކުށެއް އޮވެގެން ހެއްޔެވެ؟”އެވަގުތު އަހަރެންގެ ލޮލުން ހޯސްލާފައި ކަރުނަ އޮހިގަތެވެ. އެވަގުތު އަހަރެންގެ ހިތްބުނީ ހަގީގައް އާލިއާއަށް ހާމަ ކޮށް ދިނުމަށެވެ. އެހެންކަމުން އެދުން ތެދުވެ އިސްޖަހާލައިގެން ހުރެ ކަންތައްތައް މިހާ ހިސާބައް ދިޔަގޮތް އެންމެ އަކުރެއް އަދި ފިއްޔެއްވެސް ވައްޓާނުލާ ކިޔާދޭން ފެށީމެވެ. ވާހަކަތައް ނިއްމާލަމުން އަހަރެން އާލިއާ ގާތު ބުނީމެވެ.\n“އާލިއާއެވެ . އަހަރެން އަދިވެސް އާލިއާދެކެ އިންތިހާއަށް ލޯބިވަމެވެ. ނަމަވެސް އަހަރެންނަކީ މިއަދު އެއިޑުސް ބަލީގެ މީހަކީމެވެ. އަހަރެންނަށް ކުރެވުނީ ބޮޑު ކުށެކެވެ. ނަމަވެސް އާލިއާ އަހަރެންނަށް މައާފް ކުރާށެވެ. އަހަރެންނަށް އެގެއެވެ. އާލިއާ އަހަރެންނާއެކީ އުޅެން ފޮނި އުއްމީދުތަކެއް ކުރި ކަމެވެ. އެވަގުތު އާލިއާ ގިސްލަމުން އަހަރެން ގައިގާ ބައްދާލަމުން ބުނެލިއެވެ.\n“ކޮންމެ ގޮތަކަށް ކަންތައް ވިޔަސް އެންމެ ހެވެ. އަހަރެން ދާނީޝްގެ މަރު ދުވަހާ ޖެހެންދެންވެސް ދާނިޝް އަށް އެހީތެރި ވާނަމެވެ. އަހަރެން އެއަށްވުރެ ބޮޑަށް ލޯބި ވެއެވެ. އެވަގުތު އަހަރެން ވަރަށް އުފާވެސް ވިއެވެ. ހަމަ އެހާމެ ދެރަވެސް ވިއެވެ. ސަބަބަކީ އަހަރެން އެންމެ ބަލިކަށި ވީދުވަހު އާލިއާ އަހަރެން ދޫކޮށްދާން ބޭނުން ނުވީމައެވެ. ނަމަވެސް ދެރައީ މިއަދު އަހަރެންނަށް އާލިއާ އަށް އެވެސް ކަމެއް ކޮށް ނުދެވޭނެތީއެވެ.ނަމަވެސް މިހާރު އަހަރެންގެ ހިތައް ކުޑަނަމަވެސް ފިނި ކަމެއް ލިބިއްޖެއެވެ.\nShare this to your Friends:MoreClick to share on Twitter (Opens in new window)Share on Facebook (Opens in new window)Click to share on Tumblr (Opens in new window)Click to share on Google+ (Opens in new window)Click to print (Opens in new window)Like this:Like Loading...\tStory\tPrevious Article Thulusdhoo Trip 2012\tNext Article Health Benefits of Eating Broccoli\nWe cannot load blog data at this time.Blogs I Follow\tCreateawebsite or blog at WordPress.com


ޓިކްޓޮކް އިން މުއައްޒަފުންނަށް ބޯނަސްތަކެއް! - DhiDaily\nޓިކްޓޮކް އިން މުއައްޒަފުންނަށް ބޯނަސްތަކެއް!\nޗައިނާގެ ބައިޓްޑާންސް ކުންފުނީގެ ވީޑިޔޯ އެޕް، ޓިކްޓޮކްގެ މުއައްޒަފުންނަށް ނަގުދު ފައިސާގެ ބޯނަސްތަކެއް ދިނުމަށް ނިންމައިިފިއެވެ.\nއެ ކުންފުނިން ހާމަކުރާ ގޮތުގައި، އެ ކުންފުނި، ކޮވިޑް-19 ގެ ސަބަބުން ވެއްޓިފައިވާ އަނދަވަޅުން ސަލާމަތް ކުރުމަށާއި މެކްރޯ އެންވާރަމެންޓްއިން ބަދަލު ކުރުމަށް މަސައްކަތް ކުރާ އެންމެހާ މުއައްޒަފުންނަށް ފައިސާގެ ބޯނަހެއް ދިނުމަށް ނިންމާފައިވާ ކަމަށެވެ.\nބައިޓްޑާންސްއިން ވަނީ އެ ކުންފުނީގެ 60،000 މުއައްޒަފުންނަށް ޝުކުރުއަދާކޮށްފައެވެ. ބައިޓްޑާންސްގެ ކަންކަން ދިރާސާ ކުރާ ޗައިނާގެ ނޫސްތަކަށް ހަވާލާދީ މި ބޯނަހުގެ ޢަދަދު އެތައް މިލިޔަން ޔުއާންއަށް އަރާނެކަމަށް ވަނީ ލަފާކޮށްފައެވެ. ބައިޓްޑާންސްއިން ވަނީ މިކަން އިޢުލާންކޮށްފައިވާ ކަމަށް އެއްބަސްވެފައެވެ. އަދި އިތުރު ތަފްޞީލެއް އެ ކުންފުންޏަކުން ނުދެއެވެ.\nބައިޓްޑާންސްއިން މި ބޯނަސް ދިނުމަށް މި ނިންމާފައިވަނީ އިންޑިޔާ އަދި ޗައިނާއިން ޓިކްޓޮކް ބޭނުން ނުކުރެވޭ ގޮތް ހެދިތާ މާ ގިނަ ދުވަސްތަކެއް ނުވަނީހެވެ. ނަމަވެސް، ބައިޓްޑާންސްއިން ބުނާ ގޮތުގައި، ޗައިނާގެ ޖުރިސްޑިކްޝަންއާއި ޓިކްޓޮކްއެއް ޚިލާފެއްނުވެއެވެ. އެ ކުންފުނީގެ ސީއީއޯ، ޒަންގް ޔީމިންގް ވިދާޅުވާގޮތުގައި، އެ ކުންފުނީގެ މުއައްޒަފުން އަންނަނީ ކެނޑިނޭޅި މަސައްކަތްކުރަމުންނެވެ.\nޖިއަންޒިއަންގެ އެސްފިޔައިގެ ދިގުމިން އެނގިއްޖެ ނަމަ ހަމަ ހަންތަރީސް ވާނޭ!\nގައިން ހިއްލާ ދާތައް ދަމާލައި އެ ކަރަޓަށް ބަދަލުކޮށްލާ މެޓީރިއަލްއެއް\nބުޅާތަކެއް ސަލާމަތް ކުރި އޮފިސަރަކަށް މީސްމީޑިޔާގައި އެތައްބަޔަކު ތައުރީފްކޮށްފި\nސްޓްރޯބެރީން މޫނުގެ ހަންގަނޑު އޮމާންކޮށް ލެވިދާނެ!


Sinamale' Bridge kairi ithuru sample center eh maadhamaa hulhuvany | Jazeera\tސިނަމާލެ ބްރިޖް ކައިރީގައި އިތުރު ސާމްޕަލް ސެންޓަރެއް މާދަމާ ހުޅުވަނީ - Jazeera\nއަހުމަދުﷲ އަބްދުލް ހާދީ January 25, 2022 200 views0\nކޮވިޑަށް ޓެސްޓުކުރަނީ. ފޮޓޯ: ސަން\nމާދަމާއިން ފަށައިގެން ސިނަމާލެ ބްރިޖް ސަރަހައްދުގައި އާ ސާމްޕަލް ސެންޓަރެއް ހުޅުވަން ހެލްތު ޕްރޮޓެކްޝަން އެޖެންސީ (އެޗްޕީއޭ) އިން ނިންމައިފިއެވެ.\nއެޗްޕީއޭއިން ބުނީ އެ ސާމްޕަލް ސެންޓަރު ހުންނާނީ ސިނަމާލެ ބްރިޖް ސަރަހައްދާއި ކައިރީގައި ހުންނަ ޕާކިން ޒޯނުގައި ކަމަށެވެ. އަދި އެތަނުން މާދަމާ 9:00 އިން ފެށިގެން ސާމްޕަލް ޓެސްޓުކުރަން ފަށާނެކަމަށް އެޗްޕީއޭއިން ބުނެއެވެ.\nއާ ސެންޓަރާއެކު މިހާރު މާލެ ސަރަހައްދުގައި ޖުމްލަ ފަސް ސާމްޕަލް ސެންޓަރެއް ހުންނާނެއެވެ. އަދި މާލޭގައި ތިން ސަރަހައްދެއްގައި ސާމްޕަލް ސެންޓަރެއް ހުންނާނެއެވެ. އެއީ ހެންވޭރު ސްޓޭޑިއަމްގައި ހުންނަ ސެންޓަރާއި، ސޯޝަލް ސެންޓަރާއި މާދަމާ ހުޅުވާ ސިނަމާލެ ބްރިޖު ކައިރީގައި ހުންނަ ސެންޓަރެވެ. ހުޅުމާލޭގައި ސާމްޕަލް ސެންޓަރަކަށް ހުންނާނީ ރުއްގަނޑު ސަރަހައްދުގައި ހުންނަ ސެންޓަރެވެ. އަދި ވިލިމާލޭގައި ސާމްޕަލް ސެންޓަރަކީ އެ އަވަށުގެ ފްލޫ ކްލިނިކެވެ.\nފްލޫ ކްލިނިކްގެ ގޮތުގައި މާލޭގައި އޮޕަރޭޓްކުރާނީ ސެނަހިޔާ ފްލޫ ކްލިނިކްއެވެ. އަދި އެފްއޭއެމް ބިލްޑިންގައި ހުންނަ ސެންޓަރުން ޕޮޒިޓިވްވާ މީހުންނަށް ފަރުވާ ލިބޭނެއެވެ. އައިޖީއެމްއެޗުގައިވެސް ފްލޫ ކްލިނިކެއް ހުރެއެވެ. ސެނަހިޔާއިން އާންމުންނަށް ޓެސްޓުކުރެވޭނަމަވެސް އައިޖީއެމްއެޗުގެ ފްލޫ ކްލިނިކުން ޓެސްޓުކޮށްދެނީ ހަމައެކަނި ހޮސްޕިޓަލުގައި އެޑްމިޓްކުރާ މީހުން އެކަންޏެވެ.\nހުޅުމާލޭގައި ފްލޫ ކްލިނިކެއް ގޮތަށް އޮޕަރޭޓްކުރާނީ ހުޅުމާލެ ހޮސްޕިޓަލެވެ. އަދި ވިލިމާލޭގައި ފްލޫ ކްލިނިކަކީ ފެރީ ޓާމިނަލް ކައިރީގައި ހުންނަ ކްލިނިކެވެ.\nސެނަހިޔާ ފްލޫ ކްލިނިކް (އާންމުންނަށް ޓެސްޓު ކުރެވޭ)\nވިލިމާލެ ފްލޫ ކްލިނިކް\nއައިޖީއެމްއެޗް (ޓެސްޓުކުރަނީ ހައި ރިސްކް ބަލިމީހުންނާއި އެޑްމިޓްކުރާ މީހުންނަށް)\nހެންވޭރު ސްޓޭޑިއަމް - މާލެ\nސޯޝަލް ސެންޓަރު - މާލެ\nސިނަމާލެ ބްރިޖްގެ ޕާކިން ޒޯން ސެންޓަރު - މާލެ\nވިލިމާލެ ފްލޫ ކްލިނިކް - ވިލިމާލެ\nރުއްގަނޑު - ހުޅުމާލެ\nއެފްއޭއެމް އިމާރާތް - މާލެ


"Furihama Jodu" akah vaany kihineh?\n"އެންމެ ފުރިހަމަ ޖޯޑަށް" ވާނީ ކިހިނެއް؟\nލޯބީގެ ގޮތުން ދެ މީހަކު ގުޅިގެން އުޅޭއިރު އެ ދެ މީހުންނަށް ތަފާތު ގިނަ އާ ކަންތައްތައް ތަޖުރިބާކުރަން ޖެހެއެވެ. ތަފާތު ގިނަ ކަންތައްތަކާ ކުރިމަތިލާންޖެހެއެވެ. ބައެއް ފަހަރަށް ދިމާވާ ކަންތައްތަކުގެ ސަބަބުން ގުޅުން ހީނަރުވެގެންދެއެވެ. ގުޅުން ހީނަރުނުވެ، ގުޅުން އިތުރަށް ބަދަހިކުރުމަށް ކުރެވޭނެ ކަންތައްތަކެއް އެބަހުއްޓެވެ. އެފަދަ ކަންތައްތައް ކުރުމަކީ މުހިންމު ކަމެކެވެ. އެއީ "ފުރިހަމަ ޖޯޑަކަށް" ތިމާގެ ޖޯޑު ހެދުމަށް މުހިންމު ކަންތައްތަކެކެވެ.\n1- ބައިވެރިޔާ އިތުބާރު ހޯދައި އިތުބާރު ދެމެހެއްޓުން\nއިތުބާރަކީ ގުޅުން ބަދަހިކޮށް ދެމެހެއްޓުމަށް އެންމެ މުހިންމު ކަމެވެ. އިތުބާރަކީ ހޯދީމަ ލިބޭ އެއްޗެކެވެ. ބައިވެރިޔާ އިތުބާރު ލިބޭފަދަ ކަންތައްތައްކޮށް އިތުބާރު ދަމަހައްޓާށެވެ. ވައުދެއް ކޮށްފިނަމަ އެ ވައުދެއް ފުއްދަން ބައިވެރިޔާ އިސްކަން ދޭންވާނެއެވެ.\n2- ކަންކަން ހިއްސާކުރުން\nލޯބީގެ ގޮތުން ގުޅިގެން އުޅޭއިރު އެކަކު އަނެއްކަކަށް އިހުތިރާމްކުރުމަކީ ވެސް މުހިންމު ކަމެކެވެ. އިހުތިރާމް ދިނުމުގެ ގޮތުން އެކަކު އަނެއްކަކު ދައްކާ ވާހަކަތައް އަޑުއަހަން ވާނެއެވެ. އެކަކު އަނެއްކަކަށް އަޑު އުފުލައި ހަޑި ހުތުރު ބަހުން ވާހަކަ ދައްކައިގެން ނުވާނެއެވެ.\n4- ހިތްވަރު ދިނުން\nފުރިހަމަ ޖޯޑަކަށް ވެވޭނީ އެކަކު އަނެއްކަކަށް ހިތްވަރު ވެސް ދީގެންނެވެ. ދިރިއުޅުމުގައި ކުރިއަށް ދިއުމަށް ހިތްވަރު ދީގެންނެވެ. ކަންކަމާއި ކުރިމަތިލުމަށާއި ކަންކަން ހާސިލުކުރުމަށް ބައިވެރިޔާއަށް ހިތްވަރު ދޭން ވާނެއެވެ.\nބައިވެރިޔާ ގޮވައިގެން ދުއްވާލަން ގޮސް ނުވަތަ އެކަކުގައި ކާން ދިއުމަކީ ވަރަށް މުހިންމު ކަމެކެވެ. ނުވަތަ އެކީގައި ޗުއްޓީއަށް ގޮސްލައި މަޖާކޮށްލުމަކީ ގުޅުން ބަދަހިވެ، "ފުރިހަމަ ޖޯޑަކަށް" ވާނެ ކަމެކެވެ. އުފާވެރި ވަގުތައް ހޭދަނުކުރެވޭނަމަ ގުޅުމަށް ބުރު އެރުން އޮންނަނީ ކައިރިވެފައެވެ.


MIB in2ATM hulhuvaifi\nއެމްއައިބީއިން ދެ އޭޓީއެމް ހުޅުވައިފި\nމިއަދު ހުޅުވިގެން ދިޔައީ އެމްއައިބީގެ 12ވަނަ އޭޓީއެމް\nއެބޭންކުން އަންނަނީ އިތުރު އޭޓީއެމްތައް ބެހެއްޓުމުގެ މަސައްކަތް ކުރަމުން\nކ. މާލެ |6އޯގަސްޓް 2018 | ހޯމަ 11:33 | 3,720\nއެމްއައިބީގެ އޭޓީއެމް ހުޅުވުމަށް ބޭއްވި ރަސްމިއްޔާތުގެ ތެރެއިން - އެމްއައިބީ\nމޯލްޑިވްސް އިސްލާމިކް ބޭންކް (އެމްއައިބީ) އިން އަމީނީ ބިލްޑިންގް ކައިރީގައި ގާއިމްކުރި ދެ އޭޓީއެމް ހުޅުވައިފިއެވެ.\nއަމީނީމަގުގައި ގާއިމުކުރި އެ ދެ އޭޓީއެމް ހުޅުއްވައިދެއްވީ މިއަދު ބޭއްވި ރަސްމިއްޔާތެއްގައި އެމްއައިބީގެ އެކްޓިން ސީއީއޯ އަހުމަދު ރިޒާއެވެ.\nއޭޓީއެމް ހުޅުއްވައިދެއްވުމަށްފަހު ރިޒާ ވިދާޅުވީ މިއަދު ހުޅުވާފައިވަނީ އެ ބޭންކްގެ 12 ވަނަ އޭޓީއެމް ކަމަށެވެ. މިހާރު ވެސް އާ އޭޓީއެމްތަކެއް ބެހެއްޓުމުގެ މަސައްކަތް ކުރަމުންދާ ކަމަށް ރިޒާ ވިދާޅުވިއެވެ.\nރިޒާ ވިދާޅުވީ އެ އޭޓީއެމްތައް ގާއިމްކުރި ސަރަހައްދަކީ ބިމުގެ ޖާގަދަތި ސަރަހައްދެއް ކަމަށާއި، އެމްއައިބީއަށް އޭޓީއެމްއެއް އަމީނީ ބިލްޑިންގް ކައިރީގައި ގާއިމްކުރެވުނީ އެމްއެންޔޫގެ ދީލަތި އެހީގެ ސަބަބުން ކަމަށެވެ.\n"އެމްއެންޔޫގެ މިސަރަހައްދުގައި ދެއޭޓީއެމް މިހުޅުވުނީ ވަރަށް މަސައްކަތުން. މިސަރަހައްދުގައި ވެސް މީގެ ކުރިން އޭޓީއެމްއެއް އޮޕަރޭޓް ކުރިން. އެކަމަކު ދިމާވި ސަބަބުތަކާހުރެ އަޅުގަނޑުމެން އޭޓީއެމް ކްލޯސްކޮށްލަން ޖެހުނީ. ދެން މިސަރަހައްދުން ރަނގަޅު ލޮކޭޝަނެއް ލިބޭތޯ މަސައްކަތްކޮށްގެން އަޅުގަނޑުމެންނަށް އެމްއެންޔޫއިން ދީލަތި އެހީއާއެކު މިސަރަހައްދުން ސްޕޭސެއް ދެއްވި" ރިޒާ ވިދާޅުވިއެވެ.\nއަމީނީ ބިލްޑިންގ ސަރަހައްދަކީ އޮފީސްތަކާއި، ޔުނިވާސިޓީ، ކޮލެޖް، އަދި ސްކޫލު ކުދިން ވަރަށް ގިނަ ސަރަހައްދެންކަން ފާހަގަކުރައްވާ ރިޒާ ވިދާޅުވީ މިއޭޓީއެމްތަކުގެ ސަބަބުން އާންމުންނަށް އެތައް ފަސޭހަތަކެއް ލިބޭނެ ކަމަށެވެ.\nރިޒާ ވިދާޅުވީ މާލެ ސިޓީގައި ގިނަ އޭޓީއެމްތައް ބަހައްޓަން މަސައްކަތް ކުރި ނަމަވެސް ދިމާވާ އެންމެ ބޮޑު ގޮންޖެހުމަކީ އޭޓީއެމް ބަހައްޓާނެ އެކަށީގެންވާ ބިން ނުވަތަ ޖާގަ ނުލިބުން ކަމަށެވެ. އަދި އަތޮޅުތެރޭގެ ރަށްރަށުގައި އެމްއައިބީގެ އޭޓީއެމްތައް އިތުރުކުރާނެ ކަމަށް ރިޒާ ވިދާޅުވިއެވެ.\nއެމްއައިބީ އިން މިއަދު ހުޅުވި އޭޓީއެމްތައް ބޭނުންކުރާ ފަރާތްތަކަށް ތިން ބަހެއް ހިޔާރު ކުރެވޭނެއެވެ. އެއީ ދިވެހި ބަހާއި، އިނގިރޭސި ބަހުގެ އިތުރުން ބަންގްލަދޭޝް ބަހެވެ.\nއެމްއައިބީގެ ކާޑު ބޭނުންކޮށްގެން، އެ ބޭންކްގެ އޭޓީއެމްތަކުން އެއް ފަހަރާ 10،000 ރުފިޔާ ނެގޭއިރު ދުވާލަކު 20،000 ރުފިޔާ ނެގޭނެ ކަމަށް އެމްއައިބީއިން މައުލޫމާތުދެއެވެ.\nއެމްޓީސީސީ އިން "މައިކްރޯސޮފްޓް ޑީ365" ލައިވްކޮށްފި\nތަހުޤީޤެއް ކުރިއަށް ދާތީ ވަޒީފާ ނުލިބޭ މައްސަލައަށް އޭސީސީއާއި ޕީޖީ: އެއީ ބޭއިންސާފެއް!\nމަޙްލޫފުގެ ރައްދު ހަސަން ލަތީފަށް: ރައީސް ވަނީ ކުޅިވަރު ސިޔާސީ ނުކޮށް އިންގިލާބީ ބަދަލެއް ގެނެސްދެއްވާފައި\nއޭސީސީއިން ވެންޓިލޭޓަރު މައްސަލަ ފޮނުވީ ޑިއުޓީ ޕްރޮސެކިއުޝަން މަރުހަލާ ނުނިންމާ\nރަތަފަންދޫގައި މާރާމާރީއެއް، ދެ މީހަކަށް އަނިޔާވި އަދި ދެ މީހުން ހައްޔަރަށް


އަހަރު ނިމޭއިރު ޔަމަން ހަނގުރާމައިގެ މަރުތައް 377،000 އަށް އަރާނެ\nއަހަރު ނިމޭއިރު ޔަމަން ހަނގުރާމައިގެ މަރުތައް 377،000 އަށް އަރާނެ ކަމަށް އދ. އިން ލަފާކޮށްފި\n25 ނޮވެންބަރު 2021 - 07:14 0\nޔަމަން ސަރުކާރު ފައުޖުގެ ސިފައިންގެ މީހަކު ހަމަލާދެނީ. -- ފޮޓޯ: އޭއެފްޕީ\nދުބާއީ، ޔޫއޭއީ (ނޮވެމްބަރު 24) - ޔަމަނުގެ ހަތް އަހަރުވީ ދިގު ދާހިލީ ހަނގުރާމައިގައި މި އަހަރު ނިމޭއިރު މަރުތަކުގެ އަދަދު 377،000 އަށް ވުރެ މަތިވާނެ ކަމަށް އދ. އިން ލަފާކޮށްފި އެވެ.\nމަރުތަކުގެ 60 ޕަސެންޓަކީ ހަނގުރާމައާ ނުސީދާކޮށް ގުޅިފައިވާ ކަންކަމުގެ ސަބަބުން ކުރިމަތިވި މަރުތަކެވެ. އޭގެ ތެރޭގައި ސާފު ބޯފެން ނުލިބުމާއި، ބަނޑުހައި ހޫނުކަމާއި، ބަލި ފެތުރުން ހިމެނެ އެވެ.\nހަނގުރާމައާ ސީދާ ގުޅިފައިވާ ހަމަލާތަކުގެ ސަބަބުން މި އަހަރު ނިމޭއިރު މަރުތައް 150،000 އަށް ވުރެ މަތިވާނެ ކަމަށް ލަފާކުރެވެ އެވެ.\nއދ. ގެ ޑިވެލޮޕްމަންޓް ޕްރޮގްރާމުން އަންގާރަ ދުވަހު ނެރުނު ރިޕޯޓުގައި ބުނީ ހަނގުރާމައިގެ ނުސީދާ އަސަރުން ގިނައިން މަރުވަނީ ކުޑަކުދިން ކަމަށެވެ.\n"ވިހި އެކާވީސް ވަނަ އަހަރު، ކޮންމެ ނުވަ މިނެޓަކުން ޔަމަނުގެ ފަސް އަހަރުން ދަށުގެ ކުއްޖަކު އެބަ މަރުވޭ،" ރިޕޯޓުގައި ވެ އެވެ.\nޔަމަން ހަނގުރާމަ ފެށުނީ އިންތިހާބާ ސަރުކާރާ ދެކޮޅަށް އިރާނުގެ އެއްބާރުލުމާ އެކު އުޅޭ ހޫތީން ނުކުމެ، ވަކި ސަރުކާރެއް ގާއިމް ކުރުމުންނެވެ. ހޫތީންގެ ކޮންޓްރޯލް ފުޅާ ކުރުމަށް 2015 ވަނަ އަހަރު ވެރިރަށް ސަނާ ހިފުމާ އެކު ޔަމަން ސަރުކާރުގެ އެދުމުގެ މަތިން ސައުދީ އަރަބިއްޔާގެ އަސްކަރީ ކޯލިޝަނަކުން ހަނގުރާމައިގެ ތެރެއަށް ވަނެވެ.\nއޭގެ ފަހުން ހިނގަމުންދާ ހަމަލާތަކުގައި "ގައުމުގެ ތަރައްގީ އަށް ބޮޑެތި ގޮންޖެހުންތަކެއް އައިސްފައިވާ" ކަމަށް ރިޕޯޓުގައި ފާހަގަކުރި އެވެ.\nމީގެ ކުރިން ޔޫއެންޑީޕީން ބުނީ ހަނގުރާމައާ ހެދި ޔަމަނުން ހޯދި ތަރައްގީ ގެއްލި، 20 އަހަރު ކުރިން ގައުމު އޮތް ހާލަތަށް އެނބުރި ގޮސްފައިވާ ކަމަށެވެ. ހަނގުރާމަ ފެށުމުގެ ކުރިން ވެސް ޔަމަނަކީ މެދުއިރުމަތީގައި އޮތް އެންމެ ފަގީރު ގައުމެވެ.\nޔަމަން ހަނގުރާމަ އަކީ ދުނިޔެ އަށް ދިމާވެފައިވާ އެންމެ ބޮޑު އިންސާނީ ކާރިސާގެ ގޮތުގައި ސިފަކުރެ އެވެ. ޔޫއެންޑީޕީން ލަފާކުރި ގޮތުގައި ހަނގުރާމައާ ހެދި 2030 ވަނަ އަހަރާ ހަމައަށް ދާއިރު، 1.3 މިލިއަން މީހުން މަރުވާނެ އެވެ.\nޔަމަން ހަނގުރާމަ: ހުދައިދާ ޕޯޓް ކައިރި ހޫތީންގެ އަތް ދަށަށް\nލުބްނާންގެ މިނިސްޓަރު އިސްތިއުފާ ދިނުމުން މައްސަލަ ހައްލުވާނެ\nލުބްނާނުން ސައުދީ އަށް މަޝްވަރާގެ ދައުވަތު


ފޯ ސީޒަނުން ސަލާމަތްކުރި "ޕެގީ" ބޭ އޮފް ބެންގާލަށް! ފޯ ސީޒަނުން ސަލާމަތްކުރި "ޕެގީ" ބޭ އޮފް ބެންގާލަށް!\nފޯ ސީޒަނުން ސަލާމަތްކުރި "ޕެގީ" ބޭ އޮފް ބެންގާލަށް!\n"ޕެގީ" ބޭ އޮފް ބެންގާލަށް ދަތުރުކުރި ގޮތް\n"ޕެގީ" ފަރުވާގެ މަރުޙަލާގައި\n"ޕެގީ" މޫދަށް ދޫކޮށްލަނީ\n"ޕެގީ" މޫދު އަޑީގައި\nފިޔަގަނޑު ބިންދައިގެންގޮސް އެކިކަހަލަ ހާނީއްކަތައް ވެފައި އޮއްވައި ފޯ ސީޒަން ލަނޑާގިރާވަރުގެ "މެރިން ޑިސްކަވެރީ ސެންޓަރ"ގެ މެރިން ބަޔަލޮޖިސްޓުން ގަގައި ފަރުވާދިން ވެލާ މިހާރު ރާއްޖޭގެ ކަނޑުގެ ސަރަޙައްދު ހުރަސްކުރުމަށްފަހު ބޭ އޮފް ބެންގާލް އަށް ދަތުރުކޮށްފިއެވެ.\n"ޕެގީ"ގެ ނަމުން ނަންދީފައިވާ މިވެލައަށް ބޮޑެތި ހާނީއްކަތައްވެފައިވަނިކޮށް މާލެއަތޮޅު އުތުރުން ކުރަމަތި އައިލެންޑް ރިސޯޓާ ދިމާ ކަނޑުން ފެނުނީ 25 އޮގަސްޓު 2014އެވެ.\n"ޕެގީ" ބޭ އޮފް ބެންގަލްއަށް ދަތުރުކުރިކަން އެނގިފައިވަނީ އޭތި މޫދަށް ދޫކޮށްލިއިރު އޭގެ ބުރަކަށީގައި ހަރުކޮށްފައިވާ "ޓްރެކިން ޑިވައިޒް"ގެ ޒަރިއްޔާއިންނެވެ. ފޯ ސިޒަންސް ރިސޓުން ދަނީ އެޑިވައިޒްގެ ޒަރިއްޔާއިން ޕެގީ ދަތުރުކުރަމުންދާގޮތް ބަލަމުންނެވެ.\nމިވެލައަކީ ހާނިއްކަވެފައިވަނިކޮށް ނަގައި ބެލްޖިއަމްއަށް ފަރުވާދިނުމަށް ފޮނުވާލި ވެލާތަކުގެ ތެރެއިން ހަމައެކަނި ސަލާމަތްވި އެއްޗެވެ. އެޤައުމުގައި މިފަދަ ޖަނަވާރުތަކަށް ފަރުވާދޭ ޚާއްސަ ޒުލެއްގައި "ޕެގީ"އަށް އިތުރު ފަރުވާއާއި އެކި އެކްސަސައިޒް ދިނެވެ. މިއީ ރާއްޖޭގެ މިފަދަ ކަނޑުގެ ދިރުމަކަށް ފަރުވާދިނުމަށް، ނުވަތަ ކަނޑުގެ ދިރުންތަކާބެހޭ މިފަދަ ދިރާސާއެއްކުރުމަށް ޔޫރަޕަށް އެއްޗެއް ގެންދިޔަ ފުރަތަމަ ފަހަރެވެ.\nއިތުރުފަރުވާއަށް ޔޫރަޕަށް ގެންދިޔަ4ވެލާގެ ތެރެއިން ފަރުވާއަށްފަހު އޭގެ އަސްލު މާޙައުލަށް ދެވޭވަރަށް ރަނގަޅުވީ "ޕެގީ" އެކަންޏެވެ. "ޕެގީ"އޭގެ ވަޒަނަށް ދޫކޮށްލިއުރުވެސް އޭތީގެ ކަނާތްފަރާތު ކުރީ ފިޔަފަތެއް ނެތެވެ. އެހެންނަމަވެސް ކަނޑުގެ ޤުދުރަތީ މާޙައުލުގައި، އޭތީގެ އަމިއްލަ ވަޒަނުގައި އަމިއްލައަށް އުޅުމުގެ ފުރިހަމަ ޤާބިލްކަން މިހާރު އެއަށްވަނީ ލިބިފައެވެ. ފަރުވާއަށްފަހު "ޕެގީ" ރާއްޖެއަށް ގެނައީ މިދިޔަ ޖޫންމަހުގެ 19 ވަނަދުވަހުއެވެ. އެއަށްފަހު ފޯސީޒަންގެ ކުޑަހުރާ ރިސޯޓުގައި އޭތި ބޭއްވުމަށްފަހު އޭތި މޫދަށް ދޫކޮށްލީ ޖޫންމަހުގެ 22 ވަނަ ދުވަހުއެވެ.\nބ.އަތޮޅުގައި ހިންގާ ފޯ ސީޒަން ލަނޑާގިރާވަރުގެ "މެރިން ޑިސްކަވެރީ ސެންޓަރ"އިން މެރިން ބަޔަލޮޖިސްޓުންނަށް "ޕެގީ" ހާނީއްކަވެފައިވަނިކޮށް 2014ވަނަ އަހަރުގެ އޮގަސްޓުމަހުގެ 25ވަނަ ދުވަހު ފެނުނީ މާލެއަތޮޅު އުތުރުން ކުރަމަތި އައިލެންޑް ރިސޯޓާ ދިމާއިންނެވެ. އެއަށްފަހު ކުޑަހުރާއަށް އޭތި ގެންދިޔައިރު އޭތިވަނީ އެކިކަހަލަ ހާނީއްކަތަކާއެކު ސިއްޙީގޮތުން ވަރަށްބޮޑަށް ބަލިކަށިވެ ބަނޑަށް ވައި އަރައި ފެންމައްޗަށް އަރާފައެވެ. އޭރުވެސް އޭގެ ކަނާތްފަރާތު ކުރީ ފިޔަތްގަނޑުވަނީ ބުރިވެފައެވެ. އަދި ބޮލަށްވެސް ވަނީ އަނިޔާވެފައެވެ. މީގެ އިތުރުން ވަތްފަރާތު ކުރީ ފިޔަފަތްގަނޑަށްވެސް ވަނީ ހާނީއްކަވެފައެވެ.\nމި ހާނީއްކަތަކުގެ އިތުރުން ޤުދުރަތީ މާހައުލުގައި އަމިއްލައަށް ދިރިއުޅެވޭވަރަށްވުރެ ބޮޑަށް އޭތި އޮތީ ބަލިކަށިވެފައެވެ. އެހެންކަމުން ކުޑަހުރާގައި ވަނީ އެއަށް ފަރުވާދީފައެވެ. ޖިސްމާނީގޮތުން ލިބިފައިވާ ހާނީއްކަތަކަށް ފަރުވާ ދިނުމަށްފަހު އަމިއްލަށް އުޅެވޭފަދަ ޙާލަތަކަށް އޭތި ގެންދިއުމަށްޓަކައި ރިހެބިލޭޓްޓް ކުރުމުގެ ޕްރޮގްރާމެއްވެސް ކުރިއަށް ގެންދިޔައެވެ. އެއަށްފަހު އޭތި ފޯސީޒަންގެ ލަނޑާގިރާވަރަށް ބަދަލުކުރިއެވެ. ލަނޑާގިރާވަރުގެ "މެރިން ޑިސްކަވަރީ ސެންޓަރ"ގެ ދަށުން ހިންގާ ވެލާ ރިހެބިލިޓޭޝަން ސެންޓަރުގައިވެސް މި ވެލައަށް ފަރުވާދިނެވެ.\nއެހެންނަމަވެސް އޭއްޗަށް މިތަނުން ދިން ފަރުވާއަށްފަހުވެސް ޤުދުރަތީ މާޙައުލަށް އޭތި ދޫކޮށްލެވޭ ވަރެއްނުވިއެވެ. ސަބަބަކީ މޫދަށް ދޫކޮށްލައިފިނަމަ އަމިއްލައަށް ފީނައި، ކާނާ ހޯދައި ސަލާމަތުން ދިރިއުޅެން މަސައްކަތްކުރުމުގެ ޤާބިލްކަން އޭއްޗަށް އޭރުނުލިބުމެވެ.\nޕެގީ"ގެ ދިރިއުޅުން އޭގެ އަސްލު މާޙައުލަށް ބަދަލުކުރުމުގެ އުންމީދު އެއަށް "ޕެގީ"ގެ ނަމުން ނަންދިން ފޯސީޒަންގެ ޓީމުން ކަނޑާނުލުމުގެ ނަތީޖާއަކީ މިއަދު އޭތި އަމިއްލައަށް އޭގެ މާހައުލިގައި ދިރިއުޅެން ފެށުމެވެ.


Hohalhaigai thibi kudhin ge video aammu koffi | Mihaaru\nތައިލެންޑުގެ ހޮހަޅައިގެ ތެރޭގައި ތިބި ކުދިން ހޯދުން.\nހޮހަޅައިގައި ތިބި ކުދިންގެ ވީޑިއޯ އާއްމުކޮށްފި\n03 ޖުލައި 2018 - 10:534comments\nބެންކޮކް (ޖުލައި 3) - ތައިލެންޑުގެ ހޮހަޅައިގެ ތެރޭގައި ތާށިވި ކުދިން ނުވަ ދުވަސް ފަހުން ފުރަތަމަ ފެނިފައި ވަނީ އިނގިރޭސި ވިލާތުގެ ދެ ޑައިވަރުންނަށެވެ. އެ މީހުންނަށް އެ ކުދިން ރޭ ފެނުމާ އެކު ނެގި ވީޑިއޯ ތައި ރޯޔަލް އާމީން މިހާރު ވަނީ އާއްމުކޮށްފަ އެވެ.\nތަމް ލުއާން ހޮހަޅައިގެ ތެރޭގައިވާ ބޮޑު ބާގަނޑެއްގެ ކަހަލަ ތަނެއްގައި ހުރި އުސް ތަނެއްގެ މަތީގައި އުމުރުން 11-16 އަހަރާ ދެމެދުގެ 12 ކުދިންނާއި އެ ކުދިންގެ ކޯޗު ތިއްބާ ފުރަތަމަ ފެނުނީ އިނގިރޭސި ޑައިވަރުން ކަމަށްވާ ރިކް ސްޓެންޓޮން އާއި ޖޯން ވޮލަންތެން އަށެވެ. އެ މީހުން ތައިލެންޑަށް ދިޔައީ މިދިޔަ ހަފުތާގަ އެވެ.\nކުދިން ހޯދި ޑައިވަރުންގެ ޓީމުގައި ހިމެނޭ (ކ-ވ) ރިޗަޑް ސްޓެންޓޮން، ރޮބަޓް ހާޕާ އަދި ޖޯން ވޮލަންތެން. --ފޮޓޯ:އޭއެފްޕީ\nކުދިން ފެނުމާ އެކު ޓޯޗު ބައްތިއަކުން އަލިކުރަމުން ޑައިވަރުން ފުރަތަމަ ވެސް ސުވާލު ކުރީ ސަލާމަތުން ތިބީ ކިތައް ކުދިންތޯ އެވެ. ތޭރަ ކަމަށް އެ ކުދިން ޖަވާބު ދިނެވެ.\n"ތޭރަ. ބަރާބަރު،" ޑައިވަރުން ބުންޏެވެ.\nދެން އެ ކުދިން އަވަސްވެ ގަތީ ހޮހަޅައިން ސަލާމަތް ކުރާނީ ކޮން އިރަކުންތޯ ސާފު ކުރުމަށެވެ. އެ ތަނުން އެއް ޑައިވަރަކު ބުނާ އަޑުއިވެނީ މިއަދު ނޫން ކަމަށެވެ.\n"މިހާރު މި ތިބީ އަހަރެމެންގެ ދެ މީހުން. އިތުރު ޑައިވަރުން އެބަ އާދޭ. އަހަރެމެން މިއީ ފުރަތަމަ އާދެވުނު ޑައިވަރުން،" ޑައިވަރުން ބުންޏެވެ.\nހޮހަޅައިގެ ތެރޭގައި ހުރިހާ ކުދިން އެއް ތަނެއްގައި. --ފޮޓޯ:ތައި ރޯޔަލް ނޭވީ\nހޮހަޅައިގައި ތިބި ކުދިންގެ ތެރޭން އެއް ކުއްޖަކު ވަނީ ކާން ބޭނުންވާ ކަމަށް ބުނެފަ އެވެ. އަދި އެ މީހުން ތިބީ ވަރަށް ބަނޑުހައިވެފައި ކަމަށް ދެން އަންނަ ޑައިވަރުން ގާތު ބުނުމަށް އެ ކުދިން އެދުނެވެ.\nއެ ކުދިން ދެން ސުވާލު ކުރީ އެއީ ހަފުތާ އިން ކޮން ދުވަހެއްތޯ އެވެ. ކުޑަ އިރުކޮޅަކު މަޑުކޮށްލުމަށް ފަހު އެއް ޑައިވަރަކު ބުނީ އެއީ ހޯމަ ދުވަސް ކަމަށެވެ.\n"ތި ކުދިން މިތާ ތިބޭތާ 10 ދުވަސް ވެއްޖެ. ތިޔައީ ވަރަށް ހިތްވަރުގަދަ ކުދިންތަކެެއް،" ޑައިވަރުން ބުންޏެވެ.\nޑައިވަރުން ވަނީ އެ މީހުން އެނބުރި ދާން ޖެހޭ ކަމާ އަދި އަންނާނެކަން އެކުދިންނަށް ސާފުކޮށްދީފަ އެވެ.\n"ވަރަށް ބޮޑަށް ޝުކުރިއްޔާ،" އެ ކުދިންގެ ތެރޭން އެއް ކުއްޖަކު ބުންޏެވެ. "ތިއީ ކޮން ގައުމެއްގެ ބައެއްތޯ؟"\n"އިންގްލެންޑް. ޔޫކޭ،" ޖަވާބުގައި ޑައިވަރުން ބުންޏެވެ. "މާދަމާ ބައްދަލުވާނެ،"\nކަމާބެހޭ އޮފިޝަލުން މިހާރު ވަނީ އެ ކުދިންގެ ހާލު ބަލަން ޑޮކްޓަރުން ފޮނުވަން ނިންމައިފަ އެވެ. އޭގެ ފަހުން އެ ކުދިން ހޮހަޅައިން ނެރުމުގެ މަސައްކަތް ދުވަސްތަކަކަށް ދިގު ދެމިގެން ހިނގައިދާނެ ކަމަށް ވަނީ ލަފާކޮށްފަ އެވެ.\nއިތުރު ލިޔުންތައް ތައިލެންޑު


30 ޖޫން 2020 - 13:04 29 comments\nއިތުރު ލިޔުންތައް ހދ. ކުޅުދުއްފުށި އައިލެންޑް އޭވިއޭޝަން ހދ. އަތޮޅު މޯލްޑިވިއަން އެއާލައިން އައްޑޫ ސ. ގަން ގަން އިންޓަނޭޝަނަލް އެއާޕޯޓް ކުޅުދުއްފުށި އެއާޕޯޓް ލޮކްޑައުން ސިއްހީ ކުއްލި ނުރައްކަލުގެ ހާލަތު އިކޮނޮމިކް ޑިވެލޮޕްމެންޓް މިނިސްޓްރި ރާއްޖޭގެ އިގްތިސާދު އިގްތިސާދު


އީރާނާއި އެމެރިކާއަށް ކުރީގެ ހާލަތަށް އާދެވިދާނެ: ރޫހާނީ |\nއީރާނާއި އެމެރިކާއަށް ކުރީގެ ހާލަތަށް އާދެވިދާނެ: ރޫހާނީ\nހުއާވޭ ކުންފުނީގެ ސީއެފްއޯ، ކެނެޑާއިން މިނިވަން ކޮށްފި\nފަލަސްތީނުގެ މިނިވަން ޑިމޮކްރެޓިކް ދައުލަތެއް ގާއިމެވެދިއުން އަދިވެސް އޮތީ ވަރަށް ދުރުގައި: ބައިޑްން\nއިރާނުގެ އާ ރައީސްގެ ޔޫއެން ތަގުރީރު، އެމެރިކާގެ ދަތުކުރުމުގެ ފިޔަވަޅުތައް ސިފަ ކުރެއްވީ ހަގުރާމައެއްގެ ގޮތުގައި\nއެމެރިކާއާއި އިރާނަށް، ޑޮނަލްޑް ޓްރަމްޕްގެ ވެރިކަމުގެ ކުރީގެ ހާލަތަށް އައުމުގައި އެއްވެސް ހުރަހެއް ނެތްކަމުގައި އިރާންގެ ރައީސް ހަސަން ރޫހާނީ ވިދާޅު ވެއްޖެއެވެ.\nއީރާނުގެ ޓީވީން ލައިވްކޮށް އެގައުމުގެ ކެބިނެޓާއި ބައްދަލު ކުރައްވަމުން، ރޫހާނީ ވިދާޅުވީ، އަންނަމަހު ހުވާ ކުރެއްވުމަށް ތައްޔާރު ވެވަޑައިގަންނަވަމުން ގެންދަވާ އިންތިޚާބީ ރައީސް ޖޯ ބައިޑްގެ ސަރުކާރުގައި އިޚްލާސްތެރިކަމާ، ކެރުމާއި ހިތްވަރު ހުރެއްޖެނަމަ، ބައިޑްންގެ ވެރިކަމުގައި އެމެރިކާ-އީރާންގެ ގުޅުން ފެނިގެން ދާނީ ވަރަށް ތަފާތު ގުޅުމެއްގެ ގޮތުގައެވެ.\n"އިރާންއާއި އެމެރިކާއާއި ދެގައުމަށް މިއަދުވެސް އެބަސް ވެވިދާނެ، 2021 ވަނަ އަހަރުގެ 20 ވަނަ ދުވަހު ދެގައުމުގެ ގުޅުން އޮންނާނެ ހާލަތަކާއި ގުޅޭގޮތުން" ރޫހާނީ ވިދާޅުވިއެވެ.\nއެހެންނަމަވެސް، ރޫހާނީ ވަނީ، ކުރިޔަށް އޮތްތަނުގައި އީރާނުން އުއްމީދު ކުރާ، އަދި ޖޯ ބައިޑްންއާ ދޭތެރޭ އެގައުމުން ދެކޭގޮތްވެސް ހާމަ ކޮށްދެއްވާފައެވެ.\n"އަހަރުމެން އުއްމީދު ކުރަނީ، އެންމެ ފުރަތަމަވެސް، އެމެރިކާގެ ވަޑައިގަންނަވަން ހުންނެވި ރައީސް، ފާއިތުވެދިޔަ ތަނުގައި ޓަރަމްޕް އީރާނާމެދު ގެންގުޅުއްވި ނާއިންސާފު ސިޔާސަތުތައް ކުރެއްވި ކުރައްވާނެ ކަމަށް" ޓްރަންޕް އިރާނާމެދު ގެންގުޅުއްވާފައި ވަނީ އިންސާނިއްޔަތާއި ޚިލާފު އަދި ޓެރަރިޒަމަށް ވާގިވެރިވާ ސިޔާސަތުތަކެއް ކަމުގައި ވިދާޅުވަމުން ރޫހާނީ ވިދާޅުވެފައި ވެއެވެ.\nއަދި ބައިޑްންގެ ސަރުކާރުން، ޖެހިވަޑައިގަންނަވާނީ، ޓްރަމްޕްގެ ސަރުކާރުނެ ހެދި ގޯސްތައް ރަގަޅު ކުރައްވަން ކަމުގައިވެސް ރޫހާނީ ވިދާޅުވިއެވެ. އެހެންނަމަވެސް، ރަަގޅު ކުރައްވަންވީ ޓަރަމްޕްގެ ސަރުކާރުން ގެންގުޅުއްވި ސިޔާސަތުތަކުގެ ތެރެއިން ކޮން ސިޔާސަތުތަކެއްކަމެއް ރޫހާނީ ވިދާޅުވަފައެއް ނުވެއެވެ.\nޓްރަމްޕްގެ ދައުރުގައި އޭނާ އަބަދުވެސް ވިދާޅުވަމުން ގެންދެވީ، އިރާނާމެދު އޭނާގެ ސަރުކާރުން ގެންގުޅެމުން އައީ ވަރަށް ސާފު ސިޔާސަތެއް ކަމުގައެވެ. އެއީ "އީރާނުން މޭރުން ކުރި ގޮތަކަށް މޭރުން" ކުރުން ކަމުގައި ޓްރަމްޕް ވަނީ ވިދާޅުވެފައެވެ.\nޓްރަމްޕް ވަނީ 2018 ވަނަ އަހަރުގެ މޭއި މަހު، އެމެރިކާ ހިމެނޭގޮތުން ދުނިޔޭގެ ބާރުތަކުން 2015 ވަނަ އަހަރު އެކުލާލާ އަމަލުކުރަމުން އައި ނިއުކުލިއަރ އެއްބަސްވުމުން އެމެރިކާ ބޭރުކޮށްފައެވެ. އަދި މީގެކުރި ދުވަހަކުވެސް އިރާނާ ދެކޮޅަށް އެގައުމުން އަޅާފައި ނުވާވަރުގެ ހަރުކަށި އިގްތިސާދީ ދަތިކުރުމުގެ ފިޔަވަޅުތަކެއް އެމެރިކާއިން އިރާނާ ދެކޮޅަށް އެޅިއެވެ.\nމިފިޔަވަޅުތައް އެންމެ ވަރުގަދަ ކޮށްފައިވަނީ، ކޯވިޑް19ގެ ހާލަތު އިރާނުގައާއި އަދި މެދުއިރުމަތީގަވެސް އެންމެ ގޯސްވެގެން ދިޔަ ދަޑިވަޅުގައެވެ. މިހާތަނަށް އިރާނުގައި ކޯވިޑް19 ޖެހިގެން 50،000 މީހުން ވަނީ މަރުވެފައެވެ.\nއީރާނުން ބުނަމުން އައިސްފައިވަނީ، ޓަރަމްޕްގެ ދައުރުގައި އޭނާ ގެންގުޅެފައިވާ އީރާނަށް "އެންމެ މަތީ ޕްރެޝަރ" ކުރިމަތި ކުރުވުމުގެ ސިޔާސަތަކީ އެގައުމުގެ ރައްޔިތުންނާ ދެކޮޅަށް އެމެރިކާއިން ހިންގާފައިވާ "އިގްތިސާދީ އަދި ސިއްޙީ ޓެރަރިޒަމް"ގެ އަމަލެއް ކަމުގައެވެ. އަދި އީރާނުން ބުނެފައިވަނީ ދެން އަންނަ އެމެރިކާގެ ސަރުކާރަކުން މީގެ ބަދަލު އިރާނަށް ދައްކަން ޖެހޭނެ ކަމުގައެވެ.\nހަސަން ރޫހާނީ, އީރާން, އެމެރިކާ, އެމެރިކާ-އީރާން, ޓްރަމްޕް, ޖޯ ބައިޑްން\nނަތީޖާތައް ދައްކާގޮތުން ރައީސް ޞާލިހުގެ ފެކްޝަން ބޮޑުތަފާތަކުން ކުރި ހޯދާނެ\nއަލިފުށި ދާއިރާގެ ރައީސްކަން ހަސަންޓޭ ބަލިކޮށް ބިގޭ ކާމިޔާބުކޮށްފި\nކޯވިޑްގެ އިތުރު މަރެއް، މިއީ މިމަހު ނިޔާވި5ވަނަ މީހާ\nއެމްޑީޕީ އެތެރޭގެ އިންތިޚާބު: މާލެ ދާއިރާ ސިފާ ކާމިޔާބުކޮށްފި


Amihla ah maruvumuge kurin: Nishaanthah dhenegannaanee kihinei?\nއަމިއްލައަށް މަރުވުމުގެ ކުރިން: ނިޝާންތައް ދެނެގަންނާނީ ކިހިނެތް؟\nމީގެ ކުރިން އަމިއްލަ އަށް މަރުވާން މަސައްކަތްކޮށްފައިވުން\nއާއިލާގައި ނަފުސާނީ މައްސަލަ އުޅުން ނުވަތަ މަސްތުވާތަކެތީގެ މައްސަލަ އޮތުން\nއަމިއްލަ އަށް މަރުވެފައިވާ މީހަކު ނުވަތަ މަރުވާން މަސައްކަތްކޮށްފައިވާ މީހަކު އާއިލާގައި އުޅުން\nއާއިލާ ތެރޭގައި ހަމަނުޖެހުމާއި މާރާމާރީ އާންމުވެފައި އޮތުން\nޖިސްމާނީ އަނިޔާ ނުވަތަ ޖިންސީ އަނިޔާ އާންމުވެފައިވުން\nއަމިއްލަ އަށް މަރުވާން މަސައްކަތްކުރާ މީހެއްގެ އަމަލުތަކާ މާ ރައްޓެހިވުން\nއަމިއްލަ އަށް މަރުވާން އުޅެފާނެ ނުވަތަ ފުރާނަ އަށް ގެއްލުންކޮށްފާނެ ކަމުގެ އެންމެ ފަސޭހަ ނިޝާނަކީ ކޮބައިކަން އެނގޭ ހެއްޔެވެ؟ -- ޑިޕްރެޝަން އެވެ. ޑިޕްރެޝަން އަކީ އޭގައި ސުއިސައިޑް ރިސްކް ވަރަށް ވެސް ބޮޑު ނަފްސާނީ މައްސަލައެކެވެ. މިފަދަ ހާލަތެއްގައި ހުންނަ މީހަކު ދައްކާ ވާހަކައަކަށް ވަރަށް ސަމާލުވާން ޖެހޭނެ އެވެ. ވަކިން ހާއްސަކޮށް އެމީހެއްގެ ހިޔާލާއި ފިކުރު ގޮސް ގުޅިލާމެހިފައި ވަނީ މަރާ ރައްޓެހި ހިސާބެއްގައި ކަމުގައި ވަނީ ނަމަ އެފަދަ މީހަކަށް ދޭން ޖެހޭ ސަމާލުކަން ދެ ގުނަ އަށް އިތުރުކުރަން ޖެހޭނެ އެވެ.\nކަންމިހެން އޮތްއިރު، އެފަދަ ނުރައްކަލަކަށް ފުންމާލަށް ތައްޔާރުވެގެން ހުންނަ މީހަކު ސަލާމަތްކުރެވޭނެ އެންމެ ފަސޭހަ ގޮތަކީ މި މައްސަލައެއްގެ ރިސްކް ފެކްޓާސްތައް ބަލައި ސުއިސައިޑްގެ އިންޒާރު ދޭ ނިޝާންތަކަކީ ކޮބައިކަން ދަސްކުރުމެވެ. ފަހަރެއްގައި އޭރަށް، މީހެއްގެ ފުރާނަ ސަލާމަތްކުރެވިދާނެ އެވެ. -- އެއަށް ވުރެ ވަކި ބޮޑު ހިތްހަމަޖެހުމެއް ލިބޭނެ ހެއްޔެވެ؟\nއަމިއްލަ އަށް މަރުވެދާނެ ކަމުގެ ނުރައްކާ ބޮޑީ ކިހާވަރަކަށް؟\nއަމިއްލަ އަށް މަރުވެދާނެ ނުވަތަ ފުރާނަ އަށް ގެއްލުންދީފާނެ ކަމުގެ ނުރައްކާ އެކި އުމުރުގެ މީހުންނާއި ދެ ޖިންސުގެ މީހުންގެ މެދުގައި ރިކޯޑްކުރެވިފައިވާ ގޮތް ތަފާތެވެ. އަދި ނަސްލީ ގޮތުން ތަފާތުކަމެއް ހުންނަ މީހުންނާއި އިޖުތިމާއީ ގޮތުންނާއި ސަގާފީ ގޮތުން އޮންނަ ތަފާތު އޭގައި ވެސް އޮވެ އެވެ.\nއަމިއްލަ އަށް މަރުވާ މީހުންގެ ތަފާސް ހިސާބުތަކަށް ބަލާއިރު 90 ޕަސެންޓް މީހުންގެ ސަބަބަކީ ކްލިނިކަލް ޑިޕްރެޝަން އެވެ. ނުވަތަ އެފަދަ ކޮންމެވެސް އެހެން ނަފްސާނީ މައްސަލައެކެވެ. އާންމުކޮށް ސުއިސައިޑް ކޮމިޓްކުރާ މީހުންގެ ސިފަތަކަށް ބަލާއިރު ވަރަށް ގިނަ މީހުންނަކީ އެބިއުސިވް ނުވަތަ އަނިޔާ ތަހައްމަލްކުރަން ޖެހިފައިވާ މާހައުލެއްގައި އުޅެން މަޖުބޫރުވެފައިވާ ބައެކެވެ. މަސްތުވާތަކެއްޗަށް ގޮސް ހުސްވެފައިވުމާއި ނަފްސާނީ އެހެން މައްސަލަތަކުގެ ޝިކާރައަކަށް ތިމާވެގެން ދިއުމަކީ ވެސް މި ދަންނަވާ، ސުއިސައިޑް ރިސްކް ބޮޑުކޮށްދޭ ކަމެކެވެ.\nމީގެ އިތުރުން ނަފްސަށް ގެއްލުންވާ ވަރުގެ ހާދިސާތަކެއް ތަޖުރިބާކޮށްފައިވާ މީހަކު ކްލިނިކަލް ޑިޕްރެޝަންގެ އަޅަކަށްވެއްޖެ ނަމަ ވެސް ސުއިސައިޑް ރިސްކް އެމީހެއްގެ ދިރިއުޅުމުގައި ވަރަށް ބޮޑެވެ.\nއިތުރު ކޮން ސަބަބުތަކެއް ހެއްޔެވެ؟\nއަމިއްލަ އަށް މަރުވާން މަސައްކަތްކޮށްފާނެ ކަމުގެ އިންޒާރު!\nމީހަކު ދައްކާ ވާހަކައަކުން އެމީހެއްގެ ފިކުރާއި ނަފުސު ވެއްޓިފައިވާ ދަރަޖަ ދެނެގަނެވިދާނެ އެވެ. މީހަކު އަމިއްލަ އަށް މަރުވާން މަސައްކަތްކޮށްފާނެ ކަމުގެ އިންޒާރުތަކަށް ބަލާއިރު އަބަދުވެސް އެންމެ ބޮޑު ސަމާލުކަމެއް ދިނުން މުހިންމީ އެމީހެއްގެ ހިސްޓްރީއަށެވެ. އާންމުކޮށް އަމިއްލަ އަށް މަރުވެގެން ދަނީ ކުރިން އެފަދަ ކަމެއް ކުރުމަށް މަސައްކަތްކޮށް ނާކާމިޔާބުވެފައިވާ މީހުންނެވެ.\nއަބަދުވެސް އަމިއްލަ އަށް މަރުވުމާ ބެހޭ ގޮތުން ވާހަކަ ދައްކައި ހެދުން ނުވަތަ އެކަމާ ވިސްނުން\nކްލިނިކަލް ޑިޕްރެޝަން -- ފުން ހިތާމަ، ޝައުގުވެރިކަން ގެއްލުން، ނުނިދި ނުކެވި ހާލު އިތުރަށް ގޯސްވުން\nފުރާނަ އަށް ގެއްލުންވެދާނެ ފަދަ އަމަލުތަކަށް ދޮރު ހުޅުވައިލުން -- އެކްސިޑެންޓްވާން މަސައްކަތްކުރުން\nކުރިން ލޯބިވި ކަންކަމަށް ނުވަތަ ތަކެތި މަތިން ފޫހިވުން\nއުއްމީދު ގެއްލިފައިވާ ވާހަކަ އާއި ތިމާގެ އަގެއް ނެތް ކަމަށް ގަބޫލުކޮށް ވާހަކަ ދެއްކުން\nތިމަންނައާ ނުލާ މިވެނި ކަމެއް ރަނގަޅުވާނެއޭ ނުވަތަ ތިމަންނަ ނެތަސް ވަރިހަމައޭ ކިޔާ ވާހަކަ ދެއްކުން\nފުން ހިތާމައެއްގެ ތެރޭގައި އުޅެފައި ކުއްލިއަކަށް މައިތިރިވެ އުފާވެރިކަމެއް ފާޅުކުރުން\nމީހުންނަށް ގުޅައި ނުވަތަ މީހުންނާ ބައްދަލުކޮށް ފަހުގެ ސަލާންކުރުން\nމި ސިފަތައް ފާހަގަކުރެވިއްޖެ ނަމަ ހަދާނީ ކިހިނެތް؟\nމިފަދަ ސިފަތަކެއް މީހެއްގެ ކިބައިން ފާހަގަކުރެވިއްޖެ ނަމަ އެމީހަކު ވަރަށް ސީރިއަސްކޮށް ނަގަން ޖެހޭނެ އެވެ. އެމީހަކު ދައްކަން ބޭނުންވާ ވާހަކައަކަށް ނުވަތަ ކިޔައިދޭން ބޭނުންވާ ވާހަކައެއް ކަނުލާ އަޑުއަހަން ޖެހޭނެ އެވެ. އަމިއްލަ އަށް އިސްނަގައިގެން އެ މީހަކާ ވާހަކަ ދައްކައި ވެގެން އުޅޭ ގޮތް އޮޅުން ފިލުވުން ވެސް ބުއްދިވެރިވާނެ އެވެ.\nއެކަމަކު އަމިއްލަ އަށް މަރުވުމާ ބެހޭ ގޮތުން ހޫނު ބަހުސަކަށް ނުވަތަ ޒުބާކަށް ދިއުން ބުއްދިވެރިއެއް ނޫނެވެ. އޭގެ ބަދަލުގައި އެމީހާ އަށް ވިސްނައިދޭންވީ ތިމަންނަގެ ދެ އަތް އެ މީހަކަށް ހުޅުވިފައިވާ ކަމާއި އެމީހަކު ދައްކަން ބޭނުންވާ ވާހަކައެއް އަޑުއެހުމަށް ތައްޔާރަށްހުރި ކަމެވެ. އެކަމަކު ދިރިއުޅުމުގެ އަގާއި މުހިންމުކަމާ ބެހޭ ގޮތުން މާ ސީރިއަސް ވާހަކަތަކެއް ދައްކަން ނަހަދައްޗެވެ.\nއަބަދުވެސް ހަނދާނުގައި ބަހައްޓަން ޖެހޭ ކަމަކީ، ސުއިސައިޑް އެޓެމްޕްޓްކޮށްފާނެ ކަމަށް ބެލެވޭ މީހަކަށް ފަރުވާކުޑަކޮށްލައިގެންނުވާނެ ކަމެވެ. އަމިއްލަ އަށް މަރުވެދާނެ ނުވަތަ ފުރާނަ އަށް ގެއްލުން ދީފާނެ ކަމަށް ބެލެވޭ މީހާ އަކީ ސީރިއަސް މައްސަލައެކެވެ. އެފަދަ ސިފަތަކެއް މީހެއްގެ ކިބައިން ފެނިއްޖެ ނަމަ ޕްރޮފެޝަނަލް އެހީ ހޯދުމަކީ އެންމެ ބުއްދިވެރި ގޮތެވެ.\n27 އަހަރުވީ "ފްރޯޒަން އެމްބްރިޔޯ"އަކުން އުފަންވި ކުއްޖާއަށް ރެކޯޑެއް\nކުއްޖެއްގެ އަނގައިން 82 ދަތް ނަގައިފި\nބައްޔެއްގެ ސަބަބުން ގިނަ ވަގުތު ނިދިފައި އޮންނަ މީހެއް


"ސުބުހާނަﷲ މި އޮތީ. މި ތަނުގައި ކީއްކުރީބާ؟ އަވަހަށް ނަގަމާ ބަހީ. ބަލައިގެން ނަގައްޗެ" ދުވެފައި އައި ދެމީހުންގެ ތެރެއިން އަންހެން ކުއްޖާ މާނާވައިލަމުން ބުނެލިއެވެ.\n"ޔަލްވީ ޑޮކުޓަރަށް ގުޅައިބަ. ނިތްމަތި ވެސް މި އޮތީ ފެޅިފަ" ޒުވާން ފުރައިގެ ފިރިހެން މީހާ އެމީހާގެ ނިތްމަތީގައި އަތް އަޅައި އޮބައިލިއެވެ.\n"ބިސާމު ބާރަށް ހިފަހައްޓާ. ލޭ މަނާވާނެ އޭރުން" ޔަލްވީގެ އަވަސް ހަރަކާތްތައް ފެނިފައި އަހަރެން ހައިރާންވިއެވެ.\nއަހަންނަށް އިނދެވުނީ ހާސްވެގެން އުޅުނު ދެ ޒުވާނުންގެ ހަރަކާތްތަކަށް ބަލާށެވެ. އެމީހުންނަށް އަހަރެން ހަމަ ނުފެންނަނީ ހެއްޔެވެ؟ ނޫނީ ހާސްވެފައި ތިބި ވަރުން އަހަރެން އިންކަން ވެސް ނޭގުނީ ހެއްޔެވެ؟ އަހަންނަކީ އެމީހުންނަށް ވެސް މުހިއްމު މީހަކަށް ނުވަނީ ކަން ނޭނގެއެވެ. އެއީ މައްސަލައެއް ހެއްޔެވެ؟\nޔަލްވީ ފޯނުގައި ހުރެ އަހަންނާ ދިމާއަށް ހިނގައި ގަތެވެ. އަނެއްކާ އޭނާއަށް އަހަރެން ފެނުނީ ހެއްޔެވެ؟ އޭނާއަށް ޝައްކުވީ ހެއްޔެވެ؟ އަހަރެން ކުރިކަމެއް ކަމަށް އޭނާއަށް ވިސްނުނީ ހެއްޔެވެ؟ އަހަންނަށް ކޮޅަށް ތެދުވެވުނެވެ. މަޑުމަޑުން ފަހަތަށް ޖެހެވެން ފެށުނެވެ. ޔަލްވީ ވެސް އަހަންނާ އެއްވަރަށް ކުރިއަށް ޖެހެމުން ދިޔައެވެ. އޭނާ ބަލަމުން ދިޔައީ ސީދާ އަހަންނާ ދިމާއަށެވެ. މަޑުމަޑުން ދެފަރާތަށް ބަލައިލިއެވެ. އަތުގައި އޮތް ޓޯޗު ބައްތި ނަގައި އަހަންނާ ދިމާއަށް އަލިކޮށްލިއެވެ. ޓޯޗުގެ އަލި އަމާޒުވީ އަހަރެންގެ ލޮލަށެވެ. އަހަރެންގެ ކަޅިއަށެވެ. މުޅިތަން ހުދުވިއެވެ. ތަންދޮރު ވަކިވާވަރެއް ނުވިއެވެ. މުޅި މޫނު އެކުގައި ފުސްވިއެވެ. ދެންވީ ގޮތެއް އަހަންނަކަށް ވެސް ނޭނގުނެވެ.\nހަށިގަނޑަށް ލުއިވި ކަހަލައެވެ. މަޑުމަޑުން ދެ ލޯ ހުޅުވައިލީމެވެ. ހައިރާން ކަމާއެކު އަހަންނަށް ބަލައިލެވުނީ މައްޗަށެވެ. ވަރުބަލިކަމެއް ނެތި ފަންކާގެ ޒިންމާ އަދާކުރަނީއެވެ. ކަނާއަތް ފަރާތަށް ބަލައިލީމެވެ. ފެނުނީ ހުދު ކުލައިގެ ފާރެކެވެ. މަޑުމަޑުން ވައަތް ފަރާތަށް ބަލައިލީމެވެ. ހައިރާންވެ އަނގަހުޅުވުނެވެ. ހުދުކުލައިގެ އެނދުމަތީގައި އެ އޮތީ ކާކު ހެއްޔެވެ؟ އޭނާ މިތަނަށް ވެސް އައީ ހެއްޔެވެ؟ އޭނާގެ ނިތްމަތީގައި އެވަނީ ކޮން މަލަންގަނޑެއް ހެއްޔެވެ؟ އަތަށް އައިވީ ގުޅައިފައި އެވަނީ ކީއްވެ ހެއްޔެވެ؟ ގާތުގައި އެ އިނީ ކޮން އަންހެން ކުއްޖެއް ހެއްޔެވެ؟\nހައްތަހާ ވެސް ސުވާލެވެ. އަހަރެންގެ ހިތުގައި މި އުފެދޭ ސުވާލުތަކަށް ފުރިހަމަ ޖަވާބު ނުލިބެނީ ކީއްވެ ހެއްޔެވެ؟ އަހަރެން މި ކޮޓަރިއަށް ގެނައީ ކާކު ހެއްޔެވެ؟ އަހަރެންގެ ފަހަތުން އޭނާ އެ އުޅެނީ ކީއްވެ ހެއްޔެވެ؟ އަހަންނާ އޭނާއާ ކޮންމެ ވެސް ގުޅުމެއް އޮތީއެވެ. ނިތަށް ބަރު ޖެހިފައިވާ ހެން ހީވެގެން އަތް ޖައްސައިލެވުނީ ނިތުގައެވެ. އަތުގައި ހަރު އެއްޗެއް ޖެހުނެވެ. ހަރު އެއްޗެއް ނޫނެވެ. މަލަންގަނޑެކެވެ. އަހަންނަށް ބަލައިވުނީ އެމީހާގެ މޫނަށެވެ. ދެވަނަ ސިކުންތުގައި އަތްޖައްސައިލެވުނީ ނިތުގައިވާ މަލަންގަނޑުގައެވެ. އެމީހާ ވެސް އެތަނުގައި މަލަންގަނޑެއް އެޅީ ކީއްވެ ހެއްޔެވެ؟ އަހަރެންގެ ނިތުގައި މަލަންގަނޑެއް ހަރުކުރީ ކާކު ހެއްޔެވެ؟ އަހަންނަށް ކަމެއް ވީހެއްޔެވެ؟ އަހަންނަށް ގެއްލުމެއް ލިބުނީ ހެއްޔެވެ؟ ސުވާލުތަކުން ބަރުޖެހި ބޮލަށް އުނދަގޫވާން ފެށިއެވެ. މަޑުމަޑުން ބޮލުގައި ހިފައިލީމެވެ. ބޮލަށް ބާރުވަމުން ދިޔަވަރަކަށް ލޮލަށް ވެސް ބާރުވަމުން ދިޔައެވެ.\nކުއްލިކުއްލިއަށް ބޮލުގައި ރިއްސަނީއެވެ. ބޮލުގެ ނާރުތައް ކެނޑައިގެންދާން އުޅޭހެން ހީވާނީއެވެ. އެ ހާލުގައި ވެސް އަހަންނަސް ބަލައިލެވުނީ އެމީހާގެ ހާލަތަށެވެ. އެ ފަކީރު ވެސް އުޅެނީ އެ ހާލުގައެވެ. ނޯވެވިގެން ތެޅިފޮޅެނީއެވެ.\n"އިސްމާއިލްބޭ... އިސްމާއިލްބޭ... ލޯ ހުޅުވަބަލަ" ޔަލްވީ ކަންބޮޑުވަމުން ދިޔައެވެ.\n"އިސްމާއިލްބޭ" ބިސާމު ވެސް ކަންބޮޑުވެފައިވާ ހާލު އިސްމާއިލްގެ ފައިގައި ހިފެހެއްޓޭތޯ އުޅުނެވެ. އެއާއެކު ނަރުހުން ވެސް އިސްމާއިލަށް ހޭހަން ކުރެވޭތޯ އުޅުނެވެ.\nއަހަންނަށް އެ ވަރުވާއިރު ވެސް އަޅައިލާނެ މީހަކު ވެސް ނާދެއެވެ. އަހަންނަށް އެހީވާނެ މީހަކު ނެތީ ކީއްވެ ހެއްޔެވެ؟ އަހަންނަށް ވެސް މި ވަނީ ހަމަ އެއް އުނދަގޫ ތަކެކެވެ. އަހަންނަކީ މީހަކަށް ނުވަނީ ހެއްޔެވެ؟ ނޫނީ އަހަންނަކީ އެމީހުންނާ ގުޅުމެއް ނެތް މީހަކަށްވާތީ އަޅައި ނުލަނީ ހެއްޔެވެ؟ ސުވާލުތަކާއި ޝަކުވާތަކުން ފުރިފައިވާ ސިކުނޑިއަށް ބާރުބޮޑުވަމުން ދިޔައެވެ. ތަންދޮރު ވަކި ނުވާވަރަށް ބޮލުގައި ރިއްސައިގަތެވެ. ދެންވީ ނުވީއެއް ނޭނގުނެވެ.\n"އަން މި އެތިކޮޅު ކައިލާ. މިހާރު ބޭބެ ޖެހޭނެ ވަރަށް ހިތްވަރު ކުރަން. އަދި އިރާދަކުރެއްވިއްޔާ ބޭބެއަށް އެނބުރި ގެއަށް ދެވޭނެ" ސަމުސާ އަނގަޔާ ކައިރިކޮށްލަމުން ޔަލްވީ ބަލައިލީ އިސްމާއިލްގެ މޫނަށެވެ.\nއިސްމާއިލް ވެސް މައުސޫމު ގޮތަކަށް ޔަލްވީގެ މޫނަށް ބަލަން އިނެވެ. އިސްމާއިލްގެ އަނގަ ހުސްވާއިރަށް ޔަލްވީ ކައިއެތި ކޮޅު ސަމުސާއިން ނަގާ އިސްމާއިލަށް ލަވާލައެވެ. ރިހައާއި ރޮށި މޮޑެފައި ހުރި ގޮތުން ވެސް ކާހިތް ކުރުވައެވެ. އަހަންނަށް އިނދެވުނީ އެ މަންޒަށް ގެއްލިފައެވެ. ޔަލްވީ ސަމުސާ ދިއްކޮށްލާ ގޮތުގައި ވެސް ތަރުތީބެއް ވެއެވެ. ތިން ފަހަރު ލަވައިލުމަށްފަހު ޖޫސްތަށި ދިއްކޮށްލައެވެ. އެ ހަރަކާތްތަކުގައި މާނައެއް އެކުލެވެމުން ދިޔައެވެ. ކުއްލިއަކަށް ކާހިތްވާ ފެށިއެވެ. ބަނޑުގައި އަތް ޖައްސައިލެވުނެވެ. ނަމަވެސް އަހަންނަށް ކާންދޭނީ ކާކު ހެއްޔެވެ؟ ޔަލްވީ ވެސް އިސްމާއިލް ވެސް އެ ތިބީ އަހަރެންގެ ކުރިމަތީގައެވެ. އެމީހުންނަށް އަހަރެން ނުފެންނަނީ ކަން ނޭނގެއެވެ.\nމަޑުމަޑުން ކޮޅަށް ތެދުވީމެވެ. އިސްމާއިލްގެ ކުރިމައްޗަށް ޖެހިލީމެވެ. މިފަހަރު އިސްމާއިލަށް އަހަރެން ފެނުނެވެ. އޭނާ ކެއުން ހުއްޓައިލިއެވެ. ހިންދިރުވައި ވެސް ނުލައެވެ. އިސްމާއިލްގެ ކަޅި ހުއްޓުން އެރިއެވެ. ޔަލްވީ ބަލައިލީ އަހަރެންނާ ދިމާއަށެވެ. ޔަލްވީގެ ތިރީ ތުންފަތް ކުރިއަށް ނެރެލަމުން ލޮލަށް ގޮތެއް ހަދައިލިއެވެ. އަހަންނަށް މާނަ ކުރެވުނީ ރަނގަޅަށެވެ. ޔަލްވީއަށް އަހަރެން ނުފެނުނީއެވެ. ނަސީބު ކިތައްމެހާ ވެސް ރަނގަޅޭ ހިތްބުނެލިއެވެ. އަހަރެން މިއުޅެނީ ޔަލްވީއާ ވާހަކަދައްކާ ހިތަކުން ނޫނެވެ. އަހަރެން ބޭނުންވަނީ އިސްމާއިލްއާ ވާހަކަދައްކާށެވެ. އޭނާ ލައްވާ ސުވާލުތަކުގެ ޖަވާބު ހޯދާށެވެ.\n"މިހާ ބަނޑުހައިވެފަ އިންނަ އިރު ކީއްވެތަ އަހަންނަށް ނުދީ ތި ކަނީ؟" ލާނެތް ހިނިތުންވުމަކާއެކު އިސްމާއިލާ ދިމާއަށް ބަލައިލީމެވެ. "ކަލޭ އަކީ ވަރަށް ފޮނި ވެސް މީހެއް"\n"ދާން އުޅޭށޭ. މި ބުނީނު ދާން އުޅޭށޭ" ކުއްލިއަކަށް އިސްމާއިލް ހަޅެއްލަވައި ގަތެވެ. ބާރުބާރަށެވެ.\n"ކަލޭ ކޮން ރުޅިއެއް އަންނާކަށް؟ އަދި ރުޅިއަންނަ ވަރު ކަމެއް އަހަރެން ނުކުރަން" އިސްމާއިލް އަހަންނާ ދިމާއަށް ބަލަން ހުރުމުން އަހަރެން ގާތަށް ވެސް ރުޅިއައެވެ.\n"ކަލޭ ގާތުގައި މި ބުނަނީނު މިތަނުން ދާން އުޅޭށޭ" އިސްމާއިލް އަތުން އިޝާރާތްކުރާން ފެށިއެވެ. އަހަރެން ވަނީ ޔަލްވީގެ ފުރަގަހަށެވެ. އެއަށްފަހު ޔަލްވީގެ ކޮނޑާ ދިމާއިން ބޯދިއްކޮށްލަމުން އިސްމާއިލާ ދިމާއަށް ބަލައިލީމެވެ. ޔަލްވީ އިނީ ވާނުވާ ނޭނގިފައެވެ.\n"ކަލޭއަށް ތިޔަ ކަނީ އަމިއްލަ އަތުން ތަ؟ އަމިއްލައަށް ކާން ނޭނގެނީ ތަ؟" އަހަރެން ބޭނުންވީ އިސްމާއިލް ރުޅި އަރުވާށެވެ. "ބަލަ އަހަރެން ވެސް ކަލޭއަށް ކާން ލަވައިދީފާނަމޭ. ކީއްކުރަންތަ އަންހެން ކުއްޖަކު ލައްވާ ތިކަން ކުރަނީ. ހަމަ ޅަ ކުދީން ފައްކަލީއޭ ދޯ. ކޮންމެ ކުއްޖަކަށް ވެސް ކަލޭ ހަދަނީ ތިހެންނޭ. ފާޑެއްގެ އެޕޮއިންޓްމަންޓެކޭ، ކީކޭތަ އަދި މޮޅުކޮށްލަން ކިޔާނީ ދިވެހި ނަމެކޭދޯ. ހޫމް ފާޑެއްގެ މިވާދެއް ހަމަ ޖައްސަނީއޭ ކިޔައފަ، ހަމަ ގަންނަނީ އެއް ގަނޑެއް. ޖަހަނީ އެއް ކުޅިއެއް. ކަލޭ ހީކުރީ އެހެންމީހުންނަށް ނޭނގޭ ކަމަށްތަ؟"\n"އަހަންނަށް އަމިއްލައަށް ކެވޭނެ. ކަލޭ ގާތަކު އަހަރެން ނުބުނަން މިތަނަށް އަންނާކަށް. މިބުނީނު މިހާރު މިތަނުން ދާށޭ" އިސްމާއިލް އިނގިލި ދިމާކުރަމުން ދިޔައީ އަހަންނާ ދިމާއަށެވެ. ނަމަވެސް އަމާޒުވަނީ ޔަލްވީ އަށެވެ.\n"ބޭބޭ. ކިނިހެއްތަވީ؟ ކީއްވެތަ ކުއްލިއަކަށް އަހަރެން ދެކެ ރުޅި ތި އައީ" ޔަލްވީ ހައިރާން ކަމާއެކު ސުވާލުކޮށްލިއެވެ.\n"ހޫމް އަދި މި އަންހެނަކަށް ވެސް ހާދަ ވަރެއް ވެއްޖޭ ދޯ. މިހާރު އަހަންނަށް ޔަގީން ވެއްޖެ ކަލޭއާ މި ޅަ ކުއްޖާއާ ގުޅުމެއް އޮތްކަން" މޫނަށް ދެތިން ރޫ އަރުވައިލަމުން އަހަރެން ބަލައިލީ އިސްމާއިލަށެވެ. "އެޔޭ ކަލޭގެ ބަލިފަޔަކީ. އެޔޭ ކަލޭގެ ހަލާކަކީ. ޅަ ކުދިންނަށް ކަލޭއާ މާ ގަޔާވާތީ. އެނގިއްޖެތަ؟ ވިސްނިއްޖެތަ؟ އަސްލު ކަލޭ ވެސް މޮޅީ. ކުދީން ހައްދައިލަން ވެސް މޮޅީ. ފައިސާ ވެސް ގިނައީ"\n"ކަލޭގާތު ބުނެފީމެއްނު މިތަނުން ދާށޭ. އަހަރެން އަތުން ފައިން ގޯހެއް ނަހަދަނީސް މިތަނުން ރައްކާވާށޭ" އިސްމާއިލް ފުފެން ފެށިއެވެ.\n"ނުދާނަން. މި ބުނީނު ނުދާނަމޭ. ކަލޭއަށް އެއްވެސް ކަމެއް ނުކުރެވޭނެ. އަހަންނަށް ގޮތެއް ވެސް ނުހެދޭނެ. އަހަރެން އަތެއް ވެސް ނުވާނެ. އެޔަށް ވުރެ ކަލޭ މާ ބަލިކަށި. މާ ނިކަމެތި" އިސްމާއިލް ރުޅި އަރުވާލެވޭތޯ ބެލީމެވެ.\nއިސްމާއިލް އަހަންނާ ދިމާއަށް ހިނގައިގަތެވެ. އަހަރެން ޔަލްވީގެ ބުރަކަށްޓަށް އެރީމެވެ. އެވަރުން ވެސް ޔަލްވީއަކަށް އެކަމެއް އިހުސާސެއް ނުކުރެވުނެވެ. އިސްމާއިލް އެ އާ ބާރުމިނުގައި އައިސް އަހަންނާ ދިމާއަށް ފުންމައިގަތެވެ. އަހަރެން ޔަލްވީގެ ބުރަކަށި މަތިން މުށިގަނޑު މައްޗަށް ފުންމައިލީމެވެ. އޭރު އިސްމާއިލް އޮތީ ޔަލްވީގެ ގައިމައްޗަށް ވެއްޓިފައެވެ.\nމަގުސަދު ހާސިލުވުމުން އަހަރެންގެ ގާތަށް ހިނި އައެވެ. އަތްޖަހަމުން ދުރުގައި ބަލަން ހުރެވުނީއެވެ. އިސްމާއިލާއި ޔަލްވީ ތިބި ގޮތް ފެނިފައެވެ. އޭރު ވެސް އިސްމާއިލް އެއް އަތުން ޔަލްވީގެ ބޮލަށް ދަމަނީއެވެ. ޔަލްވީގެ ބޮލުގައި އަނެއް އަތުން ތަޅަނީއެވެ. ޔަލްވީ އާދޭސްކުރަމުން ދިޔައެވެ. ބާރުބާރަށް ހަޅެއް ލަވަމުން ދިޔައެވެ.\nކުއްލިއަކަށް ކޮޓަރީގެ ދޮރު ހުޅުވުނެވެ. ހަރަކާތް އަވަސްވެފައިވާ ދެ ތިން މީހުން ކޮޓަރިއަށް ވަނެވެ. އެކަކީ ބިސާމެވެ. އަނެއް މީހާއަކީ ކުރިން ދުށް މީހެކެވެ.\nއަހަންނަކީ ކާކުތަ؟ ޖިންނިއެއްތަ؟\nވަރަށް ރީތި، ވަރަށް ކިޔާ ހިތުން މި ކިޔަނީ... ކުރިއަށް ދޭ\nނުނިމެނީ ކީއްވެ ހެއްޔެވެ. ވާހަކަ ހަމަ ދިގީ ހެއްޔެވެ. ނޫނީ ނިިންމަން ބޭނުން ނޫނީ ހެއްޔެވެ. ވާން އުޅޭގޮތް ބުނަން ބޭނުން ނުވަނީ ހެއްޔެވެ.


Coach madukurumuge furusathu bodu: Bassam | Mihaaru\nގައުމީ ކޯޗު ޑަރެން ސްޓެވާޓް--. ފޮޓޯ:ނިޝާން އަލީ/މިހާރު\n21 ނޮވެމްބަރ 2016 - 10:082comments\nސްޓެވާޓް ކޯޗަކަށް ހަމަޖެއްސީ އޭޝިއަން ކަޕް ޕްލޭ އޮފް ދެ މެޗަށެވެ. އޭނާ ވަނީ އޭޝިއަން ކަޕްގެ ކޮލިފައިން ގްރޫޕް ސްޓޭޖުން ރާއްޖެ އަށް ޖާގަ ހޯދައިދީފަ އެވެ. ސްޓެވާޓަށް އަދި ދާއިމީ ކޮންޓްރެކްޓެއް ދީފައިނުވާއިރު، އޭނާ ވަނީ އިތުރު ފުރުސަތެއް ދީފިނަމަ 2019 ވަނަ އަހަރުގެ އޭޝިއަން ކަޕަށް ކޮލިފައިކޮށްދޭން ބޭނުން ކަމަށް ބުނެފަ އެވެ.\n"ވަރަށް ބޮޑު ފުރުސަތެއް އެބައޮތް ކޯޗު ޓީމުގައި މަޑުކުރުމުގެ. މަދު ދުވަސް ކޮޅެއްގެ ތެރޭގައި ކޯޗު އޭނާގެ ފެންވަރު ސާބިތުކޮށްދީފި. އެކަމަކު ގައުމީ ޓީމުގެ ކަންތައްތަކަށް ހާއްސަ ކޮމިޓީއެއް އެކުލަވާލެވިފައިވާއިރު އެ ބޭފުޅުންނާ ވެސް މަޝްވަރާކޮށްގެން ޑިސިޝަނެއް ނަގާނީ. އެ ބޭފުޅުން ވެސް ވަނީ ކޯޗުގެ މަސައްކަތް ބަލައިގަނެފައި،" އިއްޔެ އޮތް ނޫސްވެރިންގެ ބައްދަލުވުމުގައި ބައްސާމް ވިދާޅުވި އެވެ.\nލާއޮސް ކޮޅަށް ލަނޑު ޖެހުމަށް ފަހު ގައުމީ ޓީމުގެ ކުޅުންތެރިން ކޯޗު ސްޓެވާޓް ގައިގައި ބައްދާލައިގެން.-- ފޮޓޯ: ނިޝާން އަލީ/ މިހާރު\nސްޓެވާޓްގެ ކޯޗުކަމުގައި ގައުމީ ޓީމު ވަނީ ވާދަވެރި ތިން މެޗެއް ކުޅެފަ އެވެ. އެއީ ރަހުމަތްތެރިކަމުގެ މެޗެއްގައި ބަންގްލަދޭޝްއާ ދެކޮޅަށާއި އޭޝިއަން ކަޕް ކޮލިފައިންގައި ލާއޯސްއާ ދެކޮޅަށް މާލޭގައި ކުޅުނު މެޗާއި ލާއޯސްގައި ކުޅުނު މެޗެވެ. ބަންގްލަދޭޝް އަތުން 5-0 އިން މޮޅުވިއިރު، ލާއޮސް އަތުން މާލޭގައި މޮޅުވީ 4-0 އިންނެވެ. އަދި ލާއޮސްގައި ކުޅުނު ދެ ވަނަ ލެގުގެ މެޗު ނިމުނީ 1-1 އިން އެއްވަރުވެގެންނެވެ.\nއޮސްޓްރޭލިއާ ގައުމީ ޓީމަށް 1992 ވަނަ އަހަރު ތިން މެޗު ކުޅެދީފައިވާ ސްޓެވާޓް ވަނީ 2013 ވަނަ އަހަރު ސިންގަޕޫރު ލީގު ކަޕް ބަލެސްޓިއާ ޚަލްސާ އަށް ކާމިޔާބުކޮށްދީފަ އެވެ. އޭގެ ކުރިން 2009-2011 އަށް ސިންގަޕޫރުގެ ގޮމްބެކް ޔުނައިޓެޑަށް ވެސް ކޯޗުކޮށްދިން އިރު އޭނާ އެންމެ ފަހުން ކޯޗުކޮށްދިނީ ސިންގަޕޫރުގެ ވުޑްލެންޑްސް ވެލިންޓަން އެފްސީ އަށެވެ. މީގެ އިތުރުން 2004-2005 އަށް ސިންގަޕޫރުގެ ގަދަބާރު ގޭލެންގް ޔުނައިޓެޑުގެ އެސިސްޓަންޓް ކޯޗަކަށް ވެސް މަސައްކަތްކުރި އެވެ. އުމުރުން 50 އަހަރުގެ ސްޓެވާޓް ވަނީ 1986 ވަނަ އަހަރުން ފެށިގެން 2001 ވަނަ އަހަރުގެ ނިޔަލަށް ޕްރޮފެޝަނަލް ފުޓްބޯޅަ ކްލަބް ލެވެލްގައި ކުޅެފަ އެވެ. އެގޮތުން އޮސްޓްރޭލިއާގެ ނިއުކާސަލް ބްރޭކާސް އާއި ބްލެކްޓަން ސިޓީ އަދި މެލޭޝިއާގެ ޖޮހޯރު އެފްސީ އަދި ސިންގަޕޫރުގެ ބަލެސްޓިއާ އަށް ކުޅުނެވެ.


Covid 'thoofaanuge' ge sababun mulhi gaumah lolhun araifi: Narendra Modi - vNews.mv\nކޮވިޑް "ތޫފާނުގެ" ސަބަބުން މުޅި ގައުމަށް ލޮޅުން އަރައިފި: އިންޑިއާގެ ބޮޑުވަޒީރު މޯދީ\nއިންޑިއާއަށް ކުއްލި އެހީދޭން އެމެރިކާއިން ނިންމައިފި\nސައިފް އަޒްހަރު 25 April 2021, 20:34\nއިންޑިއާގައި ފަތުއަޑުކިޔާފައި ބަލި ފެތުރެނީ އިންޑިއާއިން ފެނިފައިވާ ވޭރިއެންޓުގެ ސަބަބުން\nގައުމުތަކުން އިންޑިއާއަށް ވައިގެ ދަތުރުކުރުން ހުއްޓާލަނީ\nއިންޑިއާއިން މިއަދު އެކަނިވެސް 349،691 މީހުން އަލަށް ކޮވިޑް-19 އަށް ޕޮޒިޓިވް ވެއްޖެއެވެ.\nމިއީ، ދުނިޔޭގައި ކޮވިޑްބަލި ފެތުރޭން ފެށިފަހުން އެއް ދުވަހެއްގައި ގައުމަކުން މިހާ ގިނަ އަދަދަކަށް ޕޮޒިޓިވްވި ކަމަށް ރެކޯޑުކުރެވުނު ފުރަތަމަ ފަހަރެވެ.\nމިއާއެކު، އިންޑިއާއިން ކޮވިޑްބަލި ޖެހުނު މީހުންގެ އަދަދު މިހާރުވަނީ 16.6 މިލިއަނަށް ވުރެ މައްޗަށް ގޮސްފައެވެ.\nވޭތުވެދިޔަ 24 ގަޑިއިރުގެ ތެރޭގައި ކޮވިޑްބަލީގައި 2،624 މީހުން މަރުވެ، މި ބަލީގައި އިންޑިއާއިން މަރުވި މީހުންގެ އަދަދުވަނީ 190،000 އިން މައްޗަށް އަރާފައެވެ.\nއަލަށް ބަލިޖެހޭ މީހުންގެ އަދަދު ކޮންޓްރޯލުން ނެއްޓިފައި ވާއިރު، ބަލީގެ ހާލަތު ގޯސްވެ ހޮސްޕިޓަލްތަކުގައި އެޑްމިޓްކުރަންޖެހޭ މީހުންގެ އަދަދު އިތުރުވުމުގެ ސަބަބުން ބަލިމީހުން އެޑްމިޓްކުރާނެ އެނދުތައް ހުސްވެ، ބަލިމީހުންނަށް ފަރުވާދޭ މެޑިކަލް އޮކްސިޖަންވެސް ގިނަ ހޮސްޕިޓަލްތަކުންވަނީ ހުސްވެފައެވެ.\nބަލީގެ ހާލަތު ގޯސްވެގެން ހޮސްޕިޓަލަށްދާ ބަލިމީހުން، ހޮސްޕިޓަލްތަކުން މިހާރު ގެންދަނީ އަނބުރާ ފޮނުވާލަމުންނެވެ. ބަލިމީހުންނަށް ފަރުވާ ދިނުމުގެ ގާބިލްކަން މިހާރު ނެތްކަމަށް ބުނެ ހޮސްޕިޓަލްތަކުންނާއި ޑޮކްޓަރުން ގެންދަނީ ނޯޓިސް އާންމު ކުރަމުންނެވެ.\nއެކަމަކުވެސް، ބައެއް ހޮސްޕިޓަލްތައް ދޮށުގައި އެނދުތަކާއި، ސްޓްރެޗަރތަކާއި، އޮކްސިޖަން ސިލިންޑަރުތައް ބަހައްޓައިގެން އާންމުން ގެންދަނީ ޑޮކްޓަރުންގެ އެހީއަށް އެދެމުންނެވެ.\nއިންޑިއާގައި ކޮވިޑްބަލީގެ ހާލަތު މިހާ ގޯސްވެގެންދިޔައީ، އިންޑިއާއިން ފެނިފައިވާ ކޮވިޑް ވައިރަހުގެ ވޭރިއެންޓުގެ ސަބަބުންނެވެ. ބީ.1.617 ގެ ނަން ދެވިފައިވާ "ޑަބަލް މިއުޓަންޓް" ވޭރިއެންޓު އިންޑިއާގައިދަނީ ފަތުއަޑު ކިޔާފައި ފެތުރެމުންނެވެ.\nބައެއް ތަޖުރިބާކާރުން ވިދާޅުވަނީ، އިންޑިއާއިން ފެނިފައިވާ ވޭރިއެންޓް، އިނގިރޭސިވިލާތް އަދި ދެކުނު އެފްރިކާއިން ފެނިފައިވާ ވޭރިއެންޓަށް ވުރެންވެސް ނުރައްކާވެފައި ބާރުގަދަ ކަމަށެވެ.\nމި ވޭރިއެންޓްގެ ސަބަބުން އަލަށް ބަލިޖެހޭ މީހުންގެ އަދަދު އިންތިހާއަށް މައްޗަށް ގޮސްފައި ވާއިރު، މި އޭޕްރީލްމަހުގެ 15 ވަނަ ދުވަހުން ފެށިގެން ކޮންމެ ދުވަހަކު އިންޑިއާއިން އަލަށް ބަލިޖެހޭ މީހުންގެ އަދަދު އުޅެނީ 200،000 އިން މަތީގައެވެ.\nބަލީގެ ހާލަތު ވަރަށް ބޮޑަށް ގޯސްވުމާ ގުޅިގެން މިދިޔަ ހަފްތާގެ ބުދަ ދުވަހުން ފެށިގެން އިންޑިއާގެ ވެރިރަށް ނިއުދިއްލީ އޮތީ ހަފްތާއަކަށް ލޮކްޑައުން ކޮށްފައެވެ.\nހާލަތު ވަރަށް ބޮޑަށް ގޯސްވުމާ ގުޅިގެން އިންޑިއާގެ ބޮޑުވަޒީރު ނަރެންދުރަ މޯދީ މިއަދު ވަނީ ގައުމާ މުޚާތަބު ކުރައްވާފައެވެ.\nމޯދީވަނީ، ހުރިހާ ރައްޔިތުން ވީހާވެސް އަވަހަކަށް ވެކްސިން ޖެހުމަށާއި، ރައްކާތެރި ފިޔަވަޅުތައް އެޅުމަށް އިލްތިމާސް ކުރައްވާފައެވެ.\nމޯދީ ވިދާޅުވީ، ކޮވިޑްބަލީގެ "ތޫފާނުގެ" ސަބަބުން މުޅި އިންޑިއާއަށް ލޮޅުން އަރައިފި ކަމަށެވެ.\n"ކޮވިޑްގެ ފުރަތަމަ ރާޅާ ކުރިމަތިލައި ކާމިޔާބު ހޯދިފައި ވުމާއެކު، އަޅުގަނޑުމެންނަށް ޔަގީންކަން އެބައޮތް އަދި ރޫހުވެސް އެބަހުރި. އެކަމަކު، މިތޫފާން މުޅި ގައުމު ގުޑުވާލައިފި"\nއިންޑިއާގައި ބަލީގެ ހާލަތު މިހާ ބޮޑަށް ގޯސްވެގެންދިޔައީ، ބަލި ފެތުރުން ހުއްޓުވަން އަޅާފައި ހުރި ފިޔަވަޅުތައް އުވާލައި، ސަރުކާރުން ދޫ ދިނުމުން ކަމަށްބުނެ މޯދީގެ ސަރުކާރަށް އެތައް ބައެއްގެ ނުރުހުން އަމާޒުވަމުން އެބަދެއެވެ. މިއީ، ދީނީ އަދި ސިޔާސީ ބޮޑެތި އެއްވުންތައް ބޭއްވުމުގެ ހުއްދަ ސަރުކާރުން ދިނުމުގެ ނަތީޖާ ކަމަށްވެސް ބުނަމުން ގެންދެއެވެ.\nއިންޑިއާގައި ކޮވިޑްބަލީގެ ހާލަތު ގޯސްވުމާ ގުޅިގެން ނިއުޒީލެންޑް، ހޮންގްކޮންގ، އިނގިރޭސިވިލާތް، އެމެރިކާ، އީރާންފަދަ ގައުމުތަކުން އިންޑިއާއިން އަންނަ އަދި އިންޑިއާއަށް ފުރާ ފްލައިޓްތައް ކެންސަލް ކޮށްފައިވާއިރު، އިތުރު އެތައް ގައުމަކުންވެސް މިފިޔަވަޅު އެޅުމަށް ތައްޔާރުވަމުންދާ ކަމަށް ރިޕޯޓްތައް ބުނެއެވެ.\nއަނެއްކޮޅުން، އިންޑިއާގެ ހާލަތު ވަރަށް ބޮޑަށް ގޯސްވުމާ ގުޅިގެން އެކަމަށް ވަރަށް ބޮޑަށް ކަންބޮޑުވުވާކަން ހާމަކޮށް އިންޑިއާއަށް ކުއްލި އެހީ ދިނުމަށް އެމެރިކާ ސަރުކާރުން މިހާރުވަނީ ނިންމާފައެވެ.


ހަގީގަތުގައި މި އަޑަކީ ކޮންއެއްޗެއްހެއްޔެވެ؟\nގިނަފަހަރަށް އަހަރެމެންނަށް ހީވެފައި އޮންނަނީ މިއަޑަކީ އަހަރެމެންގެ ޙިޔާލުތަކެވެ. އަހަރުމެންގެ ވިސްނުމެވެ. އަހަރުމެންގެ ހަޤީޤީ ޝަހުސިއްޔަތެވެ. މިއީ މުޅިން ގޯސް ހިޔެއްނޫނެވެ. އަހަރެމެންގެ ސިކުނޑި އަހަރެމެންނާ ދައްކާ ވާހަކަތަކަކީ ހަޤީޤަތުގައި އަހަރުމެންގެ އަމިއްލަ އަޑުކަމަށް ހީކުރުމަކީ ގޯހެއް ނޫނެވެ. ނަމަވެސް މިއަޑަކީ ގިނަފަހަރަށް އަހަރުމެންގެ ޙަޔާތުގައި ލިބިފައިވާ ތަޖުރިބާތަކާއި، ފިލާވަޅުތަކުގެ ޢަލީގައި ތިމާގެ ސިކުނޑި ތިމާއަށް ބުނެދޭ ވާހަކަތަކެވެ.\nލިޔުނީ: ޒީނިޔާ at 12:04 AM ކޮމެންޓްސް\nއަހަރުމެން އިންސާނުން އަބަދުވެސް އެއްކަމެއް ފުރިހަމަވާއިރަށް އަނެއްކަމެއް ފުރިހަމަ ނުވެގެން ވިސްނަމެވެ. ވިއްސާރަމޫސުމެއް އަތުވެއްޖެނަމަ އަވިނުދީގެން ...... ނުވަތަ ގަދައަށް އަވިދޭ މޫސުމެއްއައިއްސިނަމަ ވިއްސާރަ ނުވެހިގެންނެވެ. ކުޑައިރު އަވަހަށް ބޮޑުވާނީ ކޮންއިރަކުންތޯ ވިސްނާ ބޮޑުވުމުން ކުޑައިރުގެ ހަނދާންތައްކޮށް އެދުވަސްތައް އަލުން ގެންނަށް ބޭނުންވެއެވެ.\nލިޔުނީ: ޒީނިޔާ at 11:54 PM ކޮމެންޓްސް\nލިޔުނީ: ޒީނިޔާ at 2:34 AM ކޮމެންޓްސް


Ras Online - ކޮވިޑް-19: ނޮޅިވަރަންފަރާއި ވަށަފަރު އަދި ދިއްދޫ ލޮކްޑައުންކޮށްފި\nކޮވިޑް-19: ނޮޅިވަރަންފަރާއި ވަށަފަރު އަދި ދިއްދޫ ލޮކްޑައުންކޮށްފި\nސިއްހީ އޮފިޝަލުން ރެންޑަމް ސާމްޕަލް ނެގުމުގައި ހަރަކާތްތެރިވަނީ\nމި މަހުގެ 28 ވަނަ ދުވަހު ހއ. ކެލާ ސަވާރީ ބޯޓުގައި މަސައްކަތް ކުރި މީހަކު ކޮވިޑް-19 އަށް ޕޮޒިޓިވްވުމާއި ގުޅިގެން، ހދ. ނޮޅިވަރަންފަރާއި، ހއ. ވަށަފަރު އަދި ދިއްދޫގެ ކޮންޓެކްޓް ޓޭރޭސިން ހެދުމަށް އެ ރަށްތައް ލޮކްޑައުންކޮށްފިއެވެ.\nހެލްތު އެމަރޖެންސީ އޮޕަރޭޝަން ސެންޓަރު (އެޗްއީއޯސީ) އިން ބުނީ މި ތިން ރަށް ލޮކްޑައުންކުރީ ސަވާރީ ބޯޓު މި3ރަށަށް ވެސް ބަނދަރުކޮށްފައިވާތީއާއި އެ ބޯޓުން މީހުން ދަތުރުކޮށްފައިވާތީ ކަމަށެވެ. ސަވާރީ ބޯޓުން ދަތުރުކުރި މީހަކު މި މަހުގެ 28 ވަނަ ދުވަހު ޕޮޒިޓިވްވެފައިވާއިރު އޭނާއާއި ކޮންޓެކްޓްވި އިތުރު9މީހަކު ކެލައިން ޕޮޒިޓިވްވެފައިވާ ކަމަށް އެޗްޕީއޭ އިން ރޭ ވަނީ ހާމަކޮށްފައެވެ.\nއެޗްޕީއޭ އިން މައުލޫމާތު ދިންގޮތުގައި މި ބޯޓް ހއ. ކެލާއަށް ގޮސްފައިވަނީ މާލޭގައި ދެ ހަފްތާވަންދެން މަޑުކުރުމަށްފަހު މިމަހުގެ 24 ވަނަ ދުވަހުއެވެ. ބޯޓުން ފުރަތަމަ ޕޮޒިޓިވްވެފައިވަނީ ބޯޓުގެ ކެޕްޓަނެވެ. އަދި އޭނާ މާލެއިން ފުރި އިރުވެސް ބަލީގެ އަލާމާތްތައް ހުރިކަމަށް އެޗްއީއޯސީން ހާމަކުރެއެވެ.\nމި ކޭސްތަކާއި ގުޅިގެން އިތުރު މީހުން ޓެސްޓް ކުރުމުގެ މަސައްކަތް ކުރިއަށްދާއިރު، ކޮންޓެކްޓް ޓްރޭސިންގެ މަސައްކަތް ކުރަމުން އަންނަ ކަމަށް އެޗްއޯސީ އިން ބުނެ އެވެ. ކެލައަކީ ށ. ނަރުދޫ ފިޔަވައި ރާއްޖޭގެ ރަށަކުން އެންމެ ގިނަ އަދަދަކަށް މީހުން ޕޮޒިޓިވްވި ރަށް ކަން ފާހަގަކޮށްލެވެއެވެ. ނަރުދޫއިން 11 މީހަކު އަމާޒު ބޯޓު ކްލަސްޓާއާއި ގުޅިގެން ޕޮޒިޓިވްވެފައިވެއެވެ.\nމީގެ އިތުރުން ބ. ކަމަދޫގައި ކަރަންޓީންގައި ހުރި މީހަކު ކަރަންޓީނުން ދޫކޮށްލުމުގެ ކުރިން ހެދި ޓެސްޓް ވަނީ ޕޮޒިޓިވްވެފައެވެ. މި ވަގުތު މޮނިޓަރިންގެ ހާލަތުގައި ހުރި ރަށްތަކަކީ ހއ. ކެލާ، ރ. އިނގުރައިދޫ، ބ. އޭދަފުށި، ޅ. ކުރެންދޫ، ލ. މާފުށި އަދި ބ. ކަމަދޫ ހިމެނެއެވެ. އަދި ބ. ސީސައިޑް ފިނޮޅު ވެސް ވަނީ މޮނިޓަރިން ގެ ހާލަތަށް ގެނެސްފައެވެ.\nމިހާތަނަށް ރާއްޖޭގައި އެންމެ ގިނަ އަދަދަކަށް މީހުން ޕޮޒިޓިވްވީ އިއްޔެ އެވެ. އިއްޔެ ރާއްޖެއިން 152 މީހަކު ކޮވިޑަށް ޕޮޒިޓިވްވި އިރު މީގެ ތެރެއިން 89 މީހުންނަކީ ދިވެހިން ކަން ފާހަގަކޮށްލެވެއެވެ. އޭގެތެރެއިން 10 ކޭސް އަކީ އަތޮޅު ތެރެއަށް ނިސްބަތްވާ ކޭސްތަކެވެ.


Ufaafaalhukuran Klopp dhandah eri massala balanee | Mihaaru\nއެވަޓަން އަތުން މޮޅުވި މެޗުގައި ކްލޮޕް އުފާފާޅުކުރުމުގެ ގޮތުން ދަނޑުގައި ދުވަނީ.-- ފޮޓޯ: އޭއެފްޕީ\n04 ޑިސެމްބަރ 2018 - 09:302comments\nހޮނިހިރު ދުވަހުގެރޭގެ މެޗުގައި އިތުރު ވަގުތުގައި ދެއްކި ވަގުތުގެ ފަހު ސިކުންތުކޮޅުގެ ތެރޭގައި އެވަޓަންގެ ގޯލްކީޕަރު ޖޯޑަން ޕިކްފޯޑަށް ހެދުނު ގޯހެއްގެ ފައިދާނަގައި ލިވަޕޫލްގެ ޑިވޮކް އޮރީގީ ލަނޑު ޖެހި ވަގުތު ކްލޮޕް އުފާފާޅުކުރުމުގެ ތެރޭގައި ދަނޑަށް އަރައި ލިވަޕޫލްގެ ގޯލްކީޕަރު އެލިސަން ބެކާގެ ގައިގައި ބައްދައިފި އެވެ.\nކްލޮޕް ދަނޑަށް އެރުމުން ސޯޝަލް މީޑިއާގައި އޭނާ އަށް އަދަބުދޭން ޖެހޭ ކަމަށް ބުނެ ގިނަ ބަޔަކު ވަނީ ފާޑުކިޔައިފަ އެވެ. އަދި ކްލޮޕްގެ އުފާފާޅުކުރުމަކީ އިދިކޮޅު ޓީމަށް އިހުތިރާމް ކުޑަކޮށްކުރި ކަމެއް ކަމަށް ބުނެ ވެސް ފާޑުކިޔުން އަމާޒުވި އެވެ.\nއެ މެޗަށް ފަހު ކްލޮޕް ބުނީ އޭނާ އަށް އެގޮތަށް އުފާފާޅުކުރެވުނީ ޖަޒުބާތު ޖެހިގެން ކަމަށާއި އެއީ އެއްވެސް ބަޔަކަށް އިހުތިރާމް ކުޑަކުރަން ކުރި ކަމެއް ނޫން ކަމަށެވެ. އަދި މެޗުގެ ފަހު ކަށިގަނޑަށް ފަހު އެންމެ ފުރަތަމަ ކަމަކަށް އެވަޓަންގެ ކޯޗު މާކޯސް ސިލްވާ ގާތުގައި މައާފަށް އެދުނު ކަމަށް ކްލޮޕް ވަނީ ބުނެފަ އެވެ.\nއިނގިރޭސި އެފްއޭ އިން މިހާރު އެ މައްސަލަ ބަލަމުން އަންނައިރު އެ ކަމާ ބެހޭގޮތުން ޖަވާބުދާރީވާން ކްލޮޕަށް ވަނީ ބުރާސްފަތި ދުވަހުގެ ނިޔަލަށް މުއްދަތު ދީފަ އެވެ.\nކްލޮޕްގެ އެ އުފާފާޅުކުރުމާ ބެހޭގޮތުން ގިނަ ކޯޗުންނާ ސުވާލުތައް ކުރިމަތިވެފައިވާއިރު، މެންޗެސްޓާ ސިޓީގެ ކޯޗު ޕެޕް ގާޑިއޯލާ ވަނީ ކްލޮޕްގެ ދިފާއުގައި ވާހަކަ ދައްކައިފަ އެވެ. ގާޑިއޯލާ ބުނީ ކްލޮޕަށް ކުރެވުނު ކަންތައް އޭނާ އަށް ވެސް ކުރެވިފައިވާ ކަމަށެވެ.\n"އަހަރެން ދައްކާލަން ބޭނުންވަނީ އަހަރެންގެ ވާހަކަ. މިދިޔަ ސީޒަނުގައި ސައުތެމްޓަނާ ދެކޮޅަށް ކުޅުނު މެޗުގައި އަހަންނަށް ކުރެވުނު ކަންތައް. އަހަންނަށް ވެސް ދަނޑަށް އެރުނު. އަހަރެން ދެކޭގޮތުގައި ކްލޮޕަށް ވެސް ވިއީ އަހަންނަށް ވީގޮތް މާ ބޮޑަށް މެޗުގެ ތެރެއަށް ގެއްލިފައި ހުރެވުނީ،" ލީގުގައި މިރޭ ވަޓްފޯޑާ ބައްދަލުކުރާ މެޗުގެ ކުރިން ގާޑިއޯލާ ބުންޏެވެ.\nއިނގިރޭސި އެފްއޭ އިން ވަނީ އާދިއްތަ ދުވަހު ޓޮޓެންހަމާއި އާސެނަލް ބައްދަލުކުރި މެޗުގެ ވެސް މައްސަލަތަކެއް ބަލަން ފަށައިފަ އެވެ.


SunOnline: Tourism Minister kamah Dr Mausoom ayyanu kuravvaifi\nޓޫރިޒަމް މިނިސްޓަރުކަމަށް ޑރ. މައުސޫމް އައްޔަނުކުރައްވައިފި\n06 Aug 2020, 14:56\nޓޫރިޒަމް މިނިސްޓަރުގެ މަގާމަށް ޑރ. އަބްދުﷲ މައުސޫމް އައްޔަނުކުރެއްވުން -- ފޮޓޯ/ ރައީސް އޮފީސް\nހުސްވެފައިވާ ޓޫރިޒަމް މިނިސްޓަރުގެ މަގާމަށް ޑރ. އަބްދުﷲ މައުސޫމް އައްޔަނުކުރައްވައިފިއެވެ.\nޑރ. އަބްދުﷲ މައުސޫމް މިއަދާ ހަމައަށް ހުންނެވީ ސިންގަޕޫރަށް ކަނޑައަޅުއްވާފައި ހުންނަވާ ދިވެހި ސަފީރުގެ މަގާމުގައެވެ.\nޓޫރިޒަމް ދާއިރާގައި ތަޖުރިބާކާރު ޑރ. އަބްދުﷲ މައުސޫމް ވަނީ ކުރީގެ ރައީސް މައުމޫން އަބްދުލްގައްޔޫމުގެ ސަރުކާރުގައިވެސް ޓޫރިޒަމް މިނިސްޓަރުކަން އަދާކުރައްވާފައެވެ. އަދި ރައްޔިތުންގެ މަޖިލީހުގެ ކެލާ ދާއިރާގެ މެމްބަރުކަންވެސް މީގެ ކުރިން ކުރެއްވިއެވެ.\nއެންވަޔަރަމެންޓް މިނިސްޓަރުކަން ވެސް ކުރައްވާފައިވާ ޑރ. މައުސޫމަކީ އިނގިރޭސިވިލާތުގެ ބާމިންހަމް ޔުނިވަރސިޓީއިން ޑޮކްޓަރ އޮފް ފިލޯސޮފީ ފުރިހަމަކުރައްވާފައިވާ ބޭފުޅެކެވެ.\nސަރުކާރުގެ އިސް މަގާމުތަކުގެ އިތުރުން ޑރ. މައުސޫމް ވަނީ ސްޓްރީމް ލައިނަރސް ޕްރައިވެޓް ލިމިޓެޑްގެ ޗީފް އެގްޒެކްޓިވް އޮފިސަރުގެ މަގާމު ވެސް އަދާކުރައްވައިފައެވެ. އަދި 2018 ވަނަ އަހަރާ ހަމައަށް ސަން އައިލެންޑްގެ ޖެނެރަލް މެނޭޖަރުކަން ވެސް ކުރެއްވިއެވެ. އެ މަގާމުން އިސްތިއުފާ ދެއްވީ ސިޔާސީ ދާއިރާއަށް ވަގުތުދެއްވުމަށެވެ.\nޖުމްހޫރީ ޕާޓީގެ ނައިބު ރައީސްގެ މަގާމުވެސް ފުރުއްވި ޑރ. މައުސޫމް އެ މަގާމުން އިސްތިއުފާ ދެއްވީ މިދިޔަ އަހަރުގެ ފެބުރުއަރީ މަހު ސަފީރުކަމަށް އައްޔަންކުރެއްވުމާ ގުޅިގެންނެވެ.\nޓޫރިޒަމް މިނިސްޓަރު ކަމަށް ޑރ. މައުސޫމް އައްޔަންކޮށްފައި މިވަނީ، އެ މަގާމުގައި ހުންނެވި އަލީ ވަހީދު މަގާމުން ވަކިކުރިތާ މަހެއް ވާން އެންމެ ދުވަހަކަށް ވެފައި ވަނިކޮށެވެ.\nމިދިޔަ މަހުގެ ނުވަ ވަނަ ދުވަހު އަލީ ވަހީދު މަގާމުން ވަކިކުރީ، ޓޫރިޒަމް މިނިސްޓަރަކަށް ހުންނަވައިގެން އެ މިނިސްޓްރީގެ މުވައްޒަފުންތަކަކަށް ޖިންސީ ގޯނާކުރި ކަމުގެ ތުހުމަތު ކުރެވި، މަގާމުން އިސްތިއުފާ ދޭން އެންގުމުން ވެސް އިސްތިއުފާ ނުދެއްވުމުންނެވެ.\nއަލީ ވަހީދު މަގާމުން ވަކިކޮށް، ވަގުތީގޮތުން ޓޫރިޒަމް މިނިސްޓްރީ ހިންގުން ހަވާލުކުރީ އިކޮނޮމިކް މިނިސްޓަރު ފައްޔާޒް އިސްމާއީލް އާއެވެ.


ހަވީރު ސައި ލިބޭނެ އިންތިޒާމު ހަމަޖައްސައިދިނުމާބެހޭ\n"ގެދޮރުވެރިކުރުން ޕްރޮގްރާމް" ގެ މަސައްކަތުގައި ޙަރަކާތްތެރިވާ މުވައްޒަފުންނަށް ހަވީރު ސައި ލިބޭނެ އިންތިޒާމު ހަމަޖައްސައިދިނުމާބެހޭ:\nމި މިނިސްޓްރީއިން ބޭނުންވާ ގަޑިތަކަކަށް މި މިނިސްޓްރީގެ ސްޓާފުންނަށް، ކޭޓަރިންގއިން ސައި ހަމަޖައްސައިދޭނެ ފަރާތެއް ހޯދަން ބޭނުންވެގެން 21 ސެޕްޓެންބަރު 2014 ވަނަ ދުވަހު ކުރި ނަންބަރު: IUL)138-AS6/1/2014/161) އިޢުލާނަށް އެއްވެސް ފަރާތަކުން އަގު ހުށަހަޅުއްވާފައިނުވާތީ، އެއިޢުލާން ބާޠިލުކޮށް، އަލުން އިޢުލާން ކުރަމެވެ.\nވީމާ، މި ޚިދުމަތް ދިނުމަށް ޝައުޤުވެރިވެލައްވާ ފަރާތްތަކުން 12 އޮކްޓޫބަރު 2014 ވަނަ ދުވަހުގެ ހެނދުނު 09:00 އަށް މި މިނިސްޓްރީއަށް ވަޑައިގެން މަޢުލޫމާތު ސާފުކުރެއްވުމަށްފަހު 13 އޮކްޓޫބަރު 2014 ވަނަ ދުވަހުގެ ހެނދުނު 09:00 އަށް މި މިނިސްޓްރީއަށް ވަޑައިގެން އަގު ހުށަހެޅުއްވުމަށް ދެންނެވީމެވެ. އަދި މަޢުލޫމާތު ސާފުނުކުރައްވާ ފަރާތްތަކުގެ އަގު ބަލައިނުގަނެވޭނެ ކަމުގައި ދެންނެވީމެވެ.\nމި އިޢުލާނާ ބެހޭގޮތުން އިތުރު މަޢުލޫމާތު ސާފުކުރައްވަން ބޭނުންވެލައްވާނަމަ 4352-300 އަށް ރަސްމީ ގަޑީގައި ގުޅުއްވުން އެދެމެވެ.\n14 ޛުލްޙިއްޖާ 1435\n08 އޮކްޓޫބަރު 2014\nޕަބްލިޝްކުރި ތާރީޚު: 09 އޮކްޓޫބަރު 2014\nސުންގަޑި: 12 އޮކްޓޫބަރު 2014 0900


ހިތާ ފުރާނައިގެ ދިރުމޭ (1) – Esfiya\nވެހެމުން ދިޔަ ބޯވާރޭގެ ތެރޭގައި ދުވަމުން ދިޔަ އަންހެން ކުއްޖާ ހުރީ ތުރުތުރު އަޅައެވެ. އޭނާގެ އުނަގަނޑާއި ހަމައަށް އަރާ އިސްތަށިގަނޑު ދެމިފައިވާ ގޮތުން އިތުރު ދިހުމެއް ހުއްޓެވެ. އެބޯވާރޭތެރޭގައިވެސް އޭނާ ލޮލުގައިވާ ކަރުނަތައް ސާފުކޮށް ފެންނަން ހުއްޓެވެ. ލޮލުކައިރީގައި ދުޅަވެފައިވާ ތަނުގައި އެބޮޑު ކެރިތައް ޖެހެމުން ދިޔައިރު އެކުއްޖާއަށް ތަދުގެ އިހުސާސްވެސް ނުކުރެވޭ ކަހަލައެވެ. އަނގައިގެ ކަން ކައިރިން ރަތްވެފައިވާތަނުންވެސް އޭރު ލޭ އާދެއެވެ. ލައިގެން ހުރި ހެނދުމުގެ މޭމަތިން ބޮޑު ބައެއް ހަލާކުވެ ފެންނަން އޮތްއިރުވެސް އޭނާގެ އެއްވެސް ފަރުވާލެއް ނެތެވެ. ހެނދުމުގެ އެއްފަރާތުން އިރާލާފައިވާބައި އޭގައި ނުވެސް ނެތެވެ. އެހެންކަމުން ފުރަގަހުންވެސް ގައި އޮތީ ފެންނާށެވެ.\n“ރޫބީ…” ފަހަތުން އެ ރުޅިވެރި އަޑު ޖެހުމުން އެކުއްޖާ ބަލާލައިފިއެވެ. އަދި އޭނާގެ ދެފަޔަށް ލެވޭހައި ބާރެއްލާފައި ކުރިއަށް ވުރެ ބާރަށް ދުއްވައި ގަނެއްޖެއެވެ.\nފަހަތަށް ބަލަމުން ދުވަމުން ދިޔަ ރޫބީގެ ހިތް އޭރު ހީވަނީ މޭފަޅާފައި ނިކުމެދާނެ ހެންނެވެ. މިވީ ހުރިހާ އިރު ނުރޯން އަނގައިން ބަހެއްވެސް ނުބުނެ ހުރި ކުއްޖާގެ އެރުއިން ގިސްލެވުމަކަށް ބަދަލު ވެއްޖެއެވެ. ދުވަމުން އައިސް މަޖީދީ މަގަށް ނިކުމެ ވުނުއިރުގައިވެސް އޭނާއަށް ނޭނގެއެވެ. އޭރު ރޫބީއާއި ދިމާލަށް ބާރު ސްޕީޑުގައި ކާރެއް ދުއްވާފައި އަންނަކަންވެސް އޭނާއަށް ނޭނގެއެވެ. އެކާރު އައިސް ރޫބީގެ ގައި ޖެހި އޭނާ ދިޔަރީ ބުރައި ގެންނެވެ. މާދުރަށް ބުރައިގެން ގޮސް އޭނާ ބޯޖެހުނީ ފޭމެންޓް މަތީގައެވެ. ރޫބީގެ ފަހަތުން ދުވަމުން އައި މީހާ އޭރު ހުއްޓުނީ އެހެން މީހުން އޭނާއާއި ކައިރިވާން ފެށުމުންނެވެ. ނަމަވެސް އޭނާ އެތަނުން ފިލައިފިއެވެ. ރޫބީގެ ބޮލުން ފައިބަމުންދިޔަ ލޭތައް އޭރު ވާރެއާއު އެކުވެގެން މުޅި ހިސާނު ގަނޑު ރަތްކުލައިން ފުރާލައިފިއެވެ.\n“ރަޔާ… ބަލަ ރަޔާލް…” ނިދިފައި އޮތް ރަޔާލަށް ހޭލެވުނީ އޭނާގެ މަންމަ ގޮވާއަޑަށެވެ. އަނެއްކަވެސް ހަމަ އެހުވަފެނެވެ. ދެލޯ ހުޅުވާލުމާއެކު ބޮލަށް އަރައިގެން ދިޔަ ތަދުން ރަޔާލް އިސްތަށިގަނޑުގައި ހިފާއި ތިރިއަށް ދަމާލައިފިއެވެ. މިހާރަކަށް އައިސް އޭނާއަށް ކޮންމެ ދެތިން ދުވަހުން އެ ހުވަފެން ފެނެއެވެ. އޭނާ އެމީހެއްގެ ފަހަތުން ފިލަން ދުވި ނަމަވެސް ރޫބީގެ ނަމުން ގޮވާތީ އޭނާ ވަރަށް ހައިރާން ވެއެވެ. ރޫބީއޭ ކިޔާ ކުއްޖެއް ދުވަހަކު ރަޔާލް ދަންނަނީ އެއްވެސް ނޫނެވެ.\n“އަނެއްކާވެސް ހުވަފެނެއް ފެނުނީދޯ…” އާމިރާ ލޯތްބާއެކު އެހެން ބުނެލަމުން ރަޔާލްގެ ބޮލުގައި ފިރުމަލައިފިއެވެ. ކޮލެޖް ގަޑި ޖެހެނީ ކަމުގައި ބުނުމުން ރަޔާލް ރަޖާގަނޑު އެއްލާލާފައި ފާހާނައާއި ދިމާލަށް ދުއްވައި ގަނެއްޖެއެވެ. ހަވީރުގައި އޭނާ އޮށޯވެލީ ފޮތް ކިޔާށެވެ. ވިއްސާރަކޮށް އޮތުމުން ނިދުނު އިރެއްވެސް ނޭނގެއެވެ.\nއެހެން ރޭތަކާއި ހިލާފަށް މިރޭގައި މުނި ދުނިޔެ ވަނީ ކަޅު ވިލާތަކުން ބައްދާލާއިފައެވެ. މަގުމަތިން ހިނގަމުން ދިޔަ އެންމެންގެވެސް ހިނގުމަށްވަނީ އަވަސްކަމެއް އަތުވެފައެވެ. ސޯސަންމަގު ހުރި ކޮލެޖަކުން ކުދިންތައް ނިކުންނަށް ފެށުމުން އެހިސާބުގަނޑު ހަނލަބޮލި ވެއްޖެއެވެ. ވާރޭ ތިކިތައްވެސް ވެހެންފެށި ހަމަ އެވަގުތުގައެވެ. ހީވަނި އެކުދިންތަކުގެ އިންތިޒާރުގައި ހުރި ހެންނެވެ. އެހެން ކުދިންނާއި ވަކިން ހިނގަމުން އައި ރަޔާލް ގޯޅިއަކަށް އަޅައިލީ ވާރޭ ބޯކޮށް ވެހެން ފެށުމުންނެވެ. އަސްކަނި ދަށުގައި ހުރުމަށްފަހު ކައިރީގައި ހުރި ފާމަސީއަކަށްވަނީ ވާރޭގެ ތިކިތައް ގައި ޖެހެން ފެށުމުންނެވެ. ހީވަނީ ވަރަށް ލަދުން ހުރި ހެންނެވެ. ކުޑައިރުއްސުރެ ވާރޭދެކެ ބިރު ގަންނަ ކުއްޖާ އަދިވެސް އެބިރު ފިލާނުދެއެވެ. އިސްޖަހާލައިގެން ހުރުމަށްފަހު ކައުންޓަރ ކައިރިއަށްގޮސް މެންޓޮސްއެއް ގަނެފިއެވެ.\nރަޔާލް އެހެން އިންއިރުވެސް ދޭތެރެއަކުން އިސްތަށިގަނޑު ރަނގަޅު ކޮއްލައެވެ. އެހެން މީހުނާއި ތަފާތު ކަމެއް އޭނާގެ މިޒާޖުގައި ވެއެވެ. އެ ފަންފަން އިސްތަށިގަނޑު ކަނދުރާއަށްވުރެ ތިރިއަށް ކޮށާލާފައި ވާގޮތުން އުމުރަށްވުރެ ޅަގޮތެއް ހުރެއެވެ. އާދައިގެ އިސްކޮޅެއްހުރެފައި ލައިގެން ހުރީ ގަޔަށް ވަރަށް ދޫކޮއް ފަހާފައިވާ ގަމީސްފާޑުގެ އެއްޗެކެވެ. ތިރިން ހަމަ އެހާމެ ދޫ ހަރުވާޅެކެވެ. ހަންގަނޑު އެހާ އަލިނުވެފައި މީހާރު މިއުޅޭ ކުދިންހެން މޫނުގައި ފައުންޑޭޝަންވެސް ހާކާލާފައެއް ނުވެއެވެ. އިސް ޖަހާލައިގެން ހުރުމުން ލޮލުގެ އެސްފިޔަތައް ވަރަށް ދިގުކަން އިނގެއެވެ. ވާރޭ އެއްކޮށް ހުއްޓާލުމުން ރަޔާލް އެތަނުން ނިކުންނަން ހިނގައި ގަނެއްޖެއެވެ. ކެއްސަމުން އައިސް އަތުގައި އޮތް ޕާސް ވެއްޓުމުން އޭނާ ގުދުވީ އެނެގުމަށެވެ. ތެދުވި ތަނާހެން ދޮރުން ވަތް މީހާގެ ގައިޖެހިފައި އޭނާގެ އަތުން އަނެއްކާވެސް ޕާސް ވެއްޓިއްޖެއެވެ.\n“އައްޗި… ބަލައިގެން އުޅެބަލަ..” ޖީބުން ރުމާލެއް ނަގަމުން އެ ފިރިހެންމީހާ އަތާއި ތަންތަން ފުހެލައިފިއެވެ. ހީވީ އޭނާގައި ނަޖިހެއް ޖެހުނުހެންނެވެ. ބިރުން ހުރި ކުއްޖާ އަވަހަށް އެތަނުން ނިކުމެގެން ދުއްވައި ގަތީއެވެ.\n“މެޑަމް.. މެޑަމް…” ކައުންޓަރ ގައި އިން މީހާއަށް ތިރިން އައި.ޑީ ކާޑު ނެގިތަން ފެނުމުން ދެތިން ފަހަރަކު ދުވަމުން ދިޔަ ރަޔާލްއަށް ގޮވާލިއެވެ. ނަމަވެސް އޭނާ ފަހަތަށް އެނބުރި ބަލާވެސް ނުލައެވެ.\n“ޔާން… ކަލޭ ހާދަ ލަސްވީ..” ދުރުގައި ހުރި ސަމާހު އައިސް ޔާސީން ގައި ޖަހާލަމުން ބުނެލައިފިއެވެ.\n“ނޭނގެ ފާޑަކަށް ހުރި މީހެއްގައި ޖެހުނީ.. އަދި މިވެސް ބާއްވާފަ އެދިޔައީ” މޫނު ހަދާލަމުން ޔާސީން އެތަނުގައި އޮތް އައި.ޑީ ކާޑު ސަމާހުއަށް ދައްކަލައިފިއެވެ.\n“ރަޔާލް ރިޔާޒް..” ސަމާހް އެހެން ބުނުމުން އެކާޑު ޖީބަށް ލާން ދިމާކޮއްލައިފިއެވެ. ނަމަވެސް ޔާސީން އެ ބޭއްވުމަށް ބުނެފައި އެތަނުން ދާން ހިނގައި ގަނެއްޖެއެވެ. ސަމާލު ބޭނުންވީ އެހިފައިގެން ދާށެވެ. އޭނާ ކުރު ނުކުރާނެ އިނގުމުން އެންމެ ފަހުން ޔާސީން އެކާޑު ނަގައި ޓިޝޫއަކުން ފުހެލާފައި ވޮލެޓަށްލީ އޭގެއަށް ބަލާވެސް ނުލައެވެ.\nރަޔާލް ދުވަމުން އައިސް ގެއަށްވަން ވަންއިރު ވާރޭ އަނެއްކާވެސް ވެހެން ފަށައިފިއެވެ. ކުޑަކޮށް ރަޔާލްގައި ތެމިފައިވުމުން އޭނާ ބިރުން ތުރުތުރު އަޅައެވެ. އެކަމާއި އެންމެ ދެރަވީ އާމިރާއެވެ. ދަރިފުޅު އެހެން ހުރިތަން ފެނުމުން އޭނާގެ ހިތުގައި އަބަދުވެސް ޖެހެއެވެ. އަދިވެސް އެކުއްޖާގެ ކިބައިން އެގޮތްތައް ކެނޑޭކަށް ނޫޅެއެވެ. އާމިރާ ރަޔާލް ބަލަންފެށީ ރަޔާލްގެ އުމުރުން 8 އަހަރުގައެވެ. ރަޔާލަކީ އޭނާގެ ދޮންދަރިއެކެވެ. އާމިރާއަށް އެންމެ ހަދު ދަރިފުޅު ރިފާއުއަށް3އަހަރުގައި ރިޔާޒް ވަނީ އެހެން މީހަކާއި އިނދެފައެވެ. އަންހެން ދަރިއެއް އޭނާއަށް ނުލިބުނީ ރަޔާލް އޭނާގެ ނަސީބުގައި އޮތީމަ ކަންނޭނގެއެވެ. ތުވާލި ގެނެސް ރަޔާލްގެ ބޮލުގައިވި ފެންތައް ހިއްކަމުން އާމިރާ ހުރެގެން އެއްޗެހި ކިޔައެވެ. ޝަބީންއާއި ރިފާއުވެސް ގެއަށް އައިސްވަނީ އެވަގުތުގައެވެ. މަންމަ ހުރެގެން ރަޔާލްއާއި ދިމާލަށް އެއްޗެހި ކިޔާތަން ފެނުމުން ދެމީހުން އައިސް އެތަނުގައި މަޑު ކޮއްލައިފިއެވެ.\n“މަންމަގެ ރަންދަރިއަށް ކިހިނެއްވީ؟..” ޝަބީން އެހެން ބުނުމުން ރަޔާލް ދޮންބެއަށް ދެލޯ އަޅާލައިފިއެވެ. ޝާބީންއާއި ރިފާއުއަށްވަނީ އޭނާގެ މަންމަގެ ރީތިކަން ލިބިފައވެ. އެދޮންކަމާއި އެއްވަރަށް އެދެކުދިން އެހާމެ ފިރިހެން ވަންތައެވެ. ދެކުދިންވެސް ކޮއްކޮދެކެ ވަރަށް ލޯބިއެވެ. ނަމަވެސް ރަޔާލް ހުންނަނީ ވަރަށްވެސް ތަފާތު ކޮށެވެ. ރަޔާލަށް ލިބިފައިވާ ދިގު އެސްފިޔަތަކާއި މަޑު މަޑު މުށި ކުލައިގެ ކަޅިން އެލޮލުގައި ހާއްސަ ގޮތެއް ހުރެއެވެ.\n“ދައްތަގެ ރަންދަރިއަށް ކިހިނެއްވީ؟؟” ގެއަށް ވަދެގެން އައި މައުވާވެސް އެމީހުނާއި އެއްބައި ވެލައިގެން ފައްޓައިފިއެވެ. މައުވާއަކީ ރިޔާޒްގެ ބޭބެގެ ދަރިއެކެވެ.\n“ރަޔާ މިހެން އުޅުން ހުއްޓާލާ ކޮން ދުވަހަކުހޭ މިކިޔަނީ..” އާމިރާ އަދިވެސް އިނީ ރަޔާލްގެ ބޮލުގައި ފެން ހިއްކާށެވެ.\n“ދޮންތި ހިނގާބަ.. އަޅުގަނޑު އެބައޮތް އެއްޗެއް އަހަން ވެފަ..” މައުވާގެ އަތުގައި ހިފާ ދަމާލަމުން ރަޔާލް އެތަނުން ހިނގައި ގަނެއްޖެއެވެ.\nމައުވާ ކައިރީގައި ވާހަކަ ދައްކަން އިނުމަށްފަހު ރަޔާލް ދިޔައީ އޭނާގެ ކޮޓަރިއަށެވެ. ހީވަނީ ޖަންގައްޔަކަށް ވަދެވުނު ހެންނެވެ. އެކި ދިމަދިމާލުން ފެންނަންހުރީ ފެހި ކުލައެވެ. މަޑު ފެހި ކުލައާއި ގަދަ ފެއްސެވެ. މުއްސަނދި ބައްޕައެއްގެ ދަރިއެއްކަން އެކޮޓަރިއަށް ވަނުމުން އިނގެއެވެ. ނަމަވެސް ބޭރު ތެރޭގައި އުޅޭއިރު އޭނާ ހުންނަ ގޮތުން ހީވާނީ މުޅިން އެހެން މީހެއް ހެންނެވެ. ފެންވަރާލައިގެން އައިސް އެނދުގައި އޮށޯތުމުގެ ބަދަލުގައި ރަޔާލް ނިކުމެލީ ބެލްކަންޏަށެވެ. ލައިގެން ހުރި އަތްދިގު ޓީސާޓާއި އަދި ހަރުވާލުން އޭޏާހުރީ ފިނިވެފައިކަން އިނގެއެވެ. ތުނިކޮށް ވެހެމުންދިޔަ ވާރެއަށް ބަލަހައްޓައިގެން އިން ރަޔާލް ސިހުނީ ޖެހިގެން ހުރި ގޭގެ ކުރިމަތީގައި ހުއްޓުނު މީހާ ފެނުމުންނެވެ. ލޯ އުނގުޅާލުމަށްފަހު އަނެއްކާވެސް ޔަޤީންކޮއްލަން ރަޔާލް ބަލާލައިފިއެވެ. އެއީ ފާމަސީ ތެރެއިން ފެނުން މީހާއެވެ.\nއޭނާ އަދިވެސް އެތާނގައި މަޑުކޮއްލައިގެން ހުރީއެވެ. މަޑު ނޫކުލައިގެ ގަމީހަކާއި ކަޅު ފަޓުލޫނެއްގައި ހުރިއިރު އެއީ ފިރިހެންވަންތަ ކަމުގެ މިސާލެކެވެ. އިސްތަށިގަނޑު ކުރުކޮށް ކޮށާލާފައި ވާއިރު އެމޫނާއި ދެލޮލުގައިވަނީ ޖާދުވީ ގޮތެކެވެ. ތިރިއަށް ގޮސް އެމީހާ ކައިރީގައި ހުއްޓުނު މައުވާ ފެނުމުން ރަޔާލް ގޮނޑީގައި އިށީނދެލައިފިއެވެ. އެފަދަ ރީތި މީހުންނާއި ގުޅޭނީ އޭނަގެ ދޮންތި ކަހަލަ ކުދިންނެވެ. އެދެމީހުން އެތާނގައި އެތައް އިރަކު ވާހަކަ ދައްކަން ތިބެފައި މައުވާ ގެއަށް ވަދެއްޖެއެވެ. އޭރު ރަޔާލަށް އިނީ ގޮނޑީގައި ނިދިފައެވެ.\n“ކާކު އޭނީ؟..” ޔާސީން ގެއަށް ވަންނަން ދިޔަ މައުވާއަށް ބެލްކަނީގެ އިން ރަޔާލް ދައްކާލަމުން އަހާލައިފިއެވެ.\n“ކޮކީ… އަނެއްކާ އެތާނގަ އިނދެގެން ނިދީއޭ” އެހެން ބުނެފައި ދަނީ ކަމުގައި ބުނެ ގޭޓު ހުޅުވައިލައިގެން މައުވާ އެތެރެއށް ހިނގައްޖެއެވެ.\nޔާސީން ބެލްކަނީގައި އިން ރަޔާލް ރީތިކޮށް ފެނޭތޯ ފައި އުފުލާފައި ބަލާލައިފިއެވެ. ބެކްކަންޏަށް އަޅިފައިވާ ފަޑުއަލިން ގޮނޑިގައި އިން ރަޔާލް ފެންނަ ގޮތެއް ނުވިއެވެ. ދެޖީބަށް އަތް ޖަހާލަމުން ޔާސީން ކުރިއަށް ހިނގައިގަތީ އޭނާއައި ކާރާއި ދިމާއަށެވެ. ނިދިފައި އިން ރަޔާލަށް ހޭލެވުނި އަނެއްކާވެސް ވާރޭ ތިކިތައް އޭނާގެ ގައި ޖެހެން ފެށުމުންނެވެ. ހީވީ ބިރުވެރި އެއްޗެއް ޖެހުނު ހެންނެވެ. ތެދުވެގެން ކޮޓަރިއަށްވަދެ ދޮރު ލައްޕާ ތަޅުލައިފިއެވެ. އެރޭގައި ރަޔާލް ނިދުނީ ވަރަށްވެސް އަރާމް ކޮށެވެ. ހެނދުނު ހެނދުނާ ހޭލައިގެން ބޭރަށް ނުނިކުންނަން އޭނާ އޮތީ ކޮޓަރީގައި ފިނި ހިފާފައި ވާތީއެވެ. އެހާވެސް އަރާމެވެ.\nޔާސީން މައުވާއާއިއެކު އައިސް ގެއަށްވަނީ ނުވައެއް ޖަހަން އުޅެނިކޮށެވެ. އޭރުވެސް ވާރޭ ވެހުން ހުއްޓާނުލައެވެ. އާމިރާއަށް ޔާސީން ފެނުމާއެކު ޒުހައިރާގެ ދަރިކަން އެނގިއްޖެއެވެ. ޔާސީންގެ އާއިލާ މެލޭޝިޔާއަށް ބަދަލުވީ ރަޔާލް އެގެއަށް ނުވެސް އަންނަނީހެވެ.\n“ޔާނުތަ؟ ތީ ހަމަ ޔާސީންތަ؟” އާމިރާ ގޮސް ޔާސީންއަތަށް ކުޑަ ތުވާލި ކޮޅެއް ދިއްކޮއްލަމުން ބުނެލައިފިއެވެ.\n“ދައްތާ ކޮބާ ކޮކީ” ގޭތެރެއިން ރަޔާލް ފެންނަން ނެތުމުން މައުވާ ހޯދަން ފަށައިފިއެވެ.\n“ތި ކޮކީ އަށެވެސް 19 އަހަރު ވެއްޖޭ ދަރިފުޅާ… އަދިވެސް ނާދޭ ބޭރަށް..” އާމިރާ ބަދިގެއާއި ދިމާލަށް ދަމުން ތަންކޮޅެއް ބާރަށް ބުނެލައިފިއެވެ.\n“މައު އަހަރެން ބޭނުން އިސްތަށިގަނޑު ރީތިކޮއްލަން..” ތުވާލި ކައިރީގައި ހުރި ގޮނޑިމަތީގައި ބާއްވާފައި ބުނެލައިފިއެވެ.\n“ހޫމް ރީއްޗޭ… ދެވަނަ ބުރީގައި ހުންނާނެ އަހަރެންގެ ކޮޓަރި” މައްޗަށް އިނގިލި ދިއްކޮށްލަމުން މައުވާ ބުނެލައިފިއެވެ.\nޔާސީން ސިޑިން އަރައިގެން އެދިމާލަށް ހިނގައި ގަނެފިއެވެ. އެންމެ ގާތުން ހުރި ކޮޓަރީގެ ދޮރު ހުޅުވާލާފައި ވަދެއްޖެއެވެ. ރަޖާ ދަށުގައި އޮތް ރަޔާލްއެއް ޔާސީނަކަށް ނުފެނެއެވެ. އެކޮޓަރި ފެހިކަމުން ލޮލަށް ވަރަށްވެސް ފަސޭހައެވެ. އަނެއްކޮޅުން ބެލްކަނީގައި ހައްދާލާފައިވާ އޯކިޑް ގަސްތައް ފެނުމުން ޔާސީންގެ މޫނަށް ހިނިތުން ވުމެއް ވެރިވެއްޖެއެވެ. އެހާ ވަރަށް ކޮޓަރީގެ ތެރެއަށް ނުބަލައި އޭނާ ވަދެގެން ދިޔައީ ފާހާނާއަށެވެ. ފާހާނާގެ އިސްކުރު ދޫކޮއްލަމުން މޫނު ދިވެލުމަށްފަހު ދެން އޭނާ އުޅުނީ އިސްތަށިގަނޑު ރީތި ކޮއްލެވޭތޯއެވެ. އެނދުގައި އޮތް ރަޔާލްވެސް ފައި ކާތަމުން ކަހަލަ ގޮތަކަށް ހިނގާފައި އައިސް ފާހާނާއަށް ވަދެއްޖެއެވެ. މޫނު ދޮންނަ ތަށި ކައިރީގައި ހުރި މީހާ ފެނުމުން ރަޔާލް ގަތީ އަމަށަކު ބިރެއް ނޫނެވެ. ހަޅޭލަވައި ގަނެފައި އޭނާ އުޅުނީ ދުއްވައި ގަންނާށެވެ. ނަމަވެސް ފެންތަކުގެ ތެރޭގައި ފައި ޖެހިފައި އޭނާ އަރި އަޅާލައިފިއެވެ.\n“ކެއަފުލް..” މޫނާއި އެހާ ކައިރިން އެ ފިރިހެން ވަންތަ އަޑު އިވުމުން ރަޔާލް ތެޅި ގަނެއްޖެއެވެ. ނަމަވެސް ޔާސީން ހުރީ އޭނާގެ އުނަގަނޑާއި ދިމާލުން ހިފަހައްޓާލައިފިއެވެ. ދެލޯ މަރައި ލައިގެން އިން ރަޔާލްގެ މޫނަށް ބަލާލުމުން އެއީ ފާމަސީ ތެރެއިން ފެނުނު އަންހެން ކުއްޖާކަން ޔާސީންއަށް އެނގިއްޖެއެވެ.\n“ޔޫ.. އަހަރެންގެ ކަޔަށް ކިނބިހި އެޅި..” އެހެން ނުބުނެވިގެން އުޅެނިކޮށް މައުވާ އައިސް އެތަނަށް ވަދެއްޖެއެވެ.\n“ކޮކީގެ އަޑު އިވިގެން ދޮންތި މިއައީ..” މައުވާގެ މޫނުމަތިން ފެންނަމުން ދިޔައީ ކަންބޮޑު ވުމެވެ. ޔާސީން އަވަހަށް ރަޔާލްގެ ހަށިގަނޑުން ދޫކޮއްލައިފިއެވެ. މައުވާ އާއިއެކު ދާން ނިކުމެފައި އޭނާގެ ވޮލެޓުން ރަޔާލްގެ އައި.ޑީ.ކާޑު ނަގާފައި އެތާހުރި މޭޒުމަތީގައި ބާއްވާލައިފިއެވެ.\n“އޯކޭ ދޮންތީ..” އެހެން އިނދެފައި އާދައިގެ ރާގަކަށް ރަޔާލް ބުނެލައިފިއެވެ. ތަންކޮޅެއް ދުރުގައި ރަޔާލްގެ ހަރަކާތް ތަކަށް ބަލަހައްޓައިގެން ޔާސީން ހުރީ ސީރިއަސް ވެލާފައެވެ. އެއް ފަރާތަށް އެނބުރިގެން އިނުމުން އޭނާއަށް ރަޔާލްގެމޫނު ފެންނަ ގޮތެއ ނުވިއެވެ.\n“މައުގެ އެކަހަލަ ކޮއްކޮއެއް ހުންނަ ކަމަކަށް ހިއެއް ނުކުރަން… ބަލާބަ ހުރި ފާޑު..” ޔާސީން އެހެން ބުނުމުން މައުވާގެ ފިޔަވަޅަށް މަޑުޖެހިލުމެއް އަތުވެއްޖެއެވެ.\n“ޔާނު މެން ރީތި ފާހަގަ ކުރަނީ ދޮނާއި ކަޅުންކަން އަދި ކިރިޔާ މި އެނގުނީ.. އަދި ބުނަންތަ އެއީ އަހަރުމެންގެ ފުރާނަ… ރަޔާއާއި ދިމާލަށް ދެން ތިކަހަލަ އެއްޗެކޭ ބުނާއަޑު ނީވުނިއްޔާ އަހަންނަށް ރަނގަޅީ..” މައުވާ ހިތްހަމަ ނުޖެހިފައިވާވަރު އޭނާގެ އަޑުންވެސް އެނގެއެވެ.\n“ސޮރީ.. މައުމެންގެ އެހެންމީހުން އެހާ ދޮންވެފަ އޭނާ އެހާ ދޮން ނުވީމަ ބުނެލެވުނީ.. ދެން އަނެއްކާ އެހެން ކުދިންނާ ހާދަ ތަފާތޭ” ޔާސީން ބުނަން އުޅެފައިވެސް މަޑުޖެހެލީ މައިވަ އަނެއްކާވެސް ބަލަލުމުންނެވެ.\n“އޭނައަށް ކިޔަނީ ރަޔާލް.. އެންޑް ކޮކީ އެހެން ކުދިންނާ ތަފާތުވީ ސަބަބު ކޮންމެހެން ބަލާކަށް ނުޖެހޭ..” މިފަހަރު މައުވާ ރުޅި އަތުވެއްޖެއެވެ. ޔާސީން އެތައް ފަހަރަކު މާފަށް އެދުމުންވެސް އޭނާގެ މޫޑު ރަނގަޅު ވާގޮތެއް ނުވިއެވެ.\nޝަބީން ބޭރުގައި އުޅެ އުޅެފައި ގެއަށް އައިއިރު ޔާސީން ފެނުމުން ވަރަށް ހައިރާން ވިއެވެ. އެހާ ދުވަސް ވާންދެން ނުފެނި ހުރެފައި ފެނުމުން ސަކަރާތް ޖަހަން އެންމެން ތިބީ ދެވަނަ ބުރީގައި ހުސްޖާގައިވާ ސޯފާތަކުގައެވެ. އޭރު ވާރޭވެސް ހުއްޓަލައިފިއެވެ. އެތަނުން މަދީ ރަޔާލް އެކަންޏެވެ. ޝަބީން ދޭތެރެއަކުން ރަޔާލަށް ގޮވާލާފައި އައުމަށް ބުނެލާނެއެވެ. ޔާސީން ހުރީ އެކުއްޖާ ނާދޭތޯ ދުއާ ކޮއްލަ ކޮއްލައެވެ.\nއެދުވަހަށްފަހު މަޑުމަޑުން ޔާސީން އެގެއަށް އައުން ގިނަވެއްޖެއެވެ. އޭނާ ރަޔާލް ފެނުނަސް ފެންނަ ކަމަށްވެސް ހަދާނުލައެވެ. ރަޔާލްވެސް އެވަރަކުން ޔާސީން ފެންނަ ކަމަކަށް ހަދައެއް ނުލައެވެ. އެންމެ ފުރަތަމަ ދުވަހުވެސް ޔާސީން އުޅުނީ ނަޖިހެއް ފެނިގެން އުޅުނުހެންނެވެ. ރަޔާލް އޭނާގެ ކައިރިން ލާފައި ދިޔަސް ރަޔާލް އެމީހުންހައި ދޮން ނުވުމުން ބްރައުން ބެއަރ އޭ އެންމެންނަށް އަޑު ނީވޭވަރަށް ބުނެލާނެއެވެ. ރިފާއު އާއެކު ގޭގެ ސިޓިން ރޫމުގައި އިން ޔާސީން އިނީ މައުވާގެ އިންތިޒާރުގައެވެ. މައުވާއަކީ އޭނާގެ އެންމެ ގާތް ރަހުމަތްތެރިޔާކަމުން ހުރިހާ ވާހަކައެއްހެން އަބަދު ދައްކަނީ އޭނާއާއެވެ. ކޮލެޖްގައި ހެނދުނުން ފެށިގެން އުލުމަށްފަހު ރަޔާލްގެއަށް އައީ ރިފާއުމެން ސިޓިން ރޫމްގައި ސަކަރާތް ޖަހަން ތިއްބައެވެ. އިސްޖަހާލައިގެން އިން ރަޔާލަށް ޔާސީން ބަލާލީ ލޮލުގެ ކޮޅުންނެވެ. ގައިގަ ނުވެސް ޖެހޭވަރަށް ދޫކޮއްލާފައިވާ ގަމީސްފާޑުގެ އެއްޗެއް ލައިގެން ހުރި ރަޔާލް ހުރީ އޭނާގެ އިސްތަށިގަނޑު ފަހަތަށް ދޫކޮއްލާފައެވެ.\n“ރަޔާ… އާދޭ ޗިޕްސް ކާން..” ދުރުގައި އިން ރިފާއު ތައްޓަށް އިޝާރާތް ކޮއްލަމުން ބުނެލައިފިއެވެ.\n“ބަލަ…” ރަޔާލް ބަލާވެސް ނުލާ ދާން ފެށުމުން ރިފާއު އަނެއްކާވެސް ގޮވާލައިފިއެވެ. އެމީހުނާއި ދިމާލަށް ބަލައިވެސް ނުލާ ބޯހޫރާލުމަށްފަހު އޭނާ ސިޑިން އަރައިގެން ހިނގައްޖެއެވެ.\nޔާސީން އެގޭގައި ހުރެއްޖެނަމަ ރަޔާލް ނުވެސް ފެންނާނެއެވެ. އެކަން އެކަން ޔާސީނަށް ފާހަގަ ވާތާ ދެތިން ހަފްތާ ވެދާނެއެވެ. މައުވާ ގެއަށް އައުން ލަސްވާނެ ކަމަށް ބުނުމުން ޔާސީން މިސްރާބު ޖެހީ ޓެރެހާއި ދިމާލަށެވެ. ގަދަޔަށް ވައި ޖެހެމުންދާތީވެ އެތަން މިވަގުތު ވާނީ އެންމެ ހިތްފަސޭހަ އެއްތަނަށެވެ. ޓެރެހުގައި ފައި ޖެހުމާއެކު އޭނާ ވަށައިގެން ނަޒަރު ހިންގަލައިފިއެވެ. ހިޔާކޮއްފައިވާ އެތަނުގެ ޕޮޓްތަކުގައި ގަސްތައް ހައްދާލާފައިވާ ގޮތުން ވަރަށް ހިތްގައިމެވެ.’. ތަންކޮޅެއް ދުރުގައި އޯކިޑް ގަހެއް ކައިރީގައި އިށީނދެގެން އިން ރަޔާލް ފެނުމުން ޔާސީން ވީ އަމަށަކު ފޫއްސެއް ނުނެވެ.\n“އަޅެ ތަދުވޭތަ… ރަޔާ މިއައީ.. ލުކް ބަލަން މަލަންވެސް މިހިރީ” ރަޔާލް ވާހަކަ ދައްކަމުން ދިޔައީ އެ ގަހައެވެ. އަތުގައިވާ މަލަން ގަހަށް ދައްކާލަމުން އޭނާ ހީލައިފިއެވެ. އެގަސްވަނީ ވަޔާއި ވަރަށް ބޮޑަށް ހަލާކު ވެފައެވެ. އޭނަގެ އަތުގައި އޮތް މަލަން ކޮޅުން ޕޮޓަށް ޖަހާ ފައިވާ ދަނޑިކޮޅާއެކު އެގަސް ތަތްކޮށް ލައިފިއެވެ.\nޔާސީން ކަކޫ ޖަހާލައިގެން އިން ރަޔާލަށް ފުންކޮށް ބަލާލައިފިއެވެ. އިސްތަށިގަނޑު ފަހަތަށް އައްސާލައިފާ ވާގޮތުން އޭނާގެ ކަރުމަތީގައިވާ ކަޅު ހޯލި ކޮޅުތައް ހުރީ ފެންނާށެވެ. އަންހެން ވަންތަ ކަމުން ފުރިގެންވި ކުއްޖެކެވެ. އަބަދު ކަޅު ވުމަކީ އަންހެން ކުދިން ހަޑިވާންވި ސަބަބެއް ނޫންކަން ޔާސީންއަށް ވިސްނުނުމީ ފުރަތަމަ ފަހަރެވެ. އެހެންނާއި ހުންނަ ގޮތާއި ހިލަފަށް ރަޔާލް ލައިގެން ހުރި ޓީޝާޓުކޮޅުގައި އޭނާ ފެންނަލެއް ވަރަށް ފުރިހަމައެވެ.\n“އަޅެ ބޭސްވެސް ކާން ދޭންވީނު.. ” ފުރަގަހުން އެއަޑު އިވުމުން ރަޔާލް ސިހިފައި އަވަހަށް އެތަނުން ތެދުވެއްޖެއެވެ. ގައިގައި ޖެހިފައިވާ ހެނދުން ގަޔާއި ދުރުކޮއްލި ގޮތުން ހީވަނީ ޔާސީނަށް އޭނާގެ ހަށިގަނޑު ފެނުނު ހެންނެވެ.\n“ކީއްވެ އަހަންނަށް ފިލަނީ؟؟” ދުރަށް ހިނގައިގަތް ރަޔާލްގެ އަތުގައި ހިފައިލަމުން ޔާސީން އަހާލައިފިއެވެ. ދެންވެސް ރަޔާލް ބަލައެއް ނުލިއެވެ. ރަޔާލް އަނގައިން ނުބުނި ތާގައި އިސްއުފުލާ ބަލާވެސް ނުލިއެވެ.\n“އަހަރެން ލައިކެއް ނުވޭ ތިކަހަލަ ކުދިންނަކާއެއް.. އެހެން ވީމަ ތިހެން ނޫޅުނިއްޔާ ރަނގަޅުވާނީ..” ރަޔާލް އަނގައިން ނުބުނުމުން ޔާސީން އެއަތުން ދޫކޮއްލައިފިއެވެ. ރަޔާލްގެ ފަރާތުން ޔާސީނާއި މާ ގަޔާވާ ކަމެއް ނުދެއްކިއެވެ. އޭނާ އަނެއްކާވެސް ހިނގައިގަތީ ތިރިއަށް ދާށެވެ. މުނި އުމުރުގައިވެސް އަންހެން ކުއްޖަކު އޭނާއާއި ދުރަށްދިޔަ މީ ފުރަތަމަ ފަހަރެވެ.\n“ލުކް.. ތިކަހަލަ…” އެރި ރުޅީގައި ޔާސީން ރަޔާލްގެ އަތުގައި ހިފައި އޭނާއާއި ދިމާލަށް ދަމާލައިފިއެވެ. އެފަދަ ކަމަކަށް އިންތިޒާރު ނުކޮށް އިން ރަޔާލްގެ ދެލޯ ބޮޑު ކޮއްލާފައި ޔާސީންއަށް ބަލާލައިފިއެވެ. މީގެ ކުރިން ފެނިފައިނުވާ ދެލޯ ފެނުމާއެކު ބުނަން އުޅުނު ބަސްވެސް އަރު ތެރޭގައި ތާށި ވެއްޖެއެވެ. މުށި ކުލައިގެ އެކަޅި އެއީ އެމޫނައި އެންމެ ގުޅޭ ކުލައެވެ. ދަތްދޮޅީގެ ތިރީގައި އިން ކަޅު ތިލައިން އެ ވަށް މޫނު އިތުރަށް ގުޅެއެވެ. ޔާސީންގެ އަތުން ވީއްލި ގަނެގެން ރަޔާލް އެތެރެއަށް ދުއްވައިގަތީ ޔާސީންގެ އަމަލު ހުރި ގޮތުންނެވެ. ރަޔާލް ގޮސް ކޮޓަރިއަށް ވަންއިރުވެސް އޭނާގެ ހިތުގެ ތެޅުމަށް ބަދަލެއް ނާދެއެވެ.\nޒުހައިރާ ފަހިވާގެއަށް އައީ އޭނާގެ ކުޑަ ދުވަހުގެ ރަހުމަތްތެރިޔާއާއި ބައްދަލު ކޮއްލާށެވެ. ކުރިއަށްވުރެ ބޮޑަށް ގެ ތިންބުރިއަށް ނަގާފައިވާއިރު އެގޭގެ އެތެރެއަށް ވަންނަން އޮތް ބައިގައިވަނީ އެކި ކަހަލަ ބަގީޗާ ހައްދާލާފައެވެ. އެކި ދިމަދިމާލަށް ބަލަމުން ގޮސް ގޭގެ މަތީގައި ބެއްލަކީގައި ވާހަކަ ދައްކަން އިން މައުވަ ފެނުމުންނޒުހައިރާ ހީލައިފިއެވެ. މައުވާ ފެނުމުންވެސް އޭނައަށް އެއީ ކާކުކަން އެނގިއްޖެއެވެ. ކުޑައިރުގެ ރީތިކަން އެއަށްވުރެ ދެގުނައަށް މިހާރު އެބަހުއްޓެވެ. ރީތި ކަމުގެ ލާމަސީލު މިސާލެކެވެ. ހިނިތުން ވެލައިގެން އިނުމަށްފަހު ޒުހައިރާ ގެއަށްވދެ އާމިރާއަށް ގިވާލައިފިއެވެ.\n“ރަޔާ… ހިނގާބަލަ ލަސްވަނީއޭ…” ސިޑިން ފައިބައިގެން އަންނަމުން މައުވާ ގޮވާލައިފިއެވެ.\n“މައު..” މައުވާ ފެނުމުން ޒުހައިރާ ގޮވާލައިފިއެވެ. ނަމަވެސް މައުވާ އެވަރަކުން ނޫޅުނެވެ. އޭނާ ހުރީ ބޭރަށް ނުދެވިގެން ލަސްވފައެވެ.\n“އާން ޒުހޭއްތަ… މިގަޑީ ވަރަށް ބިޒީ އިނގޭ…” ޒުހައުރާގެ ކޮނޑުގައި އަތް ޖައްސާލަމުން މައުވާ އެހެން ބުނެފައި ދުރަށް ހިނގައި ގަނެއްޖެއެވެ. ރަޔާލްވެސް ދުވަމުން ކަހަލަ ގޮތަކަށް ފައިބައިގެން އަންނަ ތަން ފެނިއްޖެއެވެ. މައުވާ ނިކުމެގެން ދިޔުމުން ރަޔާލްވެސް އަންނަނީ ކަމުގައި ބުނެ ވަނީ ބަދިގެއަށެވެ.\n“އާހް… މިތާނގަ ކާކުތަ ވަޅި ބަހައްޓާފަ މިހުރީ އާމި..” ދުރުގައި ހުރި އާމިރާއަށް ގޮވާލަމުން ޒުހައިރާ ބުނެލައިފިއެވެ. ރަޔާލަށް ޒުހައިރާގެ އަތުން ލޭ އަންނަތަން ފެނުމުން ވަގުތުން އެއަތުގައި ހިފާލައިފިއެވެ.\n“ދޮންތި ދަނީ އިނގޭ.. ކޮކީ އާދޭ ފަހުން..” މައުވާ އެހެން ބުނެލާފައި ވީކަމެއްވެސް ބަލާ ނުލައި ހިނގައްޖެއެވެ.\n“ދައްތައަށް ތަދުވޭތަ؟؟ މަންމާ ގެނެބަލަ ކަބަޑުން މަލަމެއް..” ޒުހައިރާގެ މޫނަށް ބަލާލަމުން ރަޔާލް ހިތްފުރާ ހިނިތުން ވެލައިފިއެވެ. ޒުހައިރާ ފުންކޮށް ރަޔާލްގެ މުނަށް ބަލައިލައިފިއެވެ. އެތަނުގައި ބޭސްއަޅަން އިންއިރުވެސް ދޭތެރެއަކުން ފުމެ ލާނެއެވެ.\nބޭސްއަޅާފައި ބޭރަށް ދިޔައިރު މައުވާ ފެންނަން ނެތުމުން ރަޔާލް ދެރަވެއްޖެއެވެ. އޭނައާއި ހެދި އެންމެ ފަހުން ދޮންތިއަށް ލަސްވެގެން ދިޔައީއެވެ. ގޭޓުކައިރީގައި މައުވާއަށް ގުޅަން ހުއްޓައި އާމިރާއައިސް ޒުހައިރާއައިއެކު އެއްޗެއް ގަންނަ ދާށޭ ބުނުމުން ރަޔާލް ހާސްވެއްޖެއެވެ. އާމިރާއެއީ އޭނާގެ ކުޑަ ދުވަހުގެ ރަހުމަތްތެރިއެއް ކަމަށް ބުނެ އެތާނގައި މަޑުކޮށް ލުމަށް ބުނެފިއެވެ.\n“ޒުހޭ.. އަހަރެންގެ ރަޔާއަށް ބަލައްޗޭ..” ޒުހައިރާއަތުގައި ހިފައި ފިތާލަމުން އާމިރާ ބުނެލައިފިއެވެ.\n“ހޫމް.. ހާސްނުވެބަލަ..” ޒުހައިރާ އައިސް ރަޔާލްގެ އަތުގައި ހިފާލަމުން ކުރިއަށް ހިނގައި ގަނެއްޖެއެވެ. ކާކު ކަން ނޭނގުނު ކަމުގައި ވިއަސް އޭނާގެ މަންމައަށް އިތުބާރު ކޮއްފައި ރަޔާލް ހިނގައި ގަނެއްޖެއެވެ.\nފިހާރައިގެ ތެރޭގައި ފަހަރަކު އެއްޗެއް ގަންނަމުން ގޮސް ޒުހައިރާ ރަޔާލަށް ކަމުދާ އެއްޗެއް ނެގުމަށް ބުނެލައިފިއެވެ. ނަމަވެސް ބޯ ހޫރާލުމަށްފަހު ރަޔާލް ބަލާލީ ފޯނަށެވެ. އެތައް އިރެއް ވަންދެން ވާހަކަ ދެއްކި ފަހުންވެސް ރަޔާލްގެ ދުލުން ބަހެއް ބޭރުވާ ގޮތެއް ނުވިއެވެ. ޒުހައިރާއަކީ ނަފްސާނީ ބަލީގެ ޑޮކްޓަރަކަށް ވުމުން ރަޔާލްގެ މިޒާޖު ދެނެގަންނަން ވަރަށް މަސައްކަތް ކުރަން ފަށައިފިއެވެ. އޭނާ މެލޭޝިއާއަށް ބަދަލުވީވެސް ކިޔަވާށެވެ. އަދި ޔާސީން އެކޮޅުން ކިޔަވަން ބޭނުން ވުމުން އޭނާވެސް މަޑުކުރީއެވެ. ރަޔާލް ގޭގެ ތެރެއިން ފެނުނު ފަހުން އެމޫނުން ހިނދު ކޮޅަކަށްވެސް ޒުހައިރާގެ ނަޒަރު ވަތްކެއް ނުވެއެވެ. ފޯނަށް ބަލަން އިނދެފައި ރަޔާލް ބަލާލިއިރު ޒުހައިރާ އިނީ ސީދާ ރަޔާލްގެ ލޮލަށް ބަލާށެވެ.\n“ރަޔާ ލެންސްވެސް ލައްވަންތަ؟” ލެންސް ނޫންކަން އެނގިހުރެ ޒުހައިރާ އަހާލައިފިއެވެ.\n“ނޫން އެއީ އަޅުގަނޑު ލޯ ހުންނަ ކުލަ..” މަޑުމަޑުން ރަޔާލް ބުނެލައިފިއެވެ. އަދި ހިނިތުންވެލީ ޒުހައިރާ އައިސް ރަޔާލްގެ ބޮލުގައި ފިރުމާލުމުންނެވެ.\n“މަންމަގެ ބެސްޓް ފޮރެންޑްތަ ދައްތަ ތީ..؟ މަންމް ބުނި ދައްތަ ވަރަށް ރަނގަޅު ވާނޭ..” ގިން އިރުތަކެއް ވަންދެން ޒުހައިރާ ވާހަކަ ދެއްކުމަށްފަހު އެންމެ ފަހުން ރަޔާލްވެސް އަމިއްލައަށް ފެނިގެން ވާހަކަ ދައްކަން ފަށައިފިއެވެ. ޒުހައިރާވެސް އަމިއްލަ ދަރިއެއްހެން ރަޔާލާއި ސަކާރާތް ޖަހައި މަޖާ ކުރަން ފަށައިފިއެވެ. އެހެން މީހުނާއި ހިލާފަށް ރަޔާލަށް ޒުހައިރާއާއި ކުރިމަތިލައި ވާހަކަ ދައްކަން ފަސޭހައެވެ. އެހެން މީހަކު ނަމަ ރަޔާލަށް އެމީހަކަށް ބަލާލަންވެސް ނުކެރޭނެއެވެ. ދެތިން ގަޑިއިރު ފަހުން ޒުހައިރާ ރަޔާލް ގޮވައިގެން ދިޔައީ އޭނާގެ ގެއަށެވެ. ބޮޑު އެ އިމާރާތިގެ ކުރިމައްޗަށް އެރުމާއެކު ރަޔާލަށް އެތަން ދަންނަ ވައްތަރު ޖަހަން ފަށައިފިއެވެ. ޒުހައިރާ އެއީ އޭނާގެ ގެއޭ ބުނުމުން ރަޔާލް ހިނިތުން ވެލި ނަމަވެސް ހިތުގެ ވިންދުވެސް އަވަސްވާން ފެށީ އެހެނެއް ނޫނެވެ.\nމައްޗަށް އަރައިގެން ދިޔަ ރަޔާގެ ނިއްކުރީގައި ހިއްލަން ހުރި ދާތިކި ތަކުން ޒުހައިރާ ސުވާލު ކޮއްލައިފިއެވެ.ޖެހިގެން ދެވަނައަށް ހުރި ކޮޓަރިއަށް ބާކީ ހުރި ކޮތަޅުތައް ލާށޭ ބުނުމުން ގޮސް ރަޔާލް ވަދެއްޖެއެވެ. އެކޮޓަރިއަށްވަދެ މޒުމަތީގައި ކޮތަޅުތައް ބެހެއްޓުމަށްފު ރަޔާލް ހިންދެމި ލައިފިއެވެ. ފަހަތުން ދޮރު ޖެހުނު އަޑާއެކު ރަޔާލް ސިހިފައި ފަހަތަށް ބަލާލައިފިއެވެ. ކުރިން މިގެއާއި މޮކޮޓަރި ފެނިފައިވާ ކަމުގެ އިހްސާސެއް ރަޔާލަށް ވަމުން ދިޔައެވެ. ވަށަވަށައިން ތަންނަށް ބަލަމުން ދިޔަ ރަޔާލްގެ ބޮލުގައި އޭރު ދިލަ ތަދެއްވެސް ދިޔައީ އުފެދެމުންނެވެ. ފާހާއިން ނުކުތް ޔާސީނަށް އޭނާގެ ކޮޓަރީގައި ރަޔާލް އެކި ތަންތަނަށް ބަލަން ހުރިތަން ފެނުމުން ލޯއުނގުޅާލުމަށްފަހު އަނެއްކާވެސް ބަލާލައިފިއެވެ. އޭނާގެ ކޮޓަރިއަށް މިއަންހެން ކުއްޖާ ވަނީ ކިހިނެއް ހެއްޔެވެ؟ ރަޔާލަށް ފަހަތުން ޔާސީން ގޮސް ދޮރު ލައްޕާލުމާއެކު އޭނާ ސިހިއްޖެއެވެ. ފަހަތުގައި ތުވާލި ކޮނޑުމަތީ ބާއްވާ ލައިގެން އިން ޔާސީން ފެނުމުން ރަޔާލް ބިރުން އިސްޖަހާލައިފިއެވެ.\n” ކިހިނެއް މިތަނަށް ވަނީ…؟ މިގެ އިނގުނީ ކިހިނެއް..” ޔާސީން ތުވާލި އެނދު މައްޗަށް އެއްލާލުމަށްފަހު ޓީޝާޓެއް ބޮލަށް މަހަލައިފިއެވެ.\n“އަހަންނަށް އިނގޭ ވާހަކަ ނުދައްކާނެކަން… އަހަރެންނާ ހަމަ އެހާ ލައިކް ވޭތަ؟” އިސްޖަހާލައިގެން އިން ރަޔާލާއި ކައިރިވަމުން ޔާސީން އަހާލައިފިއެވެ. ކުރިމަތިން ފެންނަމުން ދިޔަ ޔާސީނަށް ބަލާނެ ފުރުސަތެއް ރަޔާލަކަށް ނުވިއެވެ. ތިރިއަށް ބަލަންއިން ރަޔާލްގެ އަތް ތުރުތުރު އަޅަން ކީއްވެ ކަމެއް ހުދު އޭނާއަށްވެސް ނޭނގުނެވެ. ޔާސީންގެ އަތުގައި ހިފާލަން އަތް ދިއްކޮއްލި ތަނުން ކޮޓަރި ތެރެ އަނދިރި ވެއްޖެއެވެ.\n“ރޫ…..ބީ…” ކަންފަތް ދަށުގައި މީހަކު ދަމާލައިފައި އެނަން ވައިއަޑުން ބުނުމުން ރަޔާލްގެ ކަނދުރާގައި ހުރި ހުރިހާ ހޯލިތަކެއް ކޮޅަށް ޖެހިއްޖެއެވެ. ވަށައިގެން ކޮޓަރި ތެރެ އޭނާ ބަލާލީ ޔާސީން ފެނޭތޯއެވެ.\n“މަންމާ…” ދެކަންފަތުގައި އަތްއަލާއި ތޫލި އަޑަކުން ހަޅޭއް ލަވައިގަތް ރަޔާލް ފެނުމުން ޔާސީން މަޑުޖެހިލައިފިއެވެ. ރަޔާލް މޫނު ކައިރިއަށް އޭނާގެ އަތް ދެކޮޅަށް ގެންދިއުމުންވެސް އެއަތަށް ރަޔާލް ހަރަކާތެއް ނުކުރިއެވެ. ޔާސީނަށް ކޮންމެވެސް ކަމެއް ވެއްޖެކަން އެނގިއްޖެއެވެ.\n“ރޫބީ.. ކޮންތާކުހޭ ފިލާ ތިއިނީ؟… ” ފަހަތުން އެއަޑު އުވުގެން ދިއުމުން ރަޔާލް ދުއްވައި ގަނެއްޖެއެވެ. ނަމަވެސް މިތަނުން ނުކުންނާނީވެސް ކިހިނެއް ހެއްޔެވެ. މިކޮޓަރީގައި ދޮރެއްވެސް ހުރީކީ ނޫނެވެ. ރަޔާލަށް ފެންނަމުން ދިޔައީ ހަތަރު ފާރު އެކަންޏެވެ. ރޫބީއަކީ ކާކުކަމެއްވެސް ރަޔާލަށް އެނގެނީކީ ނޫނެވެ. ނަމަވެސް އެނަމަކާއި ހެދި ރަޔާލްގެ ހަމަޖެހުން ގެއްލިއްޖެއެވެ.\nޒުހައިރާއަށް ރަޔާލްގެ ހަޅޭކުގެ އަޑު އިވުމުން އަވަހަށް ފާހާއިން ނުކުންނަށް ވެގެން އެއްޗެހި ލާން ފަށައިފިއެވެ. އައިއިރު ގޭތެރެއިން ރަޔާލް ފެންނަން ނެތުމުން ކޮޓަރިތައް ބަލަން ފަށައިފިއެވެ. ޔާސީން އަދިވެސް ހުރީ ރަޔާލް އުޅޭގޮތުން ހަދާނެ ގޮތް ހުސްވެފައެވެ. ރަޔާލަށް ޔާސީން ނުފެންނަ ކަމަށް ހެދެނީ ހެއްޔެވެ. ޔާސީން ހިތް ނުތަނަވަސް ވާންފެށީ ރަޔާލް ފާރުގައި އަތް ހާކަން ފެށުމުންނެވެ. އެހެން ހުރެލާފައި ރަޔާލްގެ އަތުގައި ހިފާލަމުން އޭނާއާއި ދިމާލަށް އަނބުރާލައިފިއެވެ. އަދި އެމޫނުގައި ހިފާލަމުން ޔާސީން ވަރަށް ޝައުޤުން ފުރިގެންވި ގޮތަކަށް ބަލާލައިފިއެވެ. އަދި ލޮލުގެ ކައިރިން ދެކޮޅަށް އިނގިލި ގެން ދިއުމުންވެސް އޭގެއަށް ރަޔާލް ބަލައެއް ނުލިއެވެ.\n“ރަޔާ…” ރަޔާލަށް ހަމަ ރަނގަޅަށްވެސް އޭނާ ނުފެންނަނީ ކަން ޔަޤީން ވުމުން ޔާސީން ތަންކޮޅެއް ބާރަށް ގޮވާލައިފިއެވެ. ކޮޓަރީގެ ތެރޭގައި މީހަރު އެހެން އަޑެއް ހަރުލާފައި ވާކަހަލަ އިހުސާސެއް ވުމުން ރަޔާލް ވަށައިގެން ހޯދަން ފަށައިފިއެވެ. ކުއްލިއަކަށް އަތަށް ވާންވިހެން އޭނާ އެއަތަށް ނަޒަރު ހިންގާ ލައިފިއެވެ. އޭނާގެ އަތުގައި ވަނީ ރަތްކުލައިގެ އެންމެ ފަލަ ރިބަން ޖަހައި އައްސާފައެވެ.\nޔާސީން ރަޔާލްގެ އަތުން ދޫކޮއްލީ އަތަށް ދަމަން ފެށުމުންނެވެ. އުޅޭ ގޮތުން ހީވަނީ އަތުގައި ހިފުމުން ތަދުވެގެން އުޅޭހެންނެވެ. ރަޔާލްގެ އަތުން އަމިއްލައަށް އެރިބަންތައް މުހޭތަން ފެނުމުން އޭނާގެ ލޮލަށް ކަރުނަ ޖަމާވާން ފަށައިފިއެވެ. އަނދިރިކަން ސާފުވަމުންގޮސް ކުރިމަތީގައި ހުއްޓިގެން ހުރި ޔާސީން ފެނުމުން ރަޔާލްގެ ހިތަށް ހަމަޖެހުމެއް ލިބިއްޖެ އެވެ. ނަމަވެސް ޔާސީންގެ ފަހަތުގައި ހުއްޓިގެންހުރި ފިރިހެން މީހާ ފެނުމުން އެލޮލަށް ޖަމާވެފައިވާ ކަރުނަތައް ފައިބައި ގަނެއްޖެއެވެ.\n“ސޭވް މީ…” ރަޔާލްގެ ދުލުން ނިކުތް އެޖުމްލައާއި އެކު އެއްވެސް ރުލެއްނެތި އޭނާ ވެއްޓުނީ ޔާސީންގެ އަތްމައްޗަށެވެ. ޒުހައިރާވެސް އައިސް ޔާސީންގެ ކޮޓަރިއަށްވަނީ އެތަނުގައި އަދިވެސް ރަޔާލް އިނދެދާނެ ކަމުގެ އުންމީދުގައެވެ. ނަމަވެސް އެތަނަށް ވަދެވުމުން ޒުހައިރާ ދެލޯ ބޮޑު ކޮއްލައިފިއެވެ. ޔާސީންގެ އަތްމަތީގައި އޮތް ރަޔާލް ފެނުމުން ދުވެފައި އައިސް ވީ ކިއްތޯ އަހާލައިފިއެވެ. ފަހަތުގައި ހުރި ފައިސަލް ފެނުމުން ޒުހައިރާ އަވަހާއި އެމްބިއުލައިންސްއަކަށް ގުޅުމަށް ބުނެލައިފިއެވެ. އާމިރާއާއި އެހެން މިހުން އެތަނަށް އައިއިރުވެސް ރަޔާލް ހެއެއް ނާރައެވެ. ފައިސަލް ދުރުގައި ބަލަހައްޓައިގެން ހުރީ އެކުއްޖާ އޭނާ ފެނުމުން އެހެން ވުމުންނެވެ. ޔާސީން އެންމެން ކައިރީގައި ބުނެފައިވަނީ ކުރަތްޕެއް ފެނި ބިރުން ރަޔާލް ފެއިންޓް ވީ ކަމުގައެވެ. ކުޑަ އިރުއްސުރެވެސް ރަޔާލަކީ ކުރަފި ދެކެ ބިރު ގަންނަ ކުއްޖަކަށް ވުމުން އެންމެނަށްވެސް އެކަން ޤަބޫލު ކުރެވިއްޖެއެވެ.\nޔާސީންއާއި މައުވާއާއި ދެމީހުންނަކީވެސް ދެޑޮކްޓަރުންކަމަށް ވުމުން ދެމީހުންވެސް މަސައްކަތް ކުރަމުން ދިޔައީ އަމިއްލަ މީހެއްގެ ހޮސްޕިޓަލްގައެވެ. ކެންޓީނުގައި ތިބިއިރު އެހެންނާ ވާހަކަ ދައްކާ ޔާސީން މިއަދު އިނީ އަނގައިން ބަހެއްވެސް ނުބުނެއެވެ. އޭނާއަށް ފެންނަމުން ދިޔައީ ރަޔާލްގެ ލޮލުން ފައިބަމުން ދިޔަ ކަރުނައެވެ. ބޯހޫރާލުމަށްފަހު ޔާސީން ނަޒަރު ހިންގާލީ އޭނާގެ އަތުގައި އޮތް ފޯނަށެވެ. އެކަމަށް ހަފްތާއެއް ވެގެން ދިޔައިރުވެސް ރަޔާލްގެ ދުލުން އިވުނު ލަފްޒުތައް އެހިތުން ފިލައިގެން ދާގޮތެއް ނުވިއެވެ.\n“ބަލަ.. ކޮންކަމަކާ ތިވިސްނަނީ؟” މައުވާ މޭޒުމަތީގައި ތަންކޮޅެއް ބާރަށް ޖަހާލުމުން ޔާސީން ދިޔައީ ސިއްސައިގެންނެވެ.\n“ރަޔާލް..” ޔާސީނަށް ދެންވެސް ބުނެވުނީ އެހެންނެވެ.\n“ކޮކީ އާ ލައިކް ވަނީތަ؟” މައުވާ ހީގަތުމުން ޔާސީން ހިޔާލުގެ ދުނިޔެއިން އަނބުރައި އާދެވިއްޖެއެވެ.\n“ނޫން.. އަހަރެން ފޫހިވެ އެކަހަލަ ކުދިންދެކެ.. އެކަމް ކުރިން ދުވަހު ފެއިންޓް ވި ގަޑީގަ އޭނަ ބުނި ސޭވްމީ އޭ.. އަނެއްކާ އެހެން އަންހެން ކުދިންނާއި ވަރަށް ތަފާތު.. ދެން ނޭނގެ” ޔާސީން ފައްޗަކަށް އަމުނާލުމުން މައުވާ ކުރީގެ ހަނދާންތައް އާވާން ފަށައިފިއެވެ.\n“ހޫމް…” އެހެން ބުނެލަމުން އޭނާވެސް އިސްދަށަށް ޖަހަލައިގެން އިނީ ޔާސީނަށް ކިޔައި ދޭންވީ ބާވައޭ ހިތައް އަރާފައެވެ.\n“އަހަންނަށް ކީއްވެ ހިވަނީ ރަޔާގެ ސިކްރެޓްސް ތަކެއް އެބަހުއްޓޭ…” މައުވާއަށް ވީގޮތް ފެނިފައި ޔާސީންގެ ޝައްކު ޔަޤީނާއި ކައިރި ވެއްޖެއެވެ.\nތުނބުގައި ޖަހާލި ކޮފީތަށިން އެތިކޮޅެއް ބޮއެ ލުމަށްފަހު މައުވާ އިސްޖަހާލައިފިއެވެ. އޭނާގެ ހަނދާނަށް އަންނަމުން ދިޔައީ ކުޑަ ރަޔާލް އެންމެ ފުރަތަން ފެނުނު ދުވަހެވެ.\nގޭގެ ދެވަނަ ބުރީގައި މައުވާ އިނީ ވާހަކަ ފޮތެއް ހިފައިގެންނެވެ. އޭނާ ބޭރަށް ނިކުތީ އަޑުގަދަވާން ފެށުމުންނެވެ. ސާދަ އަހަރުގެ މައުވާ އޭރު އުޅެމުން އައީ ގްރޭޑް ނުވައެއްގައެވެ. ގޭގައި ހުރި ހަމައެކަނި އަންހެން ކުއްޖާ ކަމުން އޭނާ އަބަދުވެސް ހުންނަނީ ވަރަށް އުފަލުންނެވެ. މައުވާ ކޮޓަރިން ބޭރަށް ބޯދިއްކޮއްލީ ބޭރުގައި އަޑު ބާރު ކަމުންނެވެ. ރިޔާޒްގެ އަޑުބާރު ކަމުން ހީވަނީ ގެވެސް ވައްޓާލަ ފާނެ ހެންނެވެ. ސިޑިން ފައިބައިގެން އައި މައުވާއަށް ގޭގެ ދޮރުމަތީގައި ހުއްޓިގެން ތިބި ދެޕޮލިސް މީހުން ފެނުމުން މަންމަ ކޮބައިތޯ ބަލާލައިފިއެވެ. އާމިރާ ފާރުކައިރީގައި ހުރޮ ގޮތުން ކޮންމެވެސް ކަމެއް ވަރަށް ގޯސްވެއްޖެކަން މައުވާއަށް ހީވާން ފަށައިފިއެވެ.\nތިރިއަށް ފައިބައިގެން ގޮސް އާމިރާގެ ކައިރިއަށް ހުއްޓުނު ތަނާހެން ފޮލިސް މީހާގެ ކައިރީގައި ހުރި ކުޑަ އަންހެން ކުއްޖާ މައިވާގެ ލޮލުގައި އަޅައިގަނެފިއެވެ. ބޮލުގައި ބެންޑޭޖް ކޮއްފައި ވާއިރު މޫނުމަތި ވަނީ ސިފަ ނުވާވަރަށް ދުޅަވެ އަރާފައެވެ. އަނގައި ކައިރީގައި އަދިވެސް ލޭނުހިކި ހުއްޓެވެ.\n“ރިޔާޒް.. އަހަރެންނަށް މިވަރު ބޮޑުކަމެއް އޮޅުވާލީ ކީއްވެ؟.” އާމިރާ ދިޔަގޮތަށް ރިޔާޒުގެ ގަމީހުގައި ހިފާލަމުން ބުނެލައިފިއެވެ.\n“އަހަރެން މީހަކާ އިނަސް މިކަން ސިއްރު ކުރީ އާމިދެކެ ލޯބިވާތީ.. އެކަން ވިސްނުނީމަ އަހަރެން އައީ އޭރު އަހަންނަށް ނުވެސް އިނގޭ މި..” ކުރިމަތިގައި ހުރި 8އަހަރަށްދާ ކުއްޖާއަށް އަތް ދިއްކޮއްލަމުން ރިޔާޒް ބުނެލައިފިއެވެ. އިސްޖަހާލައިގެން އިން އެކުއްޖާ މޫނުގައި އެއްވެސް ދިރުމެއް ނެތެވެ.\n“އާމި އަހަންނަށް ނޭނގެ އޭނައަށް ކިޔާ ނަމެއްވެސް..” ރިޔާޒް އެހެން ބުނަމުން އަދިވެސް އެއްފަހަރު އެކުއްޖާގެ މޫނަށް ބަލާލައިފިއެވެ.\n“ރިޔާޒް 8 އަހަރު ވަންދެން މިކުއްޖާ ފުޅު ކައިރިއަށް ނުވެސް ދެވުނުތަ؟ ” އާމިރާ ވީ އަމަށަކު ފޫއްސެއް ނޫނެވެ.\n“އަހަރެން ދެންވެސް ބޭނުމީ އާމިރާ އަހަރެންގެ ދެކުދިން…” ރިޔާޒްހެ އެޖުމްލައިން އާމިރާއަށް ބަލާލެވުނީ އެމައުސޫމާއި ދިމާއަށެވެ. އެކުއްޖާފުޅު އިން ގޮތުން ހީވަނީ ކޮއްޅަށް އިންނަން އުނދަގޫ ވެގެން އުޅޭ ހެންނެވެ.\n“އަހަރެން ދެން ބޭނުމީ މިކުއްޖާ.. މާތް ﷲ އަހަންނަނށް އަންހެން ކުއްޖެއް ނުދެއްވީ މިކުއްޖާ އަހަރެންގެ ނަސީބުގައި އޮތީމަ ކަންނޭނގެ… ކޮން ކަމެއްތަ މިކުޑަ ފުރާނައަށް ކިޔަނީ؟” ހަމްދު ކިޔަމުން އާމިރާ ޕޮލިސްމީހާއާއި ސުވާލު ކޮއްލައިފިއެވެ. އަދި އެކުޑަ އަންހެން ކުއްޖާދެ ބޮލުގައި ފިރުމާލަމުން އެކުއްޖާ މެޔާލައި ބޮނޑިކޮއްލީ ވަރަށްވެސް ލޯބިންނެވެ.\n“ހަމަ މިހާރު..” ރިޔާޒުގެ އަޑާއި ހެދި ޕޮލިސް މީހާ ބުނި ނަމެއްވެސް މައުވާ އަކަށް ނޭނގުނެވެ.\nސިޑިން ފައިބައިގެން ދިޔަ ފައިސަލަށް ކައިރިން ލާފައި މައްޗަށްއެރި ޔާސީނެއް ނުވެސް ފެނުނެވެ. ކާރަށް އަރައި ފައިސަލް މިސްރާބު ޖެހީ ގަލޮޅަށެވެ. ގަލޮޅު ސަހަރާ ކައިރީގައި ކާރު ޕާކު ކޮއްލުމަށްފަހު ހިމަ ގޯޅިއަކުން ވަދެގެން އައިސް ގެއަކަށް ވަދެއްޖެއެވެ. ޒަމާނީ ފެންވަރަށް އެގެ ހަދާފައި ނެތަސް އެތެރޭގައިވާ ފަރު ނީޗަރަކީ ވަރަށް ޒަމާނީ ތަކެއްޗެވެ. ފައިސަލް ލައިގެން ހުރި ގަމީހުގެ ގޮށްތައް ނައްޓަމުން އައި ކުރިމަތީގައި ހުރި އަންހެން މީހާގެ މެދު ހަށީގައި ބައްދާލައިފިއެވެ. އެއަންހެން މީހާވެސް ހީލަމުން އެނބުރިލައިފިއެވެ. ފައިސަލް އެއަންހެން މީހާގެ ދެލޮލަށް ބަލާލީ އޭނާގެ އަޅި ކުލައިގެ ކަޅިން އެހިތަށް ހަމަޖެހުން ކެނޑުނީމައެވެ. ފައިސަލަށް ވީގޮތް ފެނުމުން އަނގައަށް ގޮތެއް ހަދާލަމުން އަތުން ވީ ކިހިނެއްތޯ އޭނާ އަހާލައިފިއެވެ،\n“ރާބި އަހަރެން ވާހަކައެއް އަހާލަންތަ؟” ފައިސަލް އޭނާގެ ގައިން ދޫކޮއްލަމުން ބަލާލައިފިއެވެ.\n“ކިހިނެއް ވީ؟” އުނދުނުގެ ކައިރިން ދުރަށް ގެހިލަމުން ރާބިޔާ ފައިސަލްގެ ކައިރީގައި ހުރި ގޮނޑީއެއްގައި އިށީނދެއްޖެއެވެ.\n“މީގެ ދުވަސް ކޮޅެއް ކުރިން އަހަންނަށް ފެނުން ކުއްޖެއް.. އޭނަގެ ދެލޯ ހީވަނީ ހަމަ ރާބިގެ ލޯހެން” ނިއްކުރީގައި އިނގިލި ޖައްސާލަމުން ފައިސަލް ގޮނޑިން ތެދިވެއްޖެއެވެ.\n“މިހާ އަވަހަށް ކޮޓަރިއަށް ދާންވީތަ؟ މިރޭ އަހަންނަށް ގިނައިން ލާރި ދޭންވާނެ” ނުބައި ފާޑަކަށް ރާބިޔާ ހީ ގަންނަމުން ބުނެލައިފިއެވެ.\n” ކޮބާ ރޫބީ؟” ފައިސަލް ދުރަށް ބަލަހައްޓައިގެން ހުރެ ބުނެލިއެވެ. އޭނާގެ ހިތުގައިވަނީ އެކުޑަ ކުއްޖާގެ މޫނެވެ.\n“ނޭނގެ އަހަންނަކަށް.. އެހެން ނޫނަސް ފައިސަލް އެއްނު އޭނާ ބޭނުން ވެގެން އުޅުނީ” ނުބައި ފާޑަށް ހީގަންނަމުން ރާބިޔާ އައިސް ފައިސަލްގެ އުނގުތެރެއަށް ވެއްޓި ގަނެއްޖެއެވެ.\n“އާނ… އެކަމް އެ ރީތިކަން ލިބުމުގެ ކުރިން އެކުއްޖާ ފިލައިފި ވިއްޔަ..” ރާބިޔާގެ އަތުގައި ހިފާލަމުން ކޮޓަރިއާއި ދިމާލަށް ފައިސަލް ހިނގައިގަނެއްޖެއެވެ.\nފައިސަލަކީ އަބަދުވެސް އެހެން އަންހެނުން ކައިރިން އުފާ ހޯދަމުން ދުވާ މީހެކެވެ. އަމިއްލަ އަންހެނުންނާއި ކައިރި ނުވާތާވެސް ތިންމަސްވަރު ވެދާނެއެވެ. ޒުހައިރާ ކިތަންމެ އާދޭސް ކުރިއަސް ފައިސަލް އޭނާއަކާއެއް ކައިރިއެއް ނުވެއެވެ. ޒުހައިރާ މެނަށް ނޭނގޭ އެތައް ކަމެއް ކުރަމުން ގެންދިޔަ ފައިސަލް އަބަދުވެސް ބޭނުން ވަމުން ދިޔައީ ރާބިޔާގެ ދަރި ރޫބީއެވެ. ރާބިޔާ ފަދައިން އެކުއްޖާވެސް ބޮޑުވަމުންއައީ އެރީތި ކަމުގައެވެ. ރޫބީގެ ބައްޕަގެ ވާހަކަ ދުވަހަކުވެސް ދައްކާފައި ނުވުމުން ފައިސަލަށް އަހާކަށްވެސް ނުކެރެއެވެ. ނަމަވެސް ދެން އޭނާ އަހާނެއެވެ. އެރީތިކަން އޭނާއަށް އެހެން ތަނަކުން ފެނުއްޖެއެވެ.އެފަދަ ދެލޮލާއި އެރީތި ހަށިގަނޑު އެހާ ކުޑައިރުވެސް ފާހަގަ ވާން ހުއްޓެވެ. އެނދުން ތެދުވެ ވޮލެޓުން ތިންހާސް ރުފިޔާ ނަގައި ނިދާފައި އޮތް އަމާރާގެ ކައިރީގައި ބާއްވާފައި ފައިސަލް އެތަނުން ނިކުނެއްޖެއެވެ.\nގަޔަށް ދޫ ޓީޝާޓެއް ލައިގެން އިން ރަޔާލް އިނީ ކާޓޫން ބަލާށެވެ. ދުރުގައި ރިފާއުވެސް ރަޔާލް އާއި އެއްބައި ވެލައިގެން އެތާނގައި ހުއްޓެވެ. ދެފައި ވައްކޮށް ލައިގެން ރަޔާލްގެ ދެކޮލުގައިވަނީ ފުރާ ޕޮޕްކޯން އަޅާފައެވެ. ދެކޯ ފުއްޕާލައިގެން އިން ގޮތުން ވަރަށްވެސް ލޯތްބެވެ. ހެމުން އައިސް ގެއަށްވަން މައުވާއާއި ޔާސީނަށް ދުރުގައި ތިބި ދެމީހުން ފެނުމުން ހާލައިފިއެވެ. ދެކޯ ފުއްޕާލައިގެން ރަޔާލް ފެނުމުން ޔާސީންގެ މޫނު މައްޗަށް ވެރިވެގެން ދިޔައީ ނުހަނު ރީތި ހިނިތުން ވުމެކެވެ. މައުވާ އެއްޗެހި ބަދަލު ކުރަން ދިއުމުން ޔާސީން އައިސް އިށީނީ ކައިރީގައި ހުރި ސޯފާގައެވެ. ކުރިމަތިން ޔާސީން ފެނުމުން ރަޔާލް އަވަހަކާއި އަނގައި ހުރި އެއްޗެހި ދިރުވާލަމުން ޓީ.ވީއަށް ނަޒަރު ހުއްޓާލައިފިއެވެ.\n“ޔާނު.. ޗޮކްލެޓް ބޭނުން..” ޕޮޕްކޯން ތަށި ކައިރީގައި ހުރި ޗޮކްލެޓް ތަކުން އެއްޗެއް ނަގާފައި ޔާސީނަށް ދިއްކޮއްލަމުން ރިފާއު ބުނެލައިފިއެވެ. ނަމަވެސް ރަޔާލްގެ މޫނަށް ބަލަހައްޓައިގެން ހުރި ޔާސީނަށް ރިފާއު ވާހަކަ ދައްކާކަމެއްވެސް ނޭނގުނެވެ.\n“އަން…” ލާނެތް ފާޑަކަށް ހީގަންނަމުން ރިފާއު ޗޮކްލެޓުން އެއްލައި ޔާސީންގައި ޖަހާލައިފިއެވެ.\n“ކިހިނެއްވީ؟؟” ނޭނގޭ ކަމަށް ހަދާލަމުން ޔާސީންވެސް ޓީ.ވީއަށް ނަޒަރު ހުއްޓާލައިފިއެވެ.\n“ރަޔާ…” ދުރުން މީހަކު ގޮވާލުމުން ތިންމީހުން އެއްފަހަރާހެން ބަލާލައިފިއެވެ. ދޮރުމަތީގައި ބޮޑު ޓެޑި ބެއަރ އެއް ހިފައިގެން ހުރި ރިޔާޒް ފެނުމުން އެދިމާއަށް ދުއްވައި ގަނެއްޖެއެވެ. ހިނދު ކޮޅަކަށް ނަމަވެސް އެތަނުގައި ހުރި ޔާސީން މައްޗަކުން ރަޔާލް ހަނދާނެއް ނެތެވެ. ދެއަތް ހުޅުވާލައިގެން އިން ރިޔާޒްގެ އަތުން ޓެޑީ ބެއަރ އަތުލަމުން ރަޔާލް ހީލީއެވެ. ބައްޕައާއި ސަލާމްވެސް ކޮށްނުލިއެވެ.\n“ރިޔާޒް އަނެއްކާވެސް ގެނައީއޭ..” މަތިންފައިބައިގެން އައި އާމިރާ ހިތްހަމަ ނުޖެހިފައި ބުނެލިއެވެ.\n“ދޮންބެ ކޮބާ މައުގެ؟” މައުވާ އައިސް ތުން ފިއްތަން ފެށުމުން ރިޔާޒު ދުރުން ވަދެގެން އަންނަ ޑްރައިވަރ މީހާ ދައްކާލައިފިއެވެ.\n“ރިޔާޒް ބަލަ އެމަންޖެ އެއީ ކުޑަ ކުއްޖެއް ނޫނޭ.. އެހެން ނޫނަސް ނަމާދު ކުރާނެ ކޮޓަރީގަ” އާމިރާ އެހެން ބުނުމުން ރިޔާޒް ބޯޖަހާލަމުން ހެވިލާފައި ހުރި ރަޔާލާއި ދިމާލަށް ބަލާލައިފިއެވެ.\n“ބައްޕާ… ޝުކުރިއްޔާ..” ދަތްތައް ދައްކާލަމުން ރަޔާލް ހިނިތުންވެލި ގޮތުން އެމޫނަށް އިތުރު ދިރުމެއްއައި ކަހަލައެވެ. އެދެލޮލުގެ ވިދުން ދެގުނައަށް އިތުރު ވެގެން ހިނގައްޖެއެވެ. ރަޔާލް އޭގައި ބައްދާލައިގެން އައިސް ސޯފާގައި އިށީނީ ވަރަށް އުފަލުންނެވެ. އޭރު ޔާސީން ހުރީ ސީދާ ރަޔާލްގެ މޫނަށް ބަލަހައްޓައިގެންނެވެ.\n“އޭއި އަތް ނުލާ…” ފަހަތުން އައިސް ރިފާއު ކޮންޑުގައި އަތް ބާއްވާލުމުން ރަޔާލް ރުޅި އައިސް ހަޅޭއްލަވައި ގަތުމުން އެންމެންވެސް ހައިރާން ވެއްޖެއެވެ. އެއީ އަބަދުވެސް ރަޔާލްގެ އާދައެވެ. އަމިއްލަ ބައްޕައާއިވެސް ސަލާމް ކޮއްނުލައެވެ.\n“ކޮކީ ސޮރީ… ކުޑަ ދޮން ހަނދާން ނެތުނީ..” ދުރަށް ޖެހިލަމުން ރިފާއު އިސްޖަހާލީ އެހާ ބާރަށް ރަޔާލް ބުނުމުންނެވެ. ދެރަވެފައި ހުރި ރިފާއު ހިނގައިގަތީ ބޭރަށް ދާށެވެ. އެހެން މީހުންވެސް ދިޔައީ ރިފާއު އާއިއެކުގައެވެ.\n“އަހަރެން މި ހިތަށް އަރަނީ ތިކަހަލަ ބްރައުން މީހަކާ ބްރައުން ބެއަރ ވައްތަރީވެސް..” ނިއް އަރުވާލަމުން ޔާސީން އެހެން ބުނެފައި މައުވާއާއި ދިމާލަށް ހިނގައި ގަނެފިއެވެ.\nތެދުވެގެން ދިޔަ ޔާސީނާއި ދިމާލަށް ރަޔާލް ބަލާލި އޭނާ ދަސްކުރަން އުޅޭ ކަހަލަ ގޮތަކަށެވެ. ގެއަށް އަންނަ ދުވަހެއް ވިއްޔާ އޭނާ ހިތުގައި ޖައްސާ ލާނެއެވެ. އިސް ޖަހާލަލއިގެން އިނުމަށްފަހު ރަޔާލް މައްޗަށް ހިނގައި ގަނެފިއެވެ. އެއް އަތުން އެ ބެއަރގައި ހިފާލައިގެން ސިޑިންއެރި އިރު ހީވަނީ ކުޑަ ކުއްޖެއް ހެންނެވެ. ފަހަތަށް އެނބުރު ޔާސީނަށް އެމަންޒަރު ފެނުމުން އެއް މިޔަކަނުން ހީލައިފިއެވެ. ކޮޓައރިއަށް ވަން ރަޔާލް ބެއަރ އެނދުގައި ބާއްވާ ލުމަށްފަހު ކަރުގައިވާ ފަށް އަތަށް ނަގައިފިއެވެ. ދިގު ދިގު އެފަށުގައިވަނީ ހަނދު ފަޅިއެކެވެ. ހުދު ރަނުގެ ހިމަ ހިމަ އެދިގު ފަށުގައި ބޮޑު ފަށު ފުލެއް އިނުމުން ވަރަށްވެސް ހިތްގައިމެވެ. އެ ހަނދުފަޅީގައި ހިފަހައްޓާލައިގެން އިން ރަތާލަށް ސިފަވަމުން ދިޔައީ އޭނާގެ އުމުރުން 8 އަހަރުގައި އާމިރާ ދެއްކި ވާހަކަ ތަކެވެ. އެއީ ހަމައެކަނި ކުޑައިރުގެ ރަޔާލް ހަނދާން ހުންނަ ހަނދާނެވެ.\nއާމިރާ ހޯދަމުން ދިޔައީ ކުޑަ ކުޑަ ރަޔާލެވެ. ގޭތެރެއިން މީހަކު ފެންނަން އިރަށް އޭނާ ފިލާނެއެވެ. އާމިރާ ކައިރިއަށް ރަޔާލް އައިތާ މަހަކަށްވުރެ ގިނަ ދުވަސް ވެފައި ވާއިރުވެސް އެއްވެސް ވަރަކަށް ވާހަކައެއް ނުދައްކައެވެ. ގެނައި އިރުގައި ބޯފަޅައިގެން ގޮސްފައިވާ ބައި މިހާރުވަނީ ﷲގެ އިރާދަ ފުޅުން އެއްކޮށް ރަނގަޅު ވެފައެވެ. ނަމަވެސް އަދިވެސް އެތަނުގައި ބާލާފައިވާ އިސްތަށިތައް ނާރައެވެ. އާމިރާ ގޭގެ އެކި ދިމަ ދިމާ ބަލަމުން ގޮސް ޓެރެހަށް އަރައިފިއެވެ. ޓެރެހުގައި ދިއްލާފައިވަ ބޮކި ތަކުގެ އަލީގައި މާގަސްތައް ފެންނަލެއް ވަރަށްވެސް ހިތްގައިމެވެ. އޯކިޑް ގަސްތަކުގެ ފުރަގަހުން ކުޑަކުޑަ ރަޔާލް ފެނުމުން އާމިރާ ގޮސް އުޑުފައިން އިން ރަޔާލް ކައިރީގައި ކަކޫ ޖަހާލައިފިއެވެ.\n“ރަޔާ…” އާމިރާ ވަރަށް ލޯބިން އެހެން ބުނުމުންވެސް ބަލައެއް ނުލިއެވެ. އެކުއްޖާގެ އަތް ތުރު ތުރު އަޅަމުން ދިޔައީ ބިރުންނެވެ. އާމިރާ ހަދާނެ ގޮތް ހުސްވި ކަހަލައެވެ. އުޑާއި ދިމާލަށް ބަލާލަމުން ކޮޅަށް ތެދުވެ އާމިރާ ބޮކިތައް ނިއްވާލައިފިއެވެ. އެއާއެކު ފިޔަ ޖަހަމުން ދިޔަ ތަރިތަކާއި ހަނދު އެކަޅު ކަމުގެ ތެރެއިން ދިއްލާލައިފިއެވެ. އާމިރާ އޭނާގެ އިސްތަށިގަނޑު ހުޅިއެއް ޖަހާލަމުން އޭނާގެ ކަރުގައިވާ ފަށް ނަގައި ރަޔާލަށް ދިއްކޮއްލައިފިއެވެ. އެއީ ހުދު ރަން ވުމުން އޭގައި ރިއްސަށްވުރެ އަލި ގޮތެއް ހުރެއެވެ. އަދި ހަނދުގެ އަލިން އެފަށްވަނީ އިހުނަށް ވުރެވެސް ބޮޑަށް ދިލިފައެވެ. ހިމަހިމަ ދިގު ފަށުގައި ވަނީ ބޮޑުކޮށް ހަދާފައިވާ ހަނދުފަޅިއެވެ. ރަޔާލް ބަހެއްވެސް ނުބުނެ ފުރަތަމަވެސް ހިފާލީ އެފަށު ހުލުގައެވެ.\n“ރަޔާއަށް އިނގޭތަ ހަނދުވެސް އަބަދު ނީންނާނެ އެހެނެއް.. ފުރިހަމަ ކޮށެއް.. ދަރިފުޅު ބަލާބަ.. މިހާރު އެހެން އަލި އަލިކޮށް ވައްކޮށް އިނަސް އެވެސް މަޑުމަޑުން އެހެން ބައްޓަމަށް ބަދަލުވާނެ.. މަންމައަށް އެންމެ ކަމުދަނީ މިކަހަލަ ހަނދު.. ކްރެސެންޓް..” އާމިރާ ރަޔާލްގެ މޫނުގައި ފިރުމާލަމުން އެމޫނަށް ބަލާލައިފި އޭނާގެ އަތުގައި އޮތް ހަނދުފަޅި ދައްކާލައިފިއެވެ.\n“ހަނދު އެހެން އިނަސް އަދި ކުޑަކޮށް އިނަސް ހަމަ އަލިވާނެ.. ފުރިހަމަ ހަނދުން އެކަންޏެއް ނޫން އަލިވާނީ.. ކޮންމެ ބައްޓަމަކަށް ހުއްޓަސް ހަމަ އަލިވާނެ.. އެހަނދުހެން އެންމެން އެގޮތް ވާކަށްވެސް ނުޖެހޭނެ ދަރިފުޅާ.. ރަޔާ މަންމަގެ ކޮރެސެންޓަށް ވާންވީނު..” ކިތަންމެ މާނަ ފުންކޮށް ބުނި ނަމަވެސް އެޅަސިކުނޑިއަށް އެގުނު ކަހަލައެވެ. ފުރަތަމަ ފަހަރަށް އެކުއްޖާ ހީލައިފިއެވެ. ތުންފަތުގައިވި ހިނިތުންވުމަށްވުރެ ބޮޑަށް އާމިރާ ސިހުނީ އެލޮލުން ކަރުނަ ފައިބާ މަންޒަރު ފެނުމުންނެވެ. ކަރުނައިގެ ތެރެއިން އެހިނިތުންވުން އާމިރާގެ ހިތުގައި ބިންވަޅު ނަގައިފިއެވެ. އާމިރާ އެހެން ބުނެފައި އެ އަގުބޮޑުފަށް ރަޔާލްގެ ކަރުގައި އަޅުވާލައިފިއެވެ.\nއެހެން އެތަށް އިރަކު އިނުމަށްފަހު ރަޔާލް ކޮޓަރިން ބޭރަށް ބޯދިއްކޮއްލިއިރު އެއްވެސް މީހަކު ފެންނާކަށް ނެތެވެ. މަޑުމަޑުން ސިޑިން ފައިބައިގެން ތިރިއަށް އޭނާ ދިޔައީ މަންމަ ފެނޭތޯ ބަލާލާށެވެ. ރަޔާލް ތިރިއަށް އާދޭތޯ އޭރުވެސް ޔާސީން ހުރީ ބަލަ ބަލައެވެ. މިކުއްޖާގެ މިޒާޖު ހުންނަ ގޮތުން އެންމެ ކަންބޮޑުވަނީ އޭނާއެވެ. ދުވަހަކުވެސް އަނެހްނ ކުއްޖަކު އުޅޭ ގޮތުން އޭނާ މިހާ ހިތް އަވަހެއް ނުވެއެވެ. ތިރިއަށް ފައިބައިގެން އަންނަ ރަޔާލް ފެނުމުން ޔާސީން ހީލައިފިއެވެ.ނަމަވެސް އެމޫނުގައި އެއްވެސް އުފާވެރިކަމެއް ނެތެވެ.\n“ބްރައިން ބެއަރ..” މަލާމަތް ކޮއްލާ ރާގަކަށް ހީލަމުން ޔާސީން ގޮވާލައިފިއެވެ. ތިރިއަށް ބަލަހައްޓައިގެން އިން ރަޔާލް އެއްވެސް އެއްޗެކޭ ނުބުނެއެވެ. އިސްއުފުލާ ވަށައިގެން ބަލައިލީ ރިފާއު އެތަނުގައި ހުރިތޯއެވެ. އޭނައާއި ހެދި ކުޑަ ދޮންބެވެސް އެދިޔައީ ދެރަވެގެންނެވެ.\n“ލައިޓް ޖައްސަން ވީތަ؟ ރަޔާލް ކަޅު ކަމުން ނުވެސް ފެނޭ ވިއްޔަ…” މިފަހަރު ޔާސީން ބުނި އެއްޗަކުން ރަޔާލް ކުއްލިއަކަށް ބަލާލައިފިއެވެ. މިވީހައި ތަނަށް އޭނާއާއި ދިމާލަށް ބަލާވެސް ނުލައި ހުރި ކުއްޖާ މިވަގުތު އެހުރީ ދެލޯ ބޮޑުކޮއްލައިގެން ބަލާށެވެ. އޭނާ ކަޅުވި ކަމުގައި ވިޔަސް އެއްވެސް މިހަކު އެފަދަ އެއްޗެކޭއެއް ނުބުނެއެވެ. އެބޮޑުބޮޑު ދެލޮލަށް ކަރުނަ ޖަމާވިތަން ފެނުމުން ޔާސީން ހިތަށްވީ ބުނެދޭން ނޭނގޭ ކަހަލަ ގޮތެކެވެ.\n“އައި ހޭޓް ޔޫ..” ވާހަކަ ނުދައްކައިގެން އުޅުނު އަންހެން ކުއްޖާ އެންމެ ފުރަތަމަ އޭނާއާއި ވާހަކަ ދެއްކުމުގެ ކުރިން ރޮއެފިއެވެ. އެހެން ބުނިއިރު އެލޮލުން ކަރުނަ ގަނޑު ފައިބައި ގަނެއްޖެއެވެ. ރިފާއުއަށް އެހެން ހެދުނީމައާއި ޔާސީން އެހެން ބުނުމުން ރަޔާލް ހަމަ އަސްލުކޮށްވެސް ދެރަވެއްޖެއެވެ.\n“ރަޔާ..” ގިސްލެވެން ފެށި ރަޔާލްގެ މުނަށް ބަލާލަމުން ޔާސީން އުޅުނީ އެއަތުގައި ހިފާލާށެވެ. ނަމަވެސް އެފުރުސަތު ރަޔާލެއް ނުދިނެވެ. އަނެއްކާ ސިޑިން މައްޗަށް އަރައިގެން ދުއްވައި ގަނެއްޖެއެވެ. ފުރަތަމަ ފަހަރަށް އަންހެން ކުއްޖަކާ ހެދި އޭނާ ދެރަވެއްޖެއެވެ. މިކުއްޖާ އޭނާއަށް ހަދާފައި ހުރި ސިހުރެއްވެސް ނޭނގެއެވެ. އޭނާ ނުފެނިއްޖެނަމަ ޔާސީން ހިތަހަމައެއް ނުޖެހެއެވެ. ފަހަތުން ދާން ހިތަށް އެރި ނަމަވެސް ރަޔާލް އެކަނިދާން ދޫކޮއްލީ އެމިޒާޖު ކޮންމެވެސް ވަރަކަށް ދަސްވެފައި ވާތީއެވެ.\nދެތިން ގަޑިއިރު ފަހުން ރަޔާލް ނިކުތީ މީހަކު އުޅޭތޯ ބަލާފައެވެ. އެއްވެސް ފިރިހެނަކު ފެންނަން ނެތުމުން ރަޔާލް މަޑުމަޑުންގޮސް ދިމާކޮށްލީ ބަދިގެއަށް ވަންނާށެވެ. އެތެރެއިން ފެނުނު މީހަކުގެ ސަބަބުން ރަޔާލްގެ ފައިގައި ކަސްތޮޅު އެޅުނު ކަހަލައެވެ. އޭނާގެ ބައްޕަގެ ކައިރީގައި ހުއްޓިގެން ހުރި ފައިސަލަކީ އޭނާ ދަންނަ މީހެކޭ ހިތްބުނަނީ ކީއްވެ ހެއްޔެވެ؟ ހިތުގެ ތެޅުން އަވަސްވި ނަމަވެސް އޭނާގެ ފައި ހަރަކާތެއް ނުކުރިއެވެ. ނިތައް ގިނަ ވަމުން ދިޔަ ރޫ ތަކާއެކުވެސް ރަޔާލަށް ހުރެވުނީއެވެ. އެހެން ހުއްޓައި މައުވާ އައިސް ރަޔާލްގެ އަތުގައި ހިފާ ދަމައި އެތަނުން ނެރެފިއެވެ.\nދަމަމުން ކަހަލަ ގޮތަކަށް ގެންގޮސް ގޭގެ އެއްފަރާތެއްގައު ހައްދާފައިވާ ޖަނބުލޯރު ގަހެއްގެ ކައިރީގައި ބަހައްޓައިފިއެވެ. ހުއްޓުން އަރާފައި ހުރި ރަޔާލްގެ ކޮނޑުގައި ހިފާ ތަޅުވައި ގަތުމުން ނިދިން ހޭލެވުނު ފަދަ އިހުސާސެއް އޭނާއަށް ކުރެވުނެވެ. ދެފަރާތަށް ބޯ ހޫރަލުމަށްފަހު ބަލާލިއިރު ކުރިމަތީގައި ހުރި ޔާސީން ފެނުމުން އޭނާ ރަޔާލް ދެލޯ ބޮޑު ކޮއްލައިފިއެވެ. މިކަހަލަ ކޮންމެ ވަގުތެއްގައި މައުވާ ފެންނާތީ ރަޔާލް ބިރު ގަންނަ ގޮތްވެއެވެ. ޔާސީން އޭނާއަށް ބަލަމުން ދިޔައީ ސުވާކުގެ ނަޒަރަކުންނެވެ.\n“ރަޔާލަށް އެނގޭތަ ޔާސީންގެ ބައްޕަ؟”މައުވާ އެހެން އަހާލުމުން ރަޔާލް ދެފަރާތަށް ބޭ ހޫރާލައިފިއެވެ.\n“ދޮންތީ އެކަމް އެމީހާ އެއީ ދަންނަ މީހެކޭ ހިތަށް އަރަނީ..” އިރުކޮޅަކު އެހެން އިނުމަށްފަހު ރަޔާލް ބުނެލިއެވެ.\n“ކޮކީ އަށް ކިހިނެއް އެމީހާ އެނގޭނީ؟” ދުރަށް ބަލަން ހުރި ރަޔާލް ބުނާނެ އެއްޗެއް ނޭނގުނެވެ. ނަމަވެސް އެމީހާއަކީ އޭނާ ދަންނަ މީހެކޭ ހުތް ބުނަނީ ކީއްވެ ހެއްޔެވެ.\n“ނޭނގެ ދޮންތީ.. އެކަމް ވަރަށް ބިރު ގަނޭ ފެނުނީމަ..” ރާޔާލް އެހެން ބުނެލަމުން އަތް ގަޔާއެކު ވަށާލިއެވެ. ހީވަނީ މީހެއްގެ ހިމާޔަތަށް އެދުނު ހެންނެވެ.\nރަޔާލް އެތެރެއަށް ފޮނުވާލުމަށްފަހު މައުވާ ފޯނު ނަގައި ކަންފަތުގައި ޖަހާލަމުން އެތެރެއަށް ވަދެގެން ހިނގައްޖެއެވެ. ކޮޓަރިއާއި ދިމާލަށް ދަމުން ސިޓިން ރޫމްގެ ތެރެއިން ޔާސީންގެ ބައްޕަ ފެނުމުން މައުވާ ހީލައިފިއެވެ. ރަޔާލަށް ފައިސަލް ނޭނގޭނެކަން އެންމެ ރަނގަޅަށް އިނގޭ އެކަކީ މައުވާއެވެ. ނަމަވެސް ކޮއްކޮގެ ކުޑައިރުގައި ފެނުނު މީހަކާއި ވައްތަރު މީހަކަށްވެސް ވުން އެކަށީގެން ވެއެވެ. މިވީ ގޮތުން ޔާސީނައި ވާހަކަ ދައްކަން ޖެހުނީއެވެ. ޔާސީނަކީ ނަފްސާނީ ބަލީގެ ހާއްސަ ޑޮކްޓަރެކެވެ. ރަޔާލްގެ އެފަދަ ކަމެއް ހުންނަކަންވެސް މައުވާއަށްވަނީ ފާހަގަ ވެފައެވެ. ނަމަވެސް ކޮއްކޮއާއި ސީދާ އެވާހަކަ ދައްކަން ނުކެރެނީއެވެ.\nކްލާސް ތެރޭގައި އިން ރަޔާލް ދޭތރެއަކުން ފޯނު ބަލާލައެވެ. ހެނދުނުން ފަށައިގެން އެހެން އައިސް އިންނަން ޖެހުމުން އޭނާ ވަނީ ވަރު ބަލިވެފައެވެ. ސެމިސްޓަރ ނިމޭ ދުވަސްކޮޅު ކަމުން އަބަދުހެން އޮންނަނީ ކޮންމެވެސް ޕްރެސެންޓޭށަން އަކާއި ޖެހިފައެވެ. ދަތްދޮޅީގައި އަތްވިދެލައިގެން އިންއިރު އޭނާގެ ނަޒަރު ހުއްޓިފައިވަނީ ފޯނުގެ ސްކިރީނަށެވެ. ފޯނު ނަގަން ނުނަގަން އިންދައި އެ ކެނޑިއްޖެއެވެ. އެއްވެސް މީހަކާއި ވާހަކަ ދައްކާ އުޅޭ ކުއްޖަކަށް ނުވުމުން ރަޔާލަށް ގިނަ ފަހަރު ފޯނު ނަގަންވެސް ވަނީ މަސައްކަތަކަށެވެ.\nނަމަވެސް ޔާސީން ފެނުނު ފަހުން އޭނާއަށް އަބަދުހެން ވިސްނެނީ ޔާސިނާއި މެދުގައެވެ. ކިތަންމެ ހިތުގައި ޖެހޭ އެއްޗެކޭ ބުނި ނަމަވެސް އޭނާއަށް ޔާސީން ކަމުދެއެވެ.\nވިލާތަކުން ބައްދަމުން ދިޔަ އުޑަށް ބަލާލި އަވަހާއި އިންތަނުން ތެދުގެން ލިފްޓަށް އަރައިފިއެވެ. މެންދުރުން އަނބުރާ ދޭއްޖެހިއިރު ވާރޭ ތުނިކޮށް ވެހެން ފާސައިފިއެވެ. ފޯނު ނަގައި ރަޔާލް ޝަބީނަށް ގުޅާލީ އޭނާ ކަމެއްގައި އުޅޭތޯ ބަލާލާށެވެ. ރިފާއުއާއި ޝަބީންވެސް އޮފީހުގައި ބިޒީ ވުމުން ރަޔާލް ހުރީ މާޔޫސް ވާ ގޮތްވެފައެވެ. ވާރޭ އެހާ ބޯވުމުން އޭނާ އެއްވެސް ވަރަކަށް ބެލްކަންޏާއި ހިސާބަށް ދާހިތެއްވެސް ނުވިއެވެ. ގެއަށް ދެވުނު އިރުގައި ހަތެއްޖަހައި ބޮޑު ވެއްޖެއެވެ. ވެފައިވާ ވަރުބަލީގައި ފެންވެސް ވަރާނުލައި ރަޔާލަށް އެނދުގައި އޮށޯވެވުނީއެވެ. ލޮލަށް ނިދި ސަވާރުވި އިރެއވެސް އޭނާއަކަށް ނޭނގުނެވެ.\nޝަބީންއާއި މައުވާ ގެއަށް ވަންއިރު ގޭގެ ތެރޭގައިވަނީ އަނދިރި ކަމެވެ. ޔާސީންވެސް ދެމީހުނާއެކު މިއަދު އެގެއަށްވަނީ އާމިރާ އެހާ ވަރަކުން ކާން އަންނނާށޭ ބުނެފައި އޮތީމައެވެ. ރިޔާޒާއިއެކު ބޭރުގައި ވުމުން އާމިރާވަނީ މައުވާއަށް ގުޅާފައި އެވާހަކަ ބުނެފައެވެ. ހެމުން ކުޑަ މަޅާލި މައުވާއާއި ޝަބީން ސިހުނީ ކުއްޖެއްގެ ރުއިމުގެ އަޑުންނެވެ. ގޭތެރޭގައި އަނދިރި މާހައިލުގައި އެވޭނީ އަޑު ފެތުރިފައިވާ ގޮތުން ޔާސީންގެ ގައިގެ ހޯލިތައްވަނީ ކޮޅަށް ޖެހިފައެވެ.\nAnekkaa vx mi story feshee dhw mifaharu kihaa dhuvaheh vaanebaa dhw dhn medhu nukan’daa genesdheefiyya rangalhu.\nAlhe kyvetha fattaafa anekkaa..??kuryge baithakaa gulhuvaign genesdhyba…!!\nOkay in shaa allah maadhan up kohla dheynan dhen huri hurihaa part and new part ves.. sorry guys again 🙁\nCan you all wait for tomorrow\nThis story is interesting…??\nI hope mi faharu story nimendhen genesdheyne kamah..\nI really like this story..❤\nCant wait to read next part. Please upload it soon.???\nHaadha salhiey,kiyaahithun kehvany eh noon….\nohh my god.. thankyou aaran.. thankyou soo much.. mifaharu ekkoh nimaanulaa huttaa nulahchey plx plx plx.. i love this story..\nmentos eh gannan ves id card beynun veytha?? “ރަޔާލް މޫނު ކައިރިއަށް އޭނާގެ އަތް ދެކޮޅަށް ގެންދިއުމުންވެސް ރަޔާލް އެއަތަށް ހަރަކާތެއް ނުކުރިއެވެ.” މިއަށްވުރެ ރީތިވާނެ ކަންނޭނގެ މި ސެންޓެންސް މިކަހަލަ ގޮތަކަށް ބުނެލިނަމަ. ” ރަޔާލްގެ ލޯ ކުރިމަތިން އޭނާގެ އަތް ދެކޮޅަށް ހުރަސްކޮށްލުމުންވެސް ރަޔާލްގެ ލޯ އަތުގައި އަޅައިގަންނަ ގޮތެއްނުވިއެވެ.” heevany sifa kohdheyn knmes varakah undhagu vaa hen..\nV mistake ebahuri. …. hiyeh nuvey vaahaka liyan egey myheh heneh…..dhaan v nun konnes ehen kameh kuran.\nMistakes aaaa ekeee dhw o\njeheyny balaigannan… Aslu v hadi Dhn thihen bunyma.. Konme merhakahves mistakes hedheyne.. Even yuh.. No one is perfect…\nThis is the problem.. People judge too fast.. Even I can mention that in ur comments also there is mistakes.. Ehen meehunge kuh nuhoadhaaa thimaa meehaage kun hoadhaigen aakhirugai faidhaa vaany hama Thomas meehaayah…\nEven in my comment also there is mistakes ?\nIt doesn’t mean dhw eiii emeehakah neyngeny eyyy… Grow up guys..\nGaiga hunnanii loali\nomg .. waiting for tomoro . finally after so long you r back\nkobaaatha :'( mi vaahaka up kuraa vahaka buninsureyn reyge nidhives nulibun.. kiyaahithun\nThis is real good ? Please upload the next part ☺ wanna read the full story ?\nStory fashaigen genes dhinumaky waste eh… New readers ah Aaran ge name ah click kolleema fennaane kureege prt thah so better continue frm 6th vana episode dhw…\nOkay 6th vana part in feshigen dhen up kuraany.. miadhu330 haairu up kohlaanan.. stil reading and mistakes thah rangalhu kuramun mi dhany ehnve.. thank you rangalhu koh dheythi..\nHaadhaha va lahey iru iru kolhaa eba belevey. Data kolhuves husvanyyy plss up kohlladhybah.\nAaran..5vana part ge baehh sentence thah nufene ehh nu..\nSo5vana part inn feshigen gensdhyba.. Plxxxxx..\nAaran we all are waiting!!\nyou know you stop writing after5episodes!!\nyou broke hope with your own hand, and now your starting withasorry, which isagood reason to start hoping about your story\ncux not many people start after long time!!\ni beg you to plz hurry!!\ni dont mean to be rude!!\ni just want to read your story again!!\ni am really really looking forward for the rest of the episode?\nguys already uploaded. 6th vana part\nމިހިތުގެ އުފާ 1


Green ge farithakurun thah fashaifi, Squad ah bodu badhaleh - Vaguthu\nގްރީންގެ ފުރަތަމަ ފަރިތަކުރުންތަކުގެ ތެރެއިން-- ފޮޓޯ: އެފްއޭއެމް\nމިއަހަރު ފަހުކޮޅު ފަށާ ދިވެހި ޕްރިމިއަރ ލީގަށް ތައްޔާރުވާ ކުލަބް ގްރީންސްޓްރީޓްސްގެ ފަރިތަކުރުންތައް ފަށައިފިއެވެެ.\nއެ ކުލަބުގެ ފުރަތަމަ ފަރިތަކުރުންތައް ބާއްވާފައިވަނީ ހެންވޭރު ދަނޑުގައެވެ. އާ ސީޒަނަށް ތައްޔާރުވާ ޓީމަށް ބޮޑެތި ބަދަލުތަކެއް ވަނީ އައިސްފައެވެ.\nމިފަހަރު ގްރީންއަށް އަލަށް ގުޅުނު ކުޅުންތެރިންތަކުގެ ތެރޭގައި އެންމެފަހުން ފޯކައިދޫ ޓީމަށް ކުޅުނު މުހައްމަދު ޖައިލަމް (އޮގީ) ގެ އިތުރުން ތަޖުރިބާކާރު ކުޅުންތެރިޔާ ރިލްވާން ވަހީދު އާއި ރާއްޖޭގައި އަރަމުން އަންނަ އެއް ކުޅުންތެރިޔާ އަދި 19 އަހަރުން ދަށުގެ ގައުމީ ޓީމުގެ ކެޕްޓަން ހަސަން ނަޒީމް (ޗޯޓު) ގެ އިތުރުން ރާއްޖޭގައި މީގެކުރިން ކުޅެފައިވާ ބިދޭސީ ދެ ކުޅުންތެރިން ކަމަށްވާ އެންޖަލް މުނޯޒް އާއި ކަލީލް ޖަމާލް ފާހަގަކޮށްލެވެއެވެ.\nގައުމީ ސްކޮޑުން ގަވާއިދުން ޖާގަ ހޯދަމުން އައި އޮގީގެ ކަކުލަށް ސީރިއަސް އަނިޔާއެއްވެ އޭނާއަށް މިދިޔަ ސީޒަނުގެ ފަހުކޮޅު ބައެއް މެޗުތައް ވަނީ ގެއްލިފައެވެ. އޮގީގެ ވާތު ކަކުލަށް އަނިޔާވީ ދިރާގު ދިވެހި ޕްރިމިއާ ލީގުގައި މިދިޔަ އަހަރުގެ ޑިސެމްބަރު މަހުގެ 21 ވަނަ ދުވަހު ކްލަބު އީގަލްސް އަތުން 3-2 އިން ފޯކައިދޫ މޮޅުވި މެޗުގައެވެ. އެ އަނިޔާއާ ގުޅިގެން އޮގީ ވަނީ ކަކުލުގެ އޮޕަރޭޝަނެއް ކޮށްފައެވެ.\nމީގެއިތުރުން ގްރީނަށް މި ސީޒަނުގައި ކުޅޭނެ ތިން ކީޕަރުންނަކީ ޕާކިސްތާން ކީޕަރު ހަނީފް ސާގިބް އަދި ލަބާން ޝަރީފް އާއި އަރަމުން އަންނަ ކީޕަރު ރާއިފް އެވެ.\nގްރީންގެ ފުރަތަމަ ފަރިތަކުރުންތަކުގެ ތެރެއިިން--- ފޮޓޯ: އެފްއޭއެމް\nމިއީ ފަރިތަކުރުންތައް ފެށި ތިންވަނަ ޓީމެވެ. މީގެކުރިން މާޒިޔާއާއި ކުލަބް ވެލެންސިޔާ ވަނީ ފަރިތަކުރުންތައް ފަށާފައެވެ. އަދި ކުރިޔަށްއޮތް ދުވަސްތަކުގައި އިތުރު ކުލަބުތަކުން ވެސް ފަރިތަކުރުންތައް ފަށާނެކަމަށް މައުލޫމާތުލިބެއެވެ.\nއެފްއޭއެމުން ލީގު ފަށަން ތާވަލުކޮށްފައިވަނީ ޑިސެމްބަރު 13 ވަނަ ދުވަހުގައެވެ.